
A Konzervgyár utca a kaliforniai Montereyben, költemény, bűz, 
fülsiketítő lárma, sajátságos fény, hangulat, magatartás, epekedés és álom. 
A Konzervgyár utca valóságos tohuvabohu: ón és vas és rozsda és 
faforgács, hepehupás úttest, gazzal benőtt telkek, ócskavas-kupacok, 
hullámlemezből épült szardínia-konzervgyárak, kricsmik, vendéglők és 
kuplerájok, kicsiny, zsúfolt szatócsboltok, laboratóriumok és lebujok. 
Lakói, ahogy egyszer valaki megjegyezte, "kurvák, stricik, hamiskártyások, 
piszkos csavargók", amin azt értette, hogy emberek. Ha az illető más 
szemszögből nézi a dolgot, azt is mondhatta volna, hogy "szentek, 
angyalok, mártírok és jámbor lelkek" — és ez 15 ugyanazt jelentené. 

Reggelente, amikor a szardíniaflotta befejezi a fogást, a kerítőhálókat 
vonszoló bárkák sípolva, nehézkesen evickélnek az öböl felé. A színültig 
rakott csónakok kikötnek a parton, ott, ahol a konzervgyárak hátulja az 
öbölbe nyúlik. Szándékosan választottuk ezt a képet, mert ha a 
konzervgyárak szájukkal nyúlnának az öbölbe, a dobozolt szardíniák, 
amelyek a túlsó végen előbukkannak, legalábbis képletesen, még 
gusztustalanabbak volnának. Miután a csónakok befutnak, megszólalnak a 
konzervgyárak szirénái, a városban egy csomó férfi és nő magára kapkodja 
a ruháját, és futva igyekszik munkába a Konzervgyár utcán. A felsőbb 
társadalmi osztályok tagjai: a felügyelők, könyvelők, tulajdonosok fényes 
kocsikon érkeznek, és rögtön el is tünnek az irodákban. Aztán özönével 
jönnek a városból a digók, kinézerek, polyákok, nadrágos, gumiköpenyes, 
viaszosvászon kötényes férfiak és nők. Rohanva jönnek, hogy megmossák, 
felaprítsák, megfőzzék és dobozba rakják a halakat. Az egész utca morajlik, 


nyög, csörömpöl, s közben a csónakokból egyre árad a halak ezüstös 
folyama, a csónakok egyre jobban kiemelkednek a vízből, míg végül 
teljesen ki nem ürülnek. A konzervgyárak pedig addig morajlanak, 
nyögnek, sivítoznak, míg az utolsó halat 15 megtisztították, fölaprították, 
megfőzték és dobozba rakták. Ekkor a szirénák újból megszólalnak, és a 
lucskos, bűzös, fáradt digók, kinézerek és polyákok, férfiak és nők 
kikecmeregnek a gyárakból, a dombon át elvánszorognak a városba, és a 
Konzervgyár utca visszanyeri eredeti — csöndes, varázslatos — jellegét. 
Visszatér hétköznapi élete. A csavargók, akik utálkozva húzódtak be a 
fekete ciprusfa alá, kiülnek az üres telken heverő rozsdás csövekre. Dora 
műintézetéből is kijönnek a lányok egy kicsit napozni, ha süt a nap. Doki 
kilép a Nyugati Élettani Laboratóriumból, átvág az utcán, és bemegy Li 
Csong szatócsboltjába két liter sörért. Henri, a festő, akár egy vadászkutya, 
szimatolja végig a fűvel benőtt telket, hátha talál egy darab deszkát vagy 
ócskavasat a csónakhoz, amelyet épít. Azután lassan leszáll az este, Dora 
kuplerája előtt kigyullad az utcai lámpa -— a lámpa, amely örökös 
holdfénnyel árasztja el a Konzervgyár utcát. Az Élettani Laborba vendégek 
érkeznek, és Doki újból átszalad az utcán Li Csong boltjába öt liter sörért. 

Hogyan is lehetne megeleveníteni e költeményt, bűzt, fülsiketítő lármát, 
sajátságos fényt, hangulatot, magatartást és álmot? Ha az ember tengeri 
állatokat gyűjt, talál néha apró rovarokat, amelyek oly törékenyek, hogy 
lehetetlen őket megfogni, mert már a puszta érintésre is széttöredeznek, 
széthullanak. Hagyni kell hát, hadd szivárogjanak, kússzanak rá 
önszántukból a kés pengéjére, és akkor aztán óvatosan beemelhetjük őket a 
tengervízzel telt palackba. Talán ezt a könyvet 15 így kell megírni — üssük 
föl a fedelét, és hagyjuk, hadd kússzanak bele maguktól a történetek. 

Li Csong szatócsboltját tisztának éppenséggel nem lehetett mondani, 
választéka viszont a csodával volt határos. Az egyetlen kicsi, dugig tömött 
helyiségben minden kapható volt, amit csak akart az ember, ami csak kell a 
boldog élethez, ruha, élelem, friss és konzervált állapotban, ital, dohány, 
horgászfelszerelés, gépalkatrész, csónak, kötél, sapka és disznóhús. Li 
Csongnál lehetett venni papucsot, selyemkimonót, whiskyt és szivart: szinte 
minden kedélyállapotnak megfelelő áruegyveleget összeállíthatott az ember. 
És az egyetlen cikk, amelyet Li Csong nem tartott, kapható volt szemközt, 
Doránál. 

A szatócsbolt hajnalban nyitott, és mindaddig nem csukott be, amíg az 
utolsó kóbor tízcentest ií5 el nem költötték, vagy nem tették el másnapra. 
Nem mintha Li Csong kapzsi lett volna. Szó sincs róla. De ha valaki pénzt 
akart költeni, Li Csong készséggel rendelkezésére állt. A városkában 
szerzett pozíciója Lit magát í15 meglepte, már amennyire egyáltalán meg 
tudott lepődni. Az idők folyamán a Konzervgyár utca minden lakója az 
adósa lett. Li sose sürgette kuncsaftjait, de ha a tartozás összege túlságosan 
megnövekedett, nem hitelezett többet. Adósai ilyenkor — inkább, mint hogy 
elballagjanak a dombon túl, a városba — rendszerint fizettek, vagy 
megpróbáltak fizetni. 

Li kerek arcú, udvarias ember volt. Tisztes angolsággal beszélt, csak az 
"r" hangot nem tudta kiejteni. Amikor Kaliforniában a kínai titkos 
társaságok háborúskodása folyt, megesett néha, hogy Li fejére díjat tűztek 
ki. Ilyenkor rendszerint titokban elutazott San Franciscóba és befeküdt 
valamelyik kórházba, míg el nem múlt a veszedelem. Hogy a pénzét mire 
költötte, senki se tudta. Talán meg se kapta. Lehetséges, hogy vagyonát 
teljes egészében kifizetetlen számlák tették ki. Mégis jómódban élt, és az 
egész környék tisztelte.  Vevőiben mindaddig megbízott, míg a 
nevetségesség veszélye nem fenyegette. Néha elkövetett ugyan egy-két 
üzleti tévedést, de még e tévedésekből is hasznot húzott, ha másként nem, 
jó híre öregbítésével. Így volt ez a Palota Lebuj és Bisztró esetében is. Ezt 
az ügyletet Li Csongon kívül mindenki százszázalékos veszteségnek 
tekintette volna. 


Li Csong a szatócsboltban a szivarpult mögött szokott álldogálni, vagyis 
bal kéz felől a kassza, jobb kéz felől a számológép között. A pulton üveg 
alatt álltak a barna szivarok, a cigaretták, a Bull Durham, a Hercegi 
Keverék meg az Öt Testvér. Li Csong mögött pedig, a fal melletti polcokon 
literes, fél— és negyedliteres üvegekben az italok: a Vén Zöld Folyó, a Régi 
Városháza, az Agg Ezredes és a legkedveltebb: az Öreg Tennessee, ez a 
garantáltan négyhónapos, különlegesen olcsó, kevert whisky, amelyet a 
környéken csak Ócska Teniszcipő néven ismertek. Li Csong nem ok nélkül 
állt a whisky és a vevő közé. Egy-egy roppant gyakorlatias elme 
alkalomadtán megpróbálta Li figyelmét a bolt egyéb zugai felé terelni. A 
bolt többi részében öcsök, unokaöcsök, fiúk és menyek szolgálták ki a 
vevőket, de Li Csong nem hagyta ott a szivarpultot. A pult üvegtetejét 
használta íróasztalnak. Kövérkés kis keze az üvegen pihent, apró, 
virsliszerű ujjai nyugtalanul mozogtak. Egyetlen ékszere a bal keze középső 
ujján lévő széles aranygyűrű volt, csöndesen dobolt vele a pénzváltásra 
szolgáló gumilapon, amelyről a kis gumirovátkák már rég lekoptak. Li 
Csongnak húsos, jóindulatú ajka volt, s ha mosolygott, aranyfogainak 
villanása meleg, barátságos emberi érzelmekről tanúskodott. Félköríves 
szemüveget hordott, s mivel mindent azon át nézett, ha távolabbra akart 
látni, kénytelen volt hátrahajtani fejét. Kamatot, engedményt, összeadást és 
kivonást örökké mozgó virsliszerű kis ujjaival a számológépen számított ki, 
barátságos barna szeme ide-oda vándorolt a szatócsboltban, aranyfogai 
pedig a vevőkre villantak. 

Egy este, mikor szokott helyén álldogált, lába alatt egy csomó 
újságpapírral, hogy meg ne fázzon, derűsen s ugyanakkor kicsit szomorúan 
merengett egy üzleten, amelyet aznap délután kötött, s amely még 
ugyanaznap késő délután semmissé vált. Ha az ember kilép a 
szatócsboltból, rézsút keresztülvág a fűvel benőtt telken, és átfurakodik a 
konzervgyárakból kidobált vastag, rozsdás csövek közt, a gizgazban egy 
kitaposott ösvényre bukkan. Ha továbbmegy az ösvényen, elhalad a 
ciprusfa mellett, átkel a vasúti sínen, és fölmászik egy kaptatón, hosszú, 
alacsony épülethez érkezik, amelyet már évek óta hallisztraktárként 
használnak. Az épület egyetlen hatalmas, fedett helyiségből áll, s valamikor 
egy Horace Abbeville nevű gondoktól zaklatott úriemberé volt. Horace-nak, 
akinek két felesége volt és hat gyermeke, az évek során rengeteg könyörgés 
és rábeszélés árán sikerült a szatócsboltban olyan magasra föltornásznia 
tartozását, mint Montereyben senki másnak. Aznap délután beállított a 


szatócsboltba, s a Li arcán átsuhanó szigorú árnyék láttán görcsösen 
megvonaglott fáradt, érzékeny arca. Li kövér ujjaival most 15 a gumilapon 
dobolt. Horace kezét — tenyerével fölfelé — a szivarpultra fektette. 

— Azt hiszem, tömérdek dohánnyal tartozom — jelentette ki minden 
kertelés nélkül. 

Li foga elismerően villant meg: ez a puhatolózási mód merőben új volt 
számára. Komolyan bólintott, s várta, miféle trükk következik. 

Horace végignyalta nyelvével az ajkát, méghozzá alaposan: szöglettől 
szögletig. 

— Nem bírom elviselni, hogy ekkora adósság lógjon gyermekeim feje 
felett — mondta. — Lefogadom, hogy egy csomag prominclit se adna már 
nekik. 

Li Csong arcán látszott, hogy egyetért e következtetéssel: 

— Töméldek dohánnyal taltozik — válaszolta. 

— Tudja, ugye, hogy a síneken túl lakom abban az épületben, ahol a 
hallisztet tárolják — folytatta Horace. 

Li Csong bólintott. A halliszt az ő tulajdona volt. 

— Ha magának adnám azt az épületet — kérdezte komolyan Horace -—, 
leírná a tartozásom? 

Li Csong hátrahajtotta fejét, és fél-szemüvegén át Horace-ra bámult. 
Gondolatban közben villámgyorsan átfutott a számlákon, jobb keze pedig 
nyugtalanul a számológép felé rándult. Agyában fölmérte a rozzant épületet 
és a telket, amely egyszer talán még értékes lehet, ha valamelyik 
konzervgyár terjeszkedni akar. 

— Pelsze — válaszolta. 

— Hát akkor vegye elő a számlákat, én meg kiállítok egy adásvételi 
szerződést. — Horace szemmel láthatólag sietett. 

— Nem kell papil semmi — felelte Li. — Adok egy elismelvényt, hogy 
kiegyenlítette a taltozást. 

Méltóságteljesen megkötötték az ügyletet, és Li Csong áldomásul 
kinyitott egy negyedliter Ócska Teniszcipőt. Aztán Horace Abbeville 
kihúzta magát, keresztülvágott a telken, elhaladt a ciprusfa mellett, átment a 
vasúti töltésen, fölmászott a kaptatón, bement az épületbe, amely nemrég 
még az övé volt, és odabent egy hallisztkupacon agyonlőtte magát. És bár 
ennek történetünkhöz semmi köze, ettől fogva egyik Abbeville gyerek se 
szűkölködött promincliben, tekintet nélkül arra, hogy a két asszony közül 
melyik volt az anyja. 


De térjünk vissza ahhoz az estéhez. Horace, testében a balzsamozó 
tűkkel, a Szent Mihály lován feküdt, két felesége pedig egymást átölelve 
üldögélt az épület lépcsőjén (a temetésig a legjobb barátnők voltak, de 
utána felosztották maguk közt a gyerekeket, és soha többé nem álltak szóba 
egymással). Li Csong a szivarpult mögött állt, és barátságos barna szeme 
szívének csendes és örök kínai bánatába révedt. Nem az ő lelkén száradt a 
tragédia, de azért mégis jobban szerette volna, ha megsejti: esetleg 
segíthetett volna. Li Csong jóindulatú és megértő lényében mélyen 
gyökerezett az a meggyőződés, hogy az öngyilkosság az ember 
elidegeníthetetlen joga ugyan, de néha egy jó barát közbelépése 
szükségtelenné teheti. Li már hozzájárult a temetési költségekhez, sőt egy 
ruháskosárra való élelmet 15 küldött a gyászoló családoknak. 

Most tehát Li Csongé lett az Abbeville épület: még jó karban levő 
padlója és teteje volt, két ablaka meg egy ajtaja. Igaz, hogy magas 
kupacokban állt benne a halliszt, finom, átható illatot árasztva. Li Csong 
egy ideig azon töprengett, nem lehetne-e belőle élelmiszerüzletet, esetleg 
valami áruházfélét csinálni, de aztán meggondolta magát. Túlságosan 
messze volt, s akárki bemászhatott az ablakán. Li aranygyűrűjével a 
gumitálcán dobolva éppen ezen a problémán rágódott, amikor kinyílt az 
ajtó, és Mack lépett be. Mack korelnöke, vezére, mentora és bizonyos 
mértékig kizsákmányolója volt egy néhány férfiból álló csoportnak, 
amelynek tagjai közül egynek se volt se családja, se pénze, ételen, italon, 
lelki elégedettségen kívül egyéb vágya. De míg a legtöbb ember valósággal 
elemészti magát az elégedettség hajszolásában, és a cél előtt fáradtan 
összeroskad, addig Mack és barátai gondtalan szívvel, mohóság nélkül 
közelítették meg, gyengéd ajakkal szívták magukba az elégedettséget. 
Mack, Hazel, egy nagy erejű fiatalember, Eddie, a La [da kisegítő csaposa, 
valamint Hughie és Jones, akik néha békákat és macskákat fogtak az 
Élettani Labornak, a Li Csong boltja melletti üres telken heverő nagy, 
rozsdás csövekben laktak. Jobban mondva csak nedves időben laktak a 
csövekben, szép idő esetén a telek legmagasabb pontján álló fekete ciprus 
árnyékába húzódtak. A ciprusfa lecsüggő ágainak lugasa alatt békén lehetett 
heverészni és figyelni a Konzervgyár utca eleven nyüzsgését. 

Valahányszor Mack belépett, Li Csong izmai mindig megfeszültek egy 
kicsit, és gyorsan körülnézett a boltban: nem jött-e be Eddie, Hazel, Hughie 
vagy Jones 1s, és nem sündörög-e valahol az áru körül. 

Mack megnyerő őszinteséggel terítette ki kártyáit: 


— Li — kezdte —, én és Eddie meg a többiek úgy hallottuk, hogy a te 
tulajdonodba került az Abbeville épület. 

Li Csong bólintott, és várt. 

- Én meg a barátaim úgy gondoltuk, megkérdezzük tőled, nem 
költözhetnénk-e be oda. Gondját viseljük — tette gyorsan hozzá. — 
Vigyázunk, hogy be ne törjenek, és semmi kárt ne szenvedjen. Előfordulhat, 
hogy a gyerekek betörik az ablakait, hiszen tudod — fűzte tovább a szót 
Mack. — Meg le 1s éghet, ha nem vigyáz rá valakit. 

Li hátrahajtotta fejét, és a fél-szemüvegen át Mack szemébe nézett. 
Doboló ujjainak tempója lelassult, olyan mélyen elgondolkozott. Mack 
szeme csillogott a jóindulattól, bajtársi érzéstől és a vágytól, hogy 
mindenkit boldoggá tegyen. Miért érezte hát Li Csong mégis olyanformán 
magát, mint akit támadói bekerítettek? Miért lopakodott agyveleje oly 
óvatosan, akár a macska a kaktuszok közt? Mack kedvesen, csaknem 
emberbaráti érzülettel tette meg javaslatát. Li agya nagyokat szökkent előre, 
a kibúvókat latolgatta — de nem, itt nem voltak kibúvók. UJjja még lassúbb 
tempóban dobolt. Li elképzelte, hogy elutasítja Mack javaslatát, és máris 
maga előtt látta a betört ablakokat. Aztán Mack másodszor is felajánlja, 
hogy elvállalják az épület őrzését, s gondot viselnek rá — és Li szinte érezte 
a másodszori elutasítás nyomán felcsapó füstszagot, látta az épület falán 
felkúszó apró lángnyelveket. Mack és barátai nyilván segédkeznek majd az 
oltásnál. Li ujja puhán elpihent a gumitálcán. Tisztában volt vele, hogy 
vereséget szenvedett. Már csak abban bízott, hogy megaláztatás nélkül 
megússza a dolgot. Mack e tekintetben bizonyára nagylelkű lesz. 

— Szóval akaljátok bélbe venni az épületet? Úgy akaltok lakni benne, 
mint szállodában? 

Mack szélesen elmosolyodott, és nagylelkű volt: 

— No nézd csak — mondta -—, egész Jó ötlet. Persze, kibéreljük. Mennyit 
kérsz érte? 

Li elgondolkozott. Tudta, hogy mindegy, mennyit kér. Úgyse kapja meg. 
Ezért a pénzért akkora összeget 15 mondhat, amely megvédi tekintélyét. 

— Öt dollált egy hétle — felelte. 

Mack most már végigjátszotta a szerepet. 

— Meg kell beszélnem a dolgot a fiúkkal — mondta kétkedő hangon. — 
Nem lenne elég négy dollár? 

— Öt dollál — jelentette ki határozottan Li. 

— Na Jó, majd meglátom, mit szólnak hozzá a fiúk. 


Hát így történt. Mindenki elégedett volt az üzlettel. És ha valaki azt 
hinné, hogy Li Csong teljes vereséget szenvedett, ő korántsem így fogta fel 
a dolgot. Ablakai épen maradtak. Tűz sem ütött ki az épületben, s noha 
bérlői egyetlen centet sem fizettek, de ha volt pénzük — ami elég gyakran 
előfordult —, eszükbe sem jutott, hogy másutt 15 el lehetne költeni, mint Li 
Csong boltjában. Li tehát egy kicsiny, de igen élénk, fizetőképes, s 
mondhatni, teljességgel lekötelezett vevőkörre tett szert. És ez még nem is 
minden. Ha valami részeg randalírozni kezdett a boltban, ha New 
Monterey-ből odaözönlöttek a fosztogatásra éhes utcakölykök, Linek csak 
kiáltania kellett, és Mackék máris rohantak, hogy segítségére legyenek. S 
még ennél is tovább fejlődött a kapcsolatuk: a jótevőjétől nem lophat az 
ember. Li Csong babkonzervben, paradicsomban, tejben és görögdinnyében 
többet megtakarított, mint amennyit a lakbér kitett volna. És ha ennek 
következtében a New Monterey-i szatócsboltokban megnőtt a súlyhiány, Li 
Csong igazán nem tehetett róla. 

A társaság tehát be-, a halliszt meg kiköltözött. Nem tudni, ki adott nevet 
az épületnek, de tény, hogy ettől kezdve mindenki Palota Lebuj és Bisztró 
néven ismerte. A csövekben meg a ciprusfa alatt nem volt hely bútorok meg 
egyéb olyan csecsebecsék számára, amelyek civilizációnknak nemcsak 
diagnózisát adják, hanem egyben korlátait ií5 kijelölik. Mihelyt a fiúk 
beköltöztek a Palota Lebujba, rögtön nekiláttak, hogy lakályossá tegyék. 
Előbb egy szék jelent meg, aztán egy ágy, majd ismét egy szék. Az egyik 
vaskereskedés egy doboz vörös festékkel járult hozzá az épület 
csinosításához, mi több: vonakodás nélkül, hisz nem 1s tudott róla; s ha új 
asztal vagy szék jelent meg a házban, azonnal átfestették, ami nemcsak 
hogy csinosabbá tette, de bizonyos mértékig álcázta 15 arra az esetre, ha 
korábbi tulajdonosa mégis egyszer bekukkantana. A Palota Lebuj és Bisztró 
pedig megkezdte működését. A fiúk kiültek az ajtó elé, és a vasúti töltésen, 
a telken és utcán át egyenesen az Élettani Labor utcai ablakaira láttak. 
Éjszakánként hallották, hogy zene szűrődik ki a laboratóriumból. Utána 
néztek Dokinak, miközben átvág az úton, és bemegy Li Csong boltjába 
sörért. És ilyenkor Mack megszólalt: 

— Ez a Doki rendes tag. Valamivel kedveskednünk kellene nekt. 

A szó szimbólum és gyönyörűség, amely magába szív embert, tájat, fát, 
növényt, gyárat és kínait. Az Anyagból Szó lesz, majd újból Anyag, de 
most már torz, fantasztikus mintázatban. A szó magába szívja a 
Konzervgyár utcát, megemészti és kiköpi, és az utca immár a zöld világ és 
az eget tükröző hullámok fényében villódzik. Li Csong több lesz 
közönséges kínai szatócsnál. Többnek kell lennie. Lényét talán a rossz és a 
jó tartja a levegőben, egyensúlyban, mint valami ázsiai bolygót, amelyet 
Lao-ce" vonzása mozgat pályáján, és a számológép meg a kassza röpítő 
ereje taszít el a bölcstől — így lebeg, pörög, örvénylik Li Csong szatócsáruk 
és kísértetek közt. Kemény ember, ha babkonzervről, érző szívű, ha 
nagyapja csontjairól van szó. Li Csong ugyanis fölásta a kínai temetőben 
nagyapja sírját, megtalálta az elsárgult csontokat, a koponyát, amelyet még 
mindig szürke, kötélszerű hajzat borított. És Li gondosan becsomagolta a 
csontvázat, az egyenes comb-— és sípcsontokat, középre helyezte a 
koponyát, köré a medence— és kulcscsontokat, kétoldalt pedig a bordák 
ívelt. Aztán átküldte nagyapja gondosan ládába zárt, törékeny csontjait 
nyugat felé a tengeren, hadd pihenjen végre az ősök megszentelte földben. 

Mack és a fiúk szintén bolygópályáikon pörögnek. Az Erényt, a 
Kegyelmet, a Szépséget testesítik meg Monterey zaklatott, torz tébolyában, 
a kozmikus Montereyben, ahol az emberek félelemtől és éhségtől üzve 
tönkreteszik a gyomrukat, tönkreteszik a harcban, hogy megkaparintsanak 
egy kis ennivalót, ahol a szeretetre éhes emberek elpusztítják maguk körül 
mindazt, ami szeretetre méltó. Mack és a fiúk a testet öltött Szépség, Erény, 
Kegyelem. Egy olyan világban, ahol gyomorfekélyes tigrisek uralkodnak, 
szűkölő bikák üzekednek, vak sakálok zabálják a hulladékot, Mack és a fiúk 
óvatosan eszegetnek együtt a tigrisekkel, ajnározzák a felindult üszőket, 
összegyűjtik a morzsákat, eleségül a Konzervgyár utcai sirályoknak. Mert 
ugyan mit ér, ha valaki meg is kaparintja az egész világot, de 
gyomorfekéllyel, gyulladt prosztatával és bifokális szemüveggel veszi 
birtokába? Mack és a fiúk elkerülték az élet csapdáit, a mérgezett csalétket, 
a kivetett hurkot, miközben a csapdába esett, megmérgezett, hurok 
fojtogatta emberek kígyót-békát kiáltottak rájuk, semmirekellőknek, 
naplopóknak, világ szemetjének, tolvajnak, gazembernek, csavargónak 


nevezték őket. Miatyánk, ki vagy a Természetben, ki életet ajándékoztál a 
prérifarkasnak, a közönséges barna patkánynak, a verébnek, a házi légynek, 
a molynak, te bizonyára nagy, mindenek fölötti szeretetet érzel e 
semmirekellők, e világ szemetjei, e csavargók: Mack és a fiúk iránt. Az 
erény és kegyelem, lustaság és buzgalom iránt. Miatyánk, ki vagy a 
Természetben. 

Li Csong boltja jobbra esik az üres telektől (ámbár isten tudja, miért 
nevezik üresnek, mikor halomban hevernek rajta az ócska kazánok, rozsdás 
csövek, nagy, szögletes gerendák, huszonöt literes kannák). Az üres telek 
végében húzódik a vasúti töltés, s ott áll a Palota Lebuj. Bal felől viszont 
egy komoly, tekintélyes épület, Dora Flood kuplerája határolja a telket; 
rendes, tiszta, becsületes, régimódi szórakozóhely, ahol az ember baráti 
társaságban fölhajthat egy pohár sört. Nem valami piti, kérész életű kupi, 
hanem szilárd alapokon álló, erkölcsös klub, amelyet Dora létesített, tart 
fenn és fegyelmez, az ötven év körüli Dora, madam 1s meg szajha 15 egy 
személyben, s aki a tapintat és becsületesség, jótékonyság és bizonyos 
valóságérzék különleges adományának gyakorlása révén komoly tekintélyre 
tett szert az intelligens, tanult, jóindulatú emberek körében, s ugyanezekkel 
a tulajdonságaival magára vonta a férjezett aggszüzek perverz és buja 
társaságának haragját, mindama nők gyűlöletét, akiknek férje tiszteli, de 
nem túlságosan szereti otthonát. 

Dóra testben-lélekben hatalmas asszony, lángoló narancsszínű haja van, s 
különös vonzalmat érez a Nílus-zöld estélyi ruhák iránt. Tisztes házat vezet, 
egységárakkal, tömény italokat nem árusít, hangos vagy ocsmány beszédet 
nem tűr meg. A lányok egyike-másika előrehaladott kora vagy gyenge 
egészségi állapota miatt már nemigen tevékeny, de Dora mégse rakja ki 
őket, bár, ahogyan mondani szokta, havonta még három fuvart se csinálnak, 
ezzel szemben naponta háromszor étkeznek. Lokálpatriotizmusának 
pillanatnyi föllángolásában Dora Mackós Lobogó vendéglőnek nevezte el 
intézetét, és számos történet kering olyan vendégekről, akik valóban 
uzsonnázni tértek be oda. Rendes körülmények között, az öregeket is 
beleszámítva, tizenkét lány tevékenykedik az üzemben, továbbá egy görög 
szakács, valamint egy portásnak címzett férfiú, aki azonban mindenféle 
kényes és veszélyes feladatot is elintéz. Ő választja szét a verekedőket, 
penderíti ki a részegeket, csillapítja le a hisztériát, gyógyítja a fejfájást, és 
látja el a csapos teendőit. Ő kötözi be a vágott és zúzott sebeket, tartja 
szóval a zsarukat, s miután a lányoknak legalább a fele a Keresztény 
Tudomány vallásos szekta követője, vasárnap reggelenként ő olvassa fel a 
Tudomány és Egészségből a megfelelő fejezeteket. Elődje, aki kevésbé 


kiegyensúlyozott ember volt, rossz véget ért — ahogyan erről mindjárt 
beszámolunk -, Alfréd azonban diadalmaskodott környezetén, sőt, 
mondhatni, fölemelte magához. Alfréd tudja, ki látogathatja a lokált és ki 
nem. És többet tud Monterey polgárainak családi életéről, mint bárki a 
városban. 

Ami Dorát illeti, meglehetősen kényes helyzetben leledzik. Miután 
tevékenysége sérti a törvényt, vagy legalábbis annak betűit, kétszerte 
törvénytisztelőbbnek kell lennie, mint bárki másnak. Háza táján nem tűrhet 
részegeskedést, verekedést, durvaságot, különben becsukják intézetét. 
Törvényellenes tevékenységéből következik az ií5, hogy Dorának különös 
emberbaráti  érzületről kell tanúságot tennie. Bárki könnyűszerrel 
megvághatja. Ha a rendőrség a nyugdíjalap javára táncestélyt rendez, s 
mindenki más egy-egy dollárt ad, Dorának ötven dollárt kell adnia. Amikor 
a Kereskedelmi Kamara rendbe hozatta a parkját, a kereskedők fejenként 
öt-öt dollárt adtak, Dorától viszont százat kértek és kaptak. És ugyanez volt 
a helyzet, ha a Vöröskeresztnek, a Jótékonysági Alapnak, a Cserkészeknek 
gyűjtöttek. Dora dalba nem szedett, nem is hirdetett, szégyentelenül 
mocskos bündíja minden adománylista élén szerepelt. De a legsúlyosabb 
terhek a gazdasági válság idején nehezedtek rá. Szokásos jótékonykodásán 
kívül Dora táplálta a Konzervgyár utca éhes gyermekeit, munka nélküli 
apáit és gondoktól zaklatott asszonyait, két éven át fü-fa helyett ő fizette a 
fűszeresszámlákat, s ebbe csaknem tönkrement. Dora tündérei jól neveltek 
és nyájasak voltak. Sohase szólítottak meg senkit az utcán, még akkor se, ha 
az illető az előző éjszakát velük töltötte. 

Alfy, a jelenlegi portás belépése előtt a Mackós Lobogó vendéglőben 
mindenkit elszomorító tragédia játszódott le. Az előző portást Williamnek 
hívták, sötét hajú ember volt, arcáról lerítt a magányosság. A nappali 
órákban, amikor nemigen akadt dolga, rendszerint elunta a női társaságot. 
Az ablakon át látta Macket és a fiúkat, amint az üres telken üldögélnek a 
csöveken, lábukat lógatják a papsajtban, s napozgatás közben bölcs 
nyugalommal vitatnak meg számukra érdekes, egyébként azonban 
jelentéktelen ügyeket. Olykor-olykor azt 1s látta, hogy előhúznak egy üveg 
Ócska Teniszcipőt, ingük ujjában megtörlik az üveg nyakát, s szép sorjában 
isznak belőle. És Williamben fölébredt a vágy, hogy ő is csatlakozzék e 
boldog bandához. Egy szép napon kisétált a telekre, és leült az egyik csőre. 
De a beszélgetés menten félbeszakadt, kényelmetlen, ellenséges csend 
támadt. William kisvártatva bánatosan visszaballagott a Mackós Lobogóba, 


s az ablakon át látta, hogy a társalgás újból megélénkül. Ettől nagyon 
elszomorodott. Arcára sötét, csúnya árnyék borult, szája eltorzult a 
töprengéstől. 

Másnap ismét kiment a telekre, de most egy üveg whiskyt is vitt 
magával. Mack és a fiúk megitták a whiskyt, hisz azért mégse estek a 
fejükre, de csak annyit mondtak, hogy "egészségünkre" vagy "proszit". 

William egy idő múlva visszaballagott a Mackós Lobogóba, s az ablakon 
át figyelte a fiúkat. S egyszer csak hallja, hogy Mack jó hangosan így szól: 

— Az isten verje meg, de utálom a striciket! 

Ami ugyan nyilvánvalóan nem volt igaz, csakhogy William ezt nem 
tudta. Mack és a fiúk egyszerűen nem szerették őt. 

Williamnek erre megsajdult a szíve. Tehát a csavargók nem hajlandók 
befogadni! Úgy érzik, társadalmilag mélyen alattuk áll. William mindig is 
befelé forduló lélek volt, tele önváddal. Most feltette a kalapját, s 
végigsétált a tengerparton, egyenest a világítótoronyhoz. Megállt a szép kis 
temetőben, ahol mindig hallani a hullámok csobogását. Agyát sötét, 
töprengő gondolatok szállták meg. Senki se szereti. Senki se törődik vele. 
Igaz, hivatalosan portás, de valójában strici, rohadt strici, az emberiség alja. 
De aztán arra gondolt, hogy neki 15 ugyanolyan joga van az élethez, a 
boldogsághoz, mint bárki másnak. Igenis, ugyanolyan Joga van. Dühösen 
hazaindult, de mire a Mackós Lobogóhoz ért, és fölment a lépcsőn, dühe 
elpárolgott. Este volt, a wurlitzer a Szeptemberi holdat játszotta. Williamnek 
most eszébe jutott, hogy az első ribanc, aki beleesett, ezt a dalt szokta 
dalolni, mielőtt faképnél hagyta, férjhez nem ment, és el nem tűnt. A dal 
mélységes szomorúsággal töltötte el Williamet. Dora a hátsó szalonban 
üldögélt, és éppen teázott, amikor William belépett. 

— Mi baj? — kérdezte Dora. — Beteg vagy? 

— Nem — felelte William. — De mire jó ez az egész? Rohadtul érzem 
magam. Legjobb, ha slusszt csinálok. 

Dorának rengeteg idegbajossal volt már dolga. Heccelődni kell velük, ez 
volt a jelszava. 

— De akkor csináld, amikor nem vagy szolgálatban — mondta. — És ne 
vérezd be a szőnyeget. 

William szívére szürke, nyirkos felhő borult. Kibotorkált a szalonból, 
végigment az előszobán, és bekopogtatott Eva Flanegan ajtaján. Eva vörös 
hajú, átszellemült lány volt, akit a sors sok-sok testvérrel és nővérrel áldott 
meg. Hetenként járt gyónni, de a legváratlanabb pillanatokban a sárga 


földig leitta magát. Most épp a körmét festette, elég rondán. William, amint 
belépett, látta, hogy a lány terhes, s Dora terhes lányt nem enged dolgozni. 
Eva az ujja tövéig összekente magát a körömlakkal, és mérges volt. 

— Mi a nyavalya bajod van? — kérdezte. 

Erre William 15 méregbe jött. 

— Megyek, és elintézem magamat — felelte dühösen. 

— Az ilyesmi utolsó, aljas, mocskos bűn — rikácsolta Éva. — Jellemző rád 
— folytatta ordítva —, hogy épp most akarsz lerohasztani bennünket, amikor 
már majdnem együtt van a dohányom, hogy East St. Louisba mehessek. 
Semmirekellő disznó! 

Még akkor is üvöltött, amikor William becsukta maga mögött az ajtót, és 
bement a konyhába. Rettenetesen elege volt a nőkből. A görög, gondolta, 
szanatórium lesz ezek után a nők után. 

A görög — kötényben, felgyűrt ingujjal — két nagy serpenyőben 
disznókarajt sütött, jégcsákánnyal forgatta a hússzeleteket. 

— Szia, haver — mondta. — Hogy s mint? 

A karajok sisteregtek, fortyogtak a serpenyőkben. 

— A fene tudja, Lou — válaszolta William. — Néha úgy érzem, legokosabb 
volna: nyissz! — És végighúzta az ujját a torkán. 

A görög a tűzhelyre tette a jégcsákányt, és feljebb tűrte inge ujját. 

— Mondok neked valamit, haver. Az a tag, aki pofázik róla, sose teszi 
meg. 

William a jégcsákány után nyúlt, fölvette, és könnyedén meglóbálta. 
Mélyen a görög sötét szemébe nézett, hitetlenkedést és derültséget látott 
benne, de aztán zavar, majd félelem villant föl a görög szemében. William 
észrevette a változást, világosan látta: a görög rájött, hogy ő igenis képes 
megölni magát, sőt meg 1s öli. Most már tudta, hogy meg is kell ölnie. 
William elszomorodott, mert érezte, milyen ostobaság az egész. Fölemelte a 
karját, és a jégcsákányt a szívébe döfte. Bámulatos, milyen könnyedén 
fúródott bele. Ez a William volt portás Alfred előtt. Alfredot mindenki 
szerette. Ő bármikor leülhetett a csövekre Mack és a fiúk közé. Még a 
Palota Lebujba 15 ellátogathatott. 

Esténként, épp szürkületkor különös dolog játszódott te a Konzervgyár 
utcában, napnyugta és lámpagyújtás közt. Ilyenkor néhány rövid percre 
minden csöndes és szürke. És íme, a dombról lefelé, a Palota Lebuj mellett 
elhaladva, le a kaptatón, és át az üres telken jön-jön egy öreg kínai. Nyűtt, 
lapos szalmakalap, kék vászonkabát és nadrág van rajta és nehéz bakancs, 
amelynek egyik talpa már olyannyira levált, hogy minden lépésnél nagyot 
csattan. Az öreg fedett vesszőkosarat cipel a kezében. Arca sovány, barna és 
barázdás, mint a napégette föld. Öreg szeme is barna, még a fehérje is, s oly 
mélyen ül, mintha gödörből kukucskálna ki. Épp szürkül, amikor arra jön, 
átvág az utcán, majd befordul az Élettani Labor és a Hediondo konzervgyár 
közti átjáróba. Átvág a tengerparti kis fövényen, és eltűnik a móló cölöpei 
és vasgerendái közt. Hajnalig aztán nem látja senki. 

De hajnalban, amikor az utcai lámpákat már eloltják, s még nincs nappal, 
az öreg kínai kibújik az oszlopok közül, átvág a fövényen, majd az utcán. 
Vesszőkosara most nehéz, csöpög belőle a víz. Levált cipőtalpa csattog a 
köveken. Felkaptat a dombra a második utcáig, bemegy egy magas 
deszkakerítésbe vágott kapun, és estig megint nem látja senki. Az emberek 
álmukban hallják csattogó cipőtalpát, és egy pillanatra fölriadnak. Így megy 
ez már hosszú esztendők óta, de mégse tudják megszokni. Vannak, akik az 
öreg kínairól azt hiszik, hogy Isten, a nagyon öreg emberek a Halálnak 
tartják, a gyerekek pedig egy mókás öreg kínait látnak benne, mert a 
gyerekek szemében minden mókás, ami öreg és különös. De a gyerekek 
nem gúnyolódnak vele, nem kiáltoznak utána, ahogy illenék, mert az öreg 
kínaiban van valami félelmetes. 

Csak egy tízéves bátor és csodaszép kisfiú, név szerint Andy, Salinasból, 
szállt egyszer szembe az öreg kínaival. Andy látogatóban volt 
Montereyben, meglátta az öreget, és rögtön tudta, hogy rá kell kiáltania, ha 
másért nem, hát önbecsülésből. De akármilyen bátor is volt Andy, őt 1s 
megszállta egy kis félelem. Estéről estére figyelte az öregembert, s a 
kötelességérzet és a félelem viaskodott a keblében. Aztán egy este Andy 
nekidurálta magát, nyomába szegődött az öregnek, és éles fejhangon 
énekelni kezdett: 


Csingi-csongi vén kinézer 
kukucskál a rácson át, 
arra jön egy fehérember, 
s lenyisszantja a copfját. 


Az öregember megállt, és megfordult. Andy is megállt. A mélyen ülő 
barna szempár Andyra nézett, és a vékony, barázdás ajkak megmozdultak. 
Hogy ezután mi történt, Andy sose tudta megmagyarázni s elfelejteni. Mert 
a szemek kitágultak, s addig-addig tágultak, míg egyszerre eltűnt a kínat. 
Csak egy szem maradt belőle, egy óriási barna szem, akkora, mint a 
templomkapu. Andy benézett e ragyogó, átlátszó, barna kapun, s egy 
elhagyatott tájat látott, egy roppant síkságot, amelyet fantasztikus alakú, 
tehén— és kutyafejhez, sátrakhoz és gombákhoz hasonló hegylánc 
szegélyezett. A síkságot alacsony, durva fű borította, csak itt-ott volt látható 
egy kis homokbucka. És mindegyik buckán egy apró állat ült, olyanforma, 
mint a mormota. A táj elhagyatottsága, a puszta és hideg magányosság 
nyöszörgést csalt Andy ajkára, mert a világon nem volt egy teremtett lélek 
se, egyedül maradt. Andy becsukta szemét, hogy ne is lássa többé a 
síkságot, s mire újból kinyitotta, ott állt a Konzervgyár utcában, és az öreg 
kínai már az Élettani Labor és a Hediondo konzervgyár közti átjáróban 
csittegett-csattogott. Andy volt az egyetlen a fiúk közül, aki ilyesmire 
vetemedett, de ő csak akkor egyszer, és soha többé. 

Az Élettani Labor az utca túlsó oldalán áll, éppen szemközt az üres 
telekkel. Li Csong szatócsboltja rézsút Jobbra, Dora Mackós Lobogója 
pedig rézsút balra fekszik tőle. Az Élettani Labor különös, gyönyörű 
árucikkekkel kereskedik. Szépséges tengeri állatokat árul, szivacsokat, vízi 
zsákokat,  — anemónákat, tengericsillagokat, kétteknős kagylókat, 
kacsakagylókat, férgeket és csigákat, mesés, sokféle alakú kis lényeket, élő 
és mozgó tengeri növényeket, mezítelen és köpenyes kopoltyújú 
puhányokat, tüskés és hegyes tengeri sünöket, rákokat és félrákokat, kis 
tengeri sárkányokat, csattogó garnélarákokat és kísértetrákot, amely olyan 
átlátszó, hogy szinte árnyékot se vet. Az Élettani Labor férgeket, csigákat és 
pókokat árul, csörgőkígyókat és patkányokat, mézelő méheket és arizonai 
óriásgyíkokat. Ezek mind kaphatók a laborban. És vannak itt kis, meg nem 
született csecsemők, egyesek egészben, mások vékonyra szeletelve és 
üveglemezre téve. A diákok láthatnak itt cápákat is, amelyeknek 
kieresztették a vérét, s a visszerekbe és ütőerekbe sárga meg kék színű 
folyadékot fecskendeztek helyette, úgyhogy egy szikével meg lehet 
mutogatni az egész érrendszert. De vannak itt színes vissz— és ütőerű 
macskák és békák is. Az ember bármilyen élőlényt megrendelhet az Élettani 
Laborban, és előbb-utóbb meg 1s kapja. 

Az Élettani Labor utcára néző, alacsony épület. Az alagsorban van a 
raktár, plafonig érő polcokkal, a polcokon tömött sorokban állnak az 
üvegedénybe eltett állatok. Ugyanitt található egy kis balzsamozó medence 
15, a hozzátartozó műszerekkel és fecskendőkkel együtt. A hátsó udvaron 
keresztül egy fedett fészerhez jut az ember. Oszloplábakon áll az óceán 
fölött, itt vannak a nagyobb állatok: cápák, villamos ráják és polipok 
lakosztályául szolgáló tartályok, mindegyik fajta számára egy-egy külön 
betontartály. Az épület elején lépcső vezet föl az ajtóhoz. Az ajtó egy 
irodába nyílik, ahol egy asztal áll, rajta magas halomban hevernek a 
fölbontatlan levelek és a kartotékgyűjtő dobozok. Az irodában van még egy 
széf 1s, az ajtaja mindig nyitva. A széf ajtaja egyszer véletlenül becsapódott, 
szardíniásdoboz meg egy darab rokfort sajt volt. Mielőtt még a zár készítője 
közölni tudta volna a kombinációt, a széfben kitört a botrány. Doki ekkor 


kidolgozott egy módszert arra az esetre, ha valaki bosszút akarna állni 
valamelyik bankon. "Béreljen ki egy széfet, helyezzen el benne egy friss 
lazacot, s utazzon el hat hónapra." Ez után a cirkusz után tilos volt ételt 
tárolni a széfben. Most a kartotékgyűjtő dobozok szolgálnak erre a célra. Az 
iroda mögötti szobában egy akvárium van, sok-sok élő állattal. Itt találhatók 
továbbá a mikroszkópok, a tárgylemezek, a gyógyszerszekrénykék, a 
laboratóriumi üvegdobozok, a munkapadok és a kis motorok, valamint a 
vegyszerek. Ebből a szobából a legkülönfélébb szagok áradnak ki: 
formalin-, szárított tengericsillag-, sósvíz— és menthol-, karbolsav— és 
ecetsav-, barna csomagolópapír-, szalma— és kötélszag, kloroform— és 
éterszag, a motorokból áradó ózonillat, a mikroszkópokból felszálló finom 
acél és híg kenőolaj szaga, banánolaj- és gumibélés-szag, száradó 
gyapjúzoknik és bakancsok szaga; a csörgőkígyók éles, maró szaga és a 
patkányok undorító, dohos szaga. A hátsó ajtón apálykor beáramlik a 
tengeri moszatok és kacsakagylók szaga, dagálykor pedig a sóé meg a 
tajtéké. 

Az irodától balra nyílik a könyvtár. A falakat a mennyezetig 
könyvállványok borítják, — rekeszekben állnak a brosúrák és 
különlenyomatok, minden rendű és rangú könyvek, szótárak, enciklopédiák, 
verseskötetek, drámák. A fal mellett egy nagy gramofon áll, mellette 
lemezek százai sorakoznak. Az ablak alatt egy vörösfenyőből ácsolt ágy, a 
falakra és a könyvállványokra tűzve pedig Daumier, Graham", Tiziano, 
Leonardo, Picasso, Dali" és George Grosz" reprodukciók láthatók, 
szemmagasságban fölakasztva, hogy aki akarja, jól megnézhesse őket. A 
kis szobában egy csomó szék és pad is van, S persze Itt az ágy. Előfordult 
már, hogy egyszerre negyvenen 15 voltak a szobában. 

E könyvtár vagy zeneszoba mögött — nevezzük, aminek akarjuk — fekszik 
a konyha, szűk kis helyiség, gáztűzhellyel, bojlerrel és mosogatóval 
fölszerelve. Az élelem egy részét, mint tudjuk, az irodai kartotékgyűjtőkben 
tartják, az edényeket, a zsírt meg a zöldségfélét a konyhában, az 
összerakható üveges  könyvszekrényben. Ez nem valami szeszély 
következménye, csak puszta véletlen. A konyha  mennyezetéről 
oldalszalonnák, szalámirudak és fekete tengeriuborkák csüggnek alá. A 
konyha mögött van a vécé és a zuhanyozó. A vécé öt esztendőn át folyt, 
míg végre egy ügyes, bájos vendég egy darab rágógumival rendbe hozta. 

Doki az Élettani Labor tulajdonosa és egyetlen munkatársa. Viszonylag 
kis termetű, de ez ne tévesszen meg senkit, mert izmos, nagy erejű férfi, 


aki, ha indulatba jön, igen vad is tud lenni. Szakálla van, arca félig 
Krisztus-, félig szatírarc, s ez az arc az igazat mondja. A fáma szerint sok 
lányt húzott ki a bajból, s hozott megint bajba. Dokinak olyan keze van, 
mint egy  agysebésznek, s józan, emberszerető elméje. Doki 
kalapemelintéssel üdvözli a kutyákat, amikor elhajt mellettük, és a kutyák 
fölnéznek és rámosolyognak. Szükségből ölni 15 képes volna, de puszta 
kedvtelésből még érzelmeiben se bánt meg senkit. Csak egyetlen dologtól 
fél, de nagyon: hogy nedves lesz a feje, ezért télen-nyáron rendszerint 
kapucnit visel. Minden aggodalom nélkül akár mellig is belegázol az 
apálykor visszamaradt tócsákba, de ha csak egy csepp eső hull a fejére, páni 
rémület fogja el. 

Az évek folyamán Doki a Konzervgyár utcában nem is sejtett 
mélységekbe eresztett gyökeret. A bölcsesség, tudomány és művészet 
kútfeje lett. Laboratóriumában Dora tündérkéi életükben először hallottak 
gregorián énekeket. Li Csongnak angolul olvasott föl Li Taj-po" verseiből. 
Henri, a festő a laborban hallott először a Halottak Könyvéről", s ettől 
annyira meghatódott, hogy alkotó módszert változtatott. Addig enyvvel, 
vasrozsdával, színes csirketollakkal dolgozott, most azonban új módszerre 
tért át, s következő négy képét különféle dióhéjakból alkotta meg. Doki 
bármiféle ostobaságot szívesen meghallgat, és bölcsességgé formál át. 
Elméje nem ismer határokat, együttérzését semmi el nem torzítja. Ért a 
gyermekek nyelvén, mélyenszántó dolgokról beszél nekik úgy, hogy meg 
tudják érteni. A csodák, a boldog izgalmak világában él. Érzéki, mint a nyúl 
és fenemód gyöngéd. Aki csak ismeri, adósa. És ha valaki Dokira gondol, a 
gondolatot máris újabb gondolat követi: "Valamivel igazán kedveskednem 
kellene Dokinak." 

Doki a félsziget csúcsán, a Nagy Apályosnak nevezett tavacskában 
tengeri állatokat gyűjtögetett. Mesés hely ez. Dagálykor hullámok 
korbácsolta medence, tajtéktól habos, vizét a zátonyon álló fütyülő bója 
felől özönlő tarajos hullámok csapkodják. De apálykor e kis vízi világ 
csupa nyugalmas szépség. A tó vize csodálatosan tiszta, mélye pedig 
futkározó, viaskodó, táplálkozó és párosodó állatokkal teli fantasztikus 
ország. A lebegő algák közt rákok rohangásznak levélről levélre. Éti— és 
kacsakagylók fölött tengericsillagok gubbasztanak, rájuk tapasztják millió 
kis csápjukat, majd hihetetlen erővel lassan-lassan addig emelgetik 
prédájukat, mígnem leszakítják a szikláról. És akkor a csillag kifordítja 
gyomrát, és magába öleli táplálékát. Narancsszínű, foltos és fodros 
puhányok suhannak kecsesen a sziklák fölött, szoknyájukat lebegtetve, mint 
a spanyol táncosnők. A hasadékokból fekete angolnák dugják ki fejüket, 
prédára lesve. A csattogó garnélarákok fegyver ravaszához hasonló 
ollóikkal hangosan durrogtatnak. Olyan csodálatos, színes világ, mintha 
üvegtető borítaná. A tó fenekén pajkos gyermekek módjára remeterákok 
futkároznak a homokban. Egyikük üres csigaházra bukkan, tetszetősebbnek 
találja saját otthonánál, kimászik hát belőle, egy pillanatra kiteszi puha 
testét az ellenséges támadás veszélyének, aztán gyorsan bebújik új lakásába. 
Majd hullám csap át a gáton, egy másodpercre fölkorbácsolja a tó sima 
tükrét, buborékokat kever vizéhez, de aztán megint minden kitisztul, 
elcsendesedik, s a vízi világ újból csupa csoda, csupa gyilkos indulat. Itt 
egy rák éppen most szakítja le egy másiknak a lábát. Amott az anemónák 
puha, ragyogó virágszíirmokként terülnek szét, karjaikba csábítgatják az 
elfáradt és megzavarodott állatokat, de mihelyt valamelyik aprócska rák 
vagy alga enged a zöld és bíbor karok hívogatásának, a szirmok rögtön 
összecsapódnak, a szúrós sejtek áldozatukba merítik álmot hozó apró tűiket, 
a rákocska elernyed, el 15 kábul, s az égető, maró emésztőnedvek feloldják a 
testét. 

És most előlopakodik a surranó gyilkos, a polip. Lassan, lágyan siklik, 
akár a szürke köd, vízi növénynek, sziklának, rothadó húsdarabnak álcázza 
magát. De gonosz, élvhajhászó szeme hidegen kémlel erre-arra. Sodortatja 
magát az árral, lebegve közeledik egy táplálkozásba merült rákhoz, sárga 


szeme tűzben lángol, ziháló teste a vágytól és dühtől rózsaszínbe öltözik. 
Majd hirtelen nekilendül, könnyedén fut karjai hegyén, vadul támad, akár a 
felingerelt macska. Könyörtelenül veti magát a rákra, fekete nedve 
kibuggyan, s a viaskodó testeket szépiafelhő borítja be, miközben a polip 
végez zsákmányával. A vízből kiágaskodó sziklaéleken kacsakagylók 
bugyborékolnak zárt ajtóik mögött, étikagylók szárogatják testüket. A 
sziklákat fekete legyek lepik el, mindent fölzabálnak, amit csak találnak. A 
levegőt betölti az algák maró, jódos szaga, a meszes testek agyagszaga, a 
nagy erejű amóbák szaga, az ondók és peték szaga. A vízből kiálló 
sziklákon a tengericsillagok spermát és tojásokat bocsátanak ki sugaraik 
közül. Az élet, a bőség, a halál, az emésztés, a pusztulás és születés páráitól 
fojtott a levegő. A gát felől sós tajtékot hoz a szél, odakint az óceán 
várakozik, hogy visszanyerje erejét, s a dagály érkeztével újból elárassza a 
Nagy Apályost. A zátonyon pedig a fütyülő bója úgy bőg, mint egy bánatos, 
türelmes bika. 

Doki és Hazel együtt dolgozik a tavacskában. Hazel a Palota Lebujban 
lakik Mackkel és a fiúkkal. Nevét ugyanolyan véletlenül kapta, mint ahogy 
találomra éli egész életét. Gondoktól zaklatott anyja nyolc év alatt hét 
gyermeket szült. Hazel nyolcadiknak jött a világra, s születésekor anyja 
összezavarta a nemét. Egyébként 15 agyongyötört asszony volt, belefáradt a 
hét gyermek és az apjuk táplálásába, ruházásába. Minden úton-módon 
megpróbált pénzt előteremteni, papírvirágokat gyártott, gombát termelt, 
nyulat tenyésztett, húsáért és prémjéért, miközben férje a nyugágyban 
üldögélve minden segítséget megadott neki, amit csak tanács, érvelés és 
bírálat formájában nyújtani tudott. Az asszony egyik nagynénjét hívták 
Hazelnek, s azt beszélték róla, hogy életbiztosítása volt. A nyolcadik 
csemetét tehát Hazelnek keresztelték, mielőtt még anyja észbe kapott volna, 
hogy fiú. Addigra már megszokta nevét, s nem vette magának a fáradságot, 
hogy megváltoztassa. Hazel felcseperedett, négy évet töltött az elemi 
iskolában, négyet a javítóintézetben, de se Itt, se ott nem tanult semmit. A 
Jjavítóintézetekben állítólag minden bűnre és gonoszságra kioktatják a 
növendékeket, de Hazel nem figyelt eléggé, így hát, amikor kikerült a 
javítóból, ugyanannyi fogalma volt a bűnről, mint, mondjuk, a 
törtszámokról vagy a bonyolultabb osztási műveletekről. Hazel szerette 
hallgatni mások beszélgetését, de nem a szavakra figyelt, csak a szavak 
muzsikájára. Kérdéseket 1s tett föl, de persze nem a válasz kedvéért, hanem 
azért, hogy a társalgás el ne akadjon. Huszonhat éves volt, fekete hajú, 


kedves fiatalember, erős, szolgálatkész és hűséges. Dokinak elég gyakran 
segédkezett az állatok összefogdosásában, és feladatát — ha tudta, mit 
kívánnak tőle — igen Jól el is látta. Keze olyan fürgén mozgott, akár a polip 
karja, olyan erősen markolt és szorított, akár az anemóna. Biztos lábbal 
járta a csúszós sziklákat, és élvezte a vadászatot. Doki munka közben 
kapucnit és magas gumicsizmát hordott, Hazel teniszcipőben és 
kalikónadrágban tocsogott a tengerben. Tengericsillagokat gyűjtöttek. 
Dokinak háromszáz darabra volt rendelése. 

Hazel a tó fenekéről kiemelt egy mutatós bíborszínű tengericsillagot, és 
csaknem teli vászonzsákjába pottyantotta. 

— Kíváncsi volnék, mit kezdenek ezekkel? — mondta. 

— Mikkel? — kérdezte Doki. 

— A tengericsillagokkal — felelte Hazel. — Maga eladja őket. Hordószámra 
küldözgeti erre-arra. De azok a tagok, azok mit kezdenek velük? Megenni 
nem tudják. 

— Tanulmányozzák őket — mondta türelmesen Doki. Erre a kérdésre 
emlékezete szerint már legalább százszor megadta Hazelnek a választ. De 
Dokinak volt egy elmebeli sajátsága, amitől nem tudott szabadulni. Abból a 
föltevésből indult ki, hogy ha valaki kérdez valamit, a válaszra 15 kíváncsi. 
Doki esetében ez csakugyan így volt. Ő mindig a válasz kedvéért kérdezett, 
s nem tudta elképzelni, hogy olyan agy 15 akadhat, amely kérdez, de választ 
nem akar. Hazel azonban magában a beszélgetésben gyönyörködött s ezért 
olyan rendszert eszelt ki, amelyben a kérdésre adott válasz már a következő 
kérdés kiindulópontját 15 magába foglalta, így aztán a társalgás nem rekedt 
meg. 

— Mit tanulmányoznak rajtuk? — folytatta Hazel. — Tengericsillagok, és 
kész! Millió és millió van belőlük. Akár egy milliót 15 összeszedhetnék. 

— Bonyolult és érdekes állatok — felelte Doki kissé védekező hangsúllyal. 
— És különben is ezeket az Északnyugati Egyetemnek küldjük. 

Hazel megszokott cseléhez folyamodott: 

— Miért, ott nincs tengericsillag? — kérdezte. 

— Nincs óceán — felelte Dokt. 

— Ja úgy! — mondta Hazel. Gondolatai kétségbeesetten cikáztak erre-arra, 
hogy megtalálja a láncszemet az újabb kérdéshez. Szörnyű, ha így elakad a 
beszélgetés! De most nem forgott elég gyorsan az agya. Mert amíg 
töprengett, Doki tett föl egy kérdést. Ami pedig Hazel számára azzal a 
borzasztó következménnyel járt, hogy a válaszért ide-oda kellett kutatnia 


agyában, s Hazel agyában kutatni olyan volt, mintha valaki egy elhagyott 
múzeumban mászkált volna magányosan. Hazel agyát zsúfolásig 
megtöltötték a nem katalogizált kiállítási tárgyak. Soha semmit el nem 
felejtett, de annyi fáradságot már nem vett, hogy emlékeit rendezze 1s. 
Minden hegyén-hátán hevert benne, mint a csónak fenekén a 
halászfelszerelés: horog, süllyesztőón, zsineg, csalétek, csáklya, teljes 
összevisszaságban. 

— Hogy vagytok meg a Palotában? — kérdezte Doki. 

Hazel végiggereblyézte ujjaival haját, s közben belelesett az agyában 
uralkodó zűrzavarba. 

— Klasszul — felelte. — Az a Gay nevű pók 15 valószínűleg odaköltözik. A 
felesége csúnyán meg szokja bunyózni. Ha ébren van, nem is bánná, 
csakhogy az asszony kivárja, amíg elalszik, és akkor esik neki. Ezt nem 
bírja. Mert így muszáj fölébrednie, hogy elrakja az asszonyt. De mikor újra 
elalszik, az megint nekiesik. Nincs egy csöpp nyugalma se, hát odaköltözik 
hozzánk. 

— Ez új trükk — jegyezte meg Doki. — Eddig azt a módszert követte, hogy 
elfogatási parancsot könyörgött ki Gay ellen, és lecsukatta. 

— Úgy is van! — mondta Hazel. — De az csak addig tartott, míg föl nem 
építették az új börtönt Salinasban. Annak előtte Gay mindig harminc napot 
kapott, és fenemód igyekezett kikerülni. De ez az új börtön egész más, a 
cellákban rádió van, kényelmes priccsek meg a seriff 15 rendes hapsi. Most 
ha Gayt lesittelik, nem akar kijönni. Annyira szeret ott lenni, hogy a 
felesége többé nem csukatja le. Ezért kieszelte, hogy alvás közben 
bunyózza. Gay azt mondja, idegtépő figura. Maga 15 ugyanúgy tudja, mint 
én, Gay sose lelte örömét abban, hogy elagyabugyálja az asszonyt. Csak 
önbecsülésből tette. De most belefáradt. Valószínűleg odaköltözik hozzánk. 

Doki kiegyenesedett. A hullámok már átcsapdostak a Nagy Apályos 
gátján. Megjött a dagály, és a tengerből a sziklákon át kis patakok 
folydogáltak. A fütyülő bója felől friss szél fútt, és a szirtfokról 
idesereglettek az ugató oroszlánfókák. Doki tarkójára tolta kapucniját. 

— Már elég tengericsillagunk van — mondta, majd így folytatta: — [de 
figyelj, Hazel. Tudom, hogy a zsákod aljára eldugtál hat-hét kis étikagylót. 
És ha a vadőr megállít, persze azt fogod mondani, hogy az enyémek? Hogy 
az én engedélyemre szedted, ugye? 

— Hát igen — vallotta be Hazel. 


— Ide figyelj — mondta Doki barátságos hangon. — Tegyük föl, hogy 
étikagylókra kapnék rendelést. Akkor a vadőr azonnal gyanút fogna, hogy 
többet szedek össze, mint amennyire az engedélyem szól. Még azt hinné, 
hogy megeszem őket. 

— Affenét! — mondta Hazel. 

— Úgy van ez, mint az ipari szesz-ellenőrzéssel. Csuda gyanakvó 
emberek! Azt hiszik, megiszom. Mindenkiről azt hiszik. 

— És nem iszik belőle? 

— Csak keveset — felelte Doki. — Annak a vacaknak, amit hozzátesznek, 
szörnyű íze van. Lepárolni meg elég körülményes. 

— Nem is olyan rossz az a pia — mondta Hazel. — Én és Mack a múltkor 
megkóstoltuk. Mit tesznek bele? 

Doki már válaszolni akart, amikor rájött, hogy Hazel csak 
csalafintáskodik. 

— Na menjünk — mondta. Vállára emelte a tengericsillagokkal teli zsákot. 
De a Hazel zsákjának alján megbújó étikagylókról közben már 
megfeledkezett. 

Utána Hazel 15 kimászott a tóból, s a síkos ösvényen fölkapaszkodott a 
szilárd talajra. Lépteikre az aprócska rákok ijedten futkároztak szerteszét. 
Hazel úgy gondolta, hogy az étikagylók témájának sírját még mélyebbre 
kell ásnia. 

— Az a festő pacák visszajött a Palotába — próbálkozott. 

— Igen? 

— Ja — mondta Hazel. — Az összes képünket, tudja, csirketollakból 
csinálta, és most valamennyit át akarja dolgozni dióhéjra. Azt mondja, 
megváltoztatta a met... met... metódusát. 

— Még építi azt a csónakot? — kuncogott Dokt. 

— Hát persze — mondta Hazel. — Teljesen átalakította. Új csónak lett 
belőle. De azt hiszem, ezt is szétszedi majd, és megint átalakítja. Mondja, 
Doki, dilis az a pacák? 

Doki a földre dobta csillagállatokkal teli zsákját, és megállt, hogy egy 
kicsit kifújja magát. 

— Dilis? — kérdezte. — Igen, valószínűleg. Épp annyira, mint mi, csak 
másképp. 

Efféle gondolat sohase merült volna föl Hazel agyában. Önmagát az 
értelem kristálytiszta tavának tekintette, életét pedig a nem méltányolt 
erények fölkavart kelyhének. Doki kijelentése kissé méregbe hozta. 


— De az a csónak... — kiáltotta. — Hisz úgy tudom, már hét éve építi. A 
fatuskók elrohadtak, betonra kellett állítania. És valahányszor már-már kész 
van vele, mindig átalakítja, és elölről kezdi. Dilis az! Hét évet eltölteni egy 
csónakkal! 

Doki a földön ült, és gumicsizmáját huzigálta lefelé. 

— Te ezt nem érted — mondta csendesen. — Henri szerelmes a csónakokba, 
de fél az óceántól. 

— Akkor minek neki a csónak? — kérdezte mérgesen Hazel. 

— Mert szereti — válaszolta Doki. — Tegyük föl, hogy egyszer elkészülne 
vele. Akkor az emberek azt mondanák: mért nem bocsátod vízre? Ha meg 
vízre bocsátja, akkor ki kell mennie vele, az óceánt viszont utálja, így aztán 
sose fejezi be a csónakot, hogy ne kelljen vízre bocsátania. 

Hazel egy bizonyos pontig követte Doki érvelését, de még a 
végkövetkeztetés előtt abbahagyta a figyelést, sőt azon töprengett, hogyan 
tudna témát változtatni. 

— Szerintem dilis — mondta ernyedten. 

A fekete földön, ahol kristályvirágok nyíltak, százával nyüzsögtek a 
fekete büdösbogarak. Legtöbbjük égnek emelte hátsórészét. 

— Nézze ezeket a büdösbogarakat — szólt Hazel, és hálás volt a 
bogaraknak, hogy ott nyüzsögnek. 

— Érdekes rovarok — mondta Doki. 

— Mondja csak, mért emelik égnek a feneküket? 

Doki összegöngyölte gyapjúzokniját, betette a gumicsizmába, a zsebéből 
száraz zoknit és könnyű sarut húzott elő. 

— Nem tudom — felelte. — Nemrégiben utánanéztem a könyveimben. 
Egészen közönséges állatok, és legközönségesebb szokásuk, hogy a 
hátsórészüket az ég felé tartják. De a könyvek egyike sem említi, hogy ez a 
szokásuk, és hogy miért éppen ez. 

Hazel nedves teniszcipője orrával a hátára fordított egy büdösbogarat. A 
fényes fekete rovar vadul kalimpált a lábával, hogy újból hasra 
fordulhasson. 

— És maga szerint mért teszik? 

— Azt hiszem, imádkoznak — mondta Doki. 

— Micsoda-a? — tört ki Hazelból a megbotránkozás. 

— Nem az a különös — mondta Doki -—, hogy hátsórészüket az égnek 
meresztik. Az az igazán hihetetlen és különös ebben, hogy mi ezt 
különösnek találjuk. Mi csak egy mércével mérünk, önmagunkkal. És ha mi 


valamilyen megmagyarázhatatlan és különös dolgot művelünk, akkor 
valószínűleg imádkozunk, így hát lehetséges, hogy ezek a bogarak is 
imádkoznak. 

— Na pucoljunk innét, de gyorsan — mondta Hazel. 

A Palota Lebuj nem egykettőre fejlődött otthonná. A valóság az, hogy 
amikor Mack, Hazel, Eddie, Hughie meg Jones beköltözött, eleinte alig 
tekintette többnek, mint menedéknek, ahol megbújhat a szél meg az eső 
elől, ahol ellehet, ha már minden bezárt, vagy ha a fogadtatás szívélyessége 
a túlságosan sűrű igénybevétel folytán elkopott, megfonnyadt. Akkoriban a 
Palota csak hosszú, ürességtől kongó helyiség volt, amelyet gyéren 
világított meg a két kis ablakon át beszivárgó fény, csupasz deszkafalai 
átható hallisztszagot árasztottak. A Palotát akkor még nem szerették. Mack 
azonban tudta, hogy valamilyen szervezésre van szükség, különösen az 
ilyen ragadozó individualisták esetében. 

Ha egy gyakorlatozó hadseregnek nincsenek fegyverei, nincs tüzérsége, 
se tankja, képletes fegyverekkel, maskarába bújtatott teherautókkal 
utánozza a gyilkos harceszközöket, és egyre izmosodó katonái kerekekre 
fektetett gerendákon tanulják meg a tábori ágyú kezelését. 

Mack tehát krétával öt téglalapot rajzolt a padlóra, hét láb hosszú és négy 
láb széles téglalapokat, és mindegyikbe beírt egy-egy nevet. Ezek 
jelképezték az ágyakat. A maga területéhez mindenkinek szent és 
sérthetetlen joga volt. Jogos erőszakot alkalmazhatott, ha valaki megsértette 
felségterületét. A szoba többi része köztulajdon volt. Ilyen állapotok 
uralkodtak az első időkben, amikor Mack és a fiúk még a padlón ültek vagy 
kuporogtak, kártyáztak, és a kemény deszkapadlón aludtak. És talán csak az 
időjárás szeszélyének köszönhetik, hogy életük nem merevedett meg ebben 
a formában. Mert egy példa nélkül álló, több mint egy hónapig tartó 
felhőszakadás mindent megváltoztatott. A fiúk a négy fal közé zárva 
elunták az örökös kuporgást. A csupasz deszkafalak láttán vérbe borult a 
szemük. Szívükbe fogadták az otthont, mert menedéket nyújtott. Szívükbe 
fogadták azért a ritka bájáért 15, hogy sose látott dühöngő háziurat. Mert Li 
Csong még a közelébe se ment a Palotának. És aztán egy délután Hughie 
egy szakadt vitorlavászonhuzatú tábori ággyal tért haza. Két óra hosszat 
varrogatta-foldozgatta halászzsineggel a vásznat. És akkor éjjel a többiek a 
téglalapokon heverve nézték, milyen kecsesen bújik Hughie az ágyába, 
hallották csodás kényelem fakasztotta sóhaját. És Hughie már régen 
horkolva aludt, amikor a többiek még mind ébren voltak. 


Másnap Mack zihálva cipelt föl a dombra egy rozsdás matracrugózatot, 
amelyet egy ócskavas-kupacban talált. A tespedésnek egyszeriben vége 
szakadt. A fiúk versengve csinosították a Palota Lebujt, néhány hónap 
múlva szinte már sok is volt benne a bútor. A padlót ócska szőnyegek 
borították, mindenfelé székek álltak, ülőkével vagy anélkül. Mack egy 
élénkpirosra festett, fonott pamlag boldog tulajdonosa lett. A bútorzatot 
asztalok egészítették ki meg egy számlap és szerkezet nélküli ingaóra. A 
falakat bemeszelték, amitől a szoba csaknem világossá, levegőssé vált. 
Hamarosan képek is megjelentek a falakon, jórészt naptárak, rajtuk 
valószínűtlenül érzéki szőke szépségek, kezükben Coca-Colás üvegekkel. 
Henri csirketoll-periódusából két darabbal járult hozzá a Palota fényéhez. 
Az egyik sarokban egy köteg aranyozott nádbuzogány állt, az ingaóra 
mellett pávatollbokréta díszelgett a falon. 

Jó időbe telt, amíg tűzhelyet is tudtak szerezni. Amikor végre találtak egy 
ízlésüknek megfelelőt, egy ezüst kacskaringókkal díszített szörnyeteget, 
virágos mintájú  sütőkkel,  tulipánkertre emlékeztető  nikkellemezes 
homlokzattal, nehézségük támadt az elhozatala körül. Ahhoz, hogy 
ellopják, túlságosan nehéz volt, tulajdonosának viszont nem akarózott 
megválni kincsétől annak a nyolcgyermekes beteg özvegynek kedvéért, aki 
Mack agyának szüleménye és szívének pártfogoltja volt. A tulajdonos 
másfél dollárt követelt, és csak háromnapi alku után engedte le nyolcvan 
centre. A fiúk megkötötték az üzletet, az ellenértékre kötelezvényt adtak, 
amely valószínűleg még ma 1s az egykori tulajdonos birtokában van. Ez az 
ügylet az egyik tengerparti villában jött létre, és a kályha nem kevesebb, 
mint százötven kilót nyomott. Mack és Hughte tíz napig próbálták valahogy 
ingyen hazaszállíttatni, s csak amikor már az összes számba jövő 
lehetőséget kimerítették, és végleg meggyőződtek róla, hogy erre a kutya se 
vállalkozik, szánták el magukat, hogy hazacipelik. Három napjukba telt, 
amíg eljutottak vele a Konzervgyár utcába, öt mérföld távolságra. Éjjel 
mindig a tűzhely mellett táboroztak le. De mikor végre fölállították a Palota 
Lebujban, otthonuk dísze, melegforrása, középpontja lett. Nikkel virágai és 
levelei vidáman csillogtak. A mosolygó Palota villogó aranyfoga lett. Fényt 
és meleget árasztott a nagy szobában. Sütője csodákat művelt, fényes fekete 
lapján akár tükörtojást 1s lehetett készíteni. 

A nagy tűzhellyel büszkeség költözött a szívükbe, s a büszkeség otthonná 
varázsolta a Palotát. Eddie hajnalkát futtatott az ajtó fölé, Hazel pedig 
húszlíteres bádogedényekbe ritka fuksziafajtát ültetett, ami a bejáratnak 


ünnepélyes, de ugyanakkor kissé rendetlen külsőt kölcsönzött. Mack és a 
fiúk forrón szerették a Palotát, és néha-néha még ki is takarították. 
Fensőbbséges mosollyal gondoltak az otthontalanokra, akiknek nincs hová 
lehajtaniuk a fejüket, és büszkeségükben olykor még vendégeket 15 hívtak 
egy-két napra a Palotába. 

Eddie beugró csapos volt a La [dában. Whiteyt, az állandó csapost 
helyettesítette, ha megbetegedett. Whitey pedig, amikor csak tehette, 
megbetegedett. Eddie beugrásai alkalmával egy-két üveg ital mindig ugrott, 
s így túl gyakran nem vállalhatta a helyettesítést. Whitey azonban szerette, 
ha Eddie helyettesíti, mert meg volt győződve róla — és joggal —, hogy 
Eddie nem akarja megkaparintani állását. Ilyen szempontból Eddie-ben 
úgyszólván mindenki megbízhatott. Eddie-nek nem kellett túl sok italt 
csórnia. A pult alatt egy négyliteres korsót tartott, a korsó szájába pedig egy 
tölcsért dugott. És mielőtt elmosta a poharakat, a maradékot a tölcsérbe 
töltötte. Ha a La Ida vendégei történetesen vitába vagy dalba fogtak, vagy 
el, Eddie félig, sőt kétharmadig telt poharakat öntögethetett a tölcsérbe. Az 
ital, amelyet e tevékenység gyümölcseként hazavitt a Palotába, mindig 
érdekes volt, időnként pedig határozottan meglepő. A rozspálinka, sör, 
burgundi, whisky, bor, rum és gin vegyülési aránya nemigen változott, de 
olykor-olykor előfordult, hogy egyik-másik elpuhult vendég koktélt, ánizs- 
likőrt vagy küraszót rendelt, s ez utóbbiakból már néhány csepp 15 sajátos 
jelleget kölcsönzött a keveréknek. Eddie egyébként távozás előtt egy kis 
angosztúrát 1s öntött a korsóba. Jó forgalmú estéken két-három liter itókával 
tért haza. Különös elégedettséggel töltötte el a tudat, hogy senkit se károsít 
meg. Mert megfigyelte, hogy az emberek fél pohár italtól ugyanúgy 
lerészegednek, mint egy egésztől, feltéve persze, hogy kellő hangulatban 
vannak hozzá. 

Eddie tehát igen kívánatos lakónak számított a Palota Lebujban. Takarítás 
alkalmával a többiek sose kérték fel, hogy segítsen, sőt egyszer az is 
megesett, hogy Hazel kimosta Eddie négy pár zokniját. 

Mármost aznap délután, amikor Hazel a Nagy Apályosban serénykedett 
Dokival, a fiúk a Palotában üldögéltek, és Eddie legfrissebb 
szerzeményének gyümölcsét szürcsölgették. Gay, a banda legújabb tagja is 
jelen volt. Eddie elgondolkozva kortyolgatott poharából, és az ajkát 
nyalogatta. 


— Fura, hogy összeesnek néha a dolgok — jegyezte meg. — Például tegnap 
este. Legalább tíz pók rendelt Manhattant. Máskor meg Jó, ha ketten isznak 
egy hónapban. A gránátalmától van ilyen íze. 

Mack megkóstolta az italt — kiadós kóstoló volt —, aztán újratöltötte 
poharát. 

— [Igen — mondta nagy komolyan —, a semmiségekből fakadnak a 
különbségek. — Körülnézett, hadd lássa, aranyköpésének milyen hatása van 
a többiekre. 

De csak Gay fogta föl a mondás teljes jelentőségét. 

— Pontosan! — mondta. — Szentigaz... 

— Hazel hol kószál egész nap? — kérdezte Mack. 

— Kiment Dokival tengericsillagot szedni — felelte Jones. 

Mack komoly képpel bólintott. 

— Ez a Doki fene rendes tag — mondta. — Bármikor kaphat tőle negyed 
dollárt az ember. Mikor egyszer megvágtam magam, mindennap új kötést 
rakott a sebemre. Fenemód rendes tag. 

A többiek mélységes egyetértésük jeléül bólintottak. 

— Már rég töröm a fejem — folytatta Mack -, hogy valamivel 
kedveskednünk kellene neki. Olyasmivel, aminek örülne. 

— Tán egy klassz nővel — javasolta Hughie. 

— Három-négy nője 15 van — mondta Jones. — Mindig tudni lehet, hogy nő 
van nála, ha lehúzza az utcai függönyt, és azt a templomi zenét játssza a 
gramofonján. 

— Csak azért, mert nem mutogatja a nőit fényes nappal pucéron az utcán 
— fordult Mack feddőleg Hughie-hoz —, már azt hiszed, hogy celebrátust 
fogadott? 

— Hát az meg mit jelent? — kérdezte Eddie. 

— Hogy nem fekhet le nővel — okosította ki Mack. 

—- Én mindig azt hittem, hogy ez a kifejezés valami murival van 
összefüggésben — jegyezte meg Jones. 

Csönd borult a szobára. Mack megfordult a pamlagon. Hughie 
abbahagyta a hintázást a széken. Egy ideig mindannyian a semmibe 
bámultak, aztán Mackre néztek. 

— Hm! — mondta Mack. 

— Mit gondolsz, milyen fajta murinak örülne Doki? 

— Miféle egyéb muriról lehet szó? — kérdezte Jones. 

— Dokinak ez az ital aligha ízlene — töprengett Mack. 


— Honnét tudod? — reccsent rá Hughie. — Még sose kínáltad meg vele. 

— Azért azt tudni lehet — mondta Mack. — Doki egyetemet járt. Egyszer 
láttam egy pipit valódi bundában bemenni hozzá. Azt viszont nem láttam, 
hogy kijött volna. Éjjel kettő volt, amikor utoljára kikukucskáltam, és akkor 
még szólt az a templomi zene. Nem, ilyen itallal nem lehet őt megkínálni. 

Szólt, és újratöltötte poharát. 

— A harmadik pohár után már egész jó íze van — jegyezte meg lojálisan 


Hughle. 
— Nem — mondta Mack. — Dokinak ez nem jó. Whisky való neki, valódi 
klassz whisky. 


— A sört 15 megissza — vélekedett Jones. — Egész nap folyton sörért járkál 
Lihez, néha még éccaka Is. 

— Ha az ember sört vesz, egy csomó egyéb vacakot 1s vesz vele — mondta 
Mack. — Nyolc százalék a sör, a többi kilencvenkettő víz és festék meg 
maláta és más efféle. Eddie — tette hozzá —, tudnál esetleg öt üveg whiskyt 
szerezni a La [dában, ha Whitey megbetegszik legközelebb? 

— Hogyne — felelte Eddie. — Hogyne tudnék, csak ezzel végleg betenném 
az ajtót. Vége lenne a szüretnek. Johnnie, azt hiszem, már így Is 
gyanakszik. A múltkorjában azt mondta: "Szarka jár ide, Eddie-nek hívják." 
Lapulnom kell. Egy ideig csak a korsót hozhatom haza. 

— Úgy is van — mondta Jones. — Ne veszítsd el azt az állást. Ha Whiteyval 
történik valami, akár egy-két hétre is beugorhatsz, amíg valaki mást 
találnak. Ha murit akarunk csapni Dokinak, azt hiszem, nincs más hátra, 
pénzért kell whiskyt vennünk. Mibe kerül egy üveggel? 

— Nem tudom — mondta Hughie. — Én a magam részéről két decinél 
többet sose iszom... mármint egy slukkra. Ha az ember ennél többet rendel, 
rögtön csőstül szerzi a haverokat. De ha csak egy féldecit rendel, a nagyját 
már meg 15 Itta, mielőtt... na igen, mielőtt még csődület támadna körülötte. 

— Egy ilyen Doki-féle muri jó kis dohányba kerülne — mondta Mack. — 
Mert ha már rendezünk neki, annak princ murinak kell lenni. Nagy tortával. 
Kíváncsi volnék, mikor van a születésnapja? 

— Mért kell egy murihoz születésnap? — kérdezte Jones. 

— Kelleni nem kell — mondta Mack. — De úgy szebb. Egy olyan muri, 
amiért nem kell szégyenkeznünk, azt hiszem, tíz-tizenkét dollárba is 
belekóstálna. 

Elgondolkozva nézegették egymást. 

— A Hediondo konzervgyár munkásokat keres — vetette föl Hughie. 


— Nem! — vágta rá Mack. — Erről szó se lehet. Megvan a Jó hírünk, és azt 
nem kockáztathatjuk. Eddig ha munkába álltunk, egy-két hónapig mindig 
becsülettel dolgoztunk. Ezért kapunk munkát, amikor csak akarunk. De ha 
tegyük föl, egy-két napra beállunk, máris oda a jó hírünk, ami a 
munkájához ragaszkodó melósnak kijár. És akkor, ha csakugyan 
rászorulunk, hogy dolgozzunk, senki se vesz majd föl. 

A többiek egyetértésük jeléül hevesen bólogattak. 

— Én most, azt hiszem, egy-két hónapig dolgozni fogok — jegyezte meg 
Jones. — Novemberben, és valamit decemberben. Karácsony táján jól jön 
egy kis dohány. Süthetnénk az idén egy pulykát. 

— De még mennyire! — mondta Mack. — Tudok egy helyet fenn a Carmel 
völgyben, ahol ezerötszáz van egy rakáson. 

— A völgyben, mondod — jegyezte meg Hughie. — Ott fenn a völgyben 
gyűjtöttem néha Doki számára mindenféle vacakot, teknőst, homárt, békát. 
Öt centet adott a békák darabjáért. 

— Én is annyit kaptam tőle — mondta Gay. — Egyszer fogtam vagy 
ötszázat. 

— Ha Dokinak történetesen békák kellenének, már egyenesbe 15 volnánk — 
mondta Mack. — Fölmennénk a Carmel folyón egy kis kirándulásra, 
Dokinak nem mondanánk meg, mire kell a dohány, és akkor klassz kis 
murit rendezhetnénk nekIt. 

A Palota Lebuj levegőjét csöndes izgalom fűtötte föl. 

— Gay — mondta Mack -, kukkants ki, hogy ott áll-e Doki kocsija a ház 
előtt? 

Gay letette a poharát, és kinézett. 

— Még nem - jelentette. 

— Minden percben megérkezhet — mondta Mack. — Na, figyeljetek, a 
figura a következő... 

1932 áprilisában a Hediondo konzervgyár kazánjában két héten belül 
háromszor volt csőrepedés. Az igazgatóság, amely Mr. Randolphból és egy 
gyorsírónőből állt, arra a következtetésre jutott, hogy az örökös 
üzemszüneteknél olcsóbb megoldás volna egy új kazánt beállítani. Mikor az 
új kazán megérkezett, a régit kirakták a Li Csong szatócsboltja és a Mackós 
Lobogó közötti üres telekre. Ott várta, farönkökre állítva, amíg Mr. 
Randolph egy ihletett pillanatában kiötli, hogyan lehetne pénzt csinálni 
belőle. Az üzemmérnök apránként kiszedte az ócska kazán csöveit, hogy a 
gyár többi elnyűtt berendezését kijavítsa velük. A kazán kerekek nélküli, 
ódivatú mozdonyhoz hasonlított. Az orra közepén nagy ajtó, s egy szűk 
etetőnyílás tátongott. Testét lassanként vörösre, puhára ette a rozsda, 
körülötte kiburjánzott a papsajt: a lemálló rozsda táplálta a növényeket. 
Oldalain bimbózó lizinka kúszott föl, és a levegőt vadánizs illata töltötte be. 
Valaki egy maszlaggyökeret hajított el a közelben, vastag, húsos fa sarjadt 
ki belőle, nagy fehér harangszerű virágjai a kazánajtó fölé hajoltak, és 
éjszakánként a szerelem és a forró izgalom illatát, kimondhatatlanul édes és 
bűvös illatot árasztottak. 

1935-ben beköltözött a kazánba Mr. és Mrs. Sam Malloy. Addigra a 
csövek már mind eltűntek, és a kazán tágas, száraz és biztonságos 
lakosztálynak bizonyult. Igaz, ahhoz, hogy az ember az etetőnyíláson 
keresztül bejusson, négykézlábra kellett ereszkednie, de odabent, a kazán 
belsejében már bőségesen volt hely, s szárazabb, melegebb otthont kívánni 
sem lehetett. A házaspár az etetőnyíláson át bevonszolt egy matracot, és 
véglegesen letelepedett. Mr. Malloy boldogan, elégedetten éldegélt itt, s 
hasonlóképpen érezte magát elég hosszú ideig Mrs. Malloy 1s. 

A kazán alatt egy halom nagy cső hevert a dombon, ezeket 15 a Hediondo 
konzervgyárból dobálták ki. 1937 vége felé temérdek volt a hal, a 
konzervgyárak teljes gőzzel dolgoztak, és lakáshiány következett be. Ekkor 
történt, hogy Mr. Malloy a nagyobb csöveket magános férfiaknak igen 
alacsony bérért kiadta. A csövek — egyik végükön kátránypapírral, a 
másikon egy darab négyszögletes pokróccal beborítva — igen kényelmes 
hálóhelyiségekké alakultak át, jóllehet aki összehúzódva szeretett aludni, 
vagy letett erről a szokásáról, vagy kiköltözött. Egyesek azt állították, hogy 


horkolásuk túlságosan visszhangzik a csőben, s minduntalan fölébrednek 
tőle. De egészében véve Mr. Malloy biztos kis üzlethez jutott, és boldogan 
élt. 

Mrs. Malloy is elégedetten élt mindaddig, amíg férjéből nem lett háziúr. 
Ekkor azonban kezdett megváltozni. Előbb ágyelő kellett neki, aztán 
mosdó, majd meg színes selyemernyővel borított lámpa. Végül egy szép 
napon, miután négykézláb bebújt a kazánba, pihegve szólt férjéhez: 

— Holmanéknál függönykiárusítás van. Egy valódi csipkefüggöny, kék és 
rózsaszín rojtokkal, csak egy dollár kilencvennyolc cent, a rudakat ráadásul 
adják. 

Mr. Malloy fölült a matracon. 

— Függöny? — kérdezte. — Mi a fenének kell neked függöny? 

— Szeretem a szép dolgokat — felelte Mrs. Malloy. — Mindig 15 szerettem, 
ha szép dolgok vannak tekörülötted — tette hozzá, és alsó ajka megremegett. 

— De drágaságom! — kiáltotta Sam Malloy. — Semmi kifogásom a 
függönyök ellen. Én is szeretem a függönyöket. 

— Az egész csak egy dollár kilencvennyolc cent — szólt Mrs. Malloy 
reszkető hangon. — Sajnálsz tőlem egy dollár kilencvennyolc centet! — 
Szipogott, keble pihegett. 

— Dehogy sajnálom! — felelte Mr. Malloy. — De drágaságom, mi a csudát 
csinálnánk itt a függönyökkel? Hisz nincs ablakunk! 

De Mrs. Malloy csak zokogott és zokogott, mire Sam a karjába zárta, és 
vigasztalni kezdte. 

— Ti, férfiak — hüppögött az asszony —, nem értitek, mi megy végbe egy 
asszonyi lélekben. Sose próbáltátok egy asszony helyébe képzelni 
magatokat. 

És Sam lefeküdt a felesége mellé, és addig dörgölgette a hátát, míg Mrs. 
Malloy álomba nem szenderült. 

Doki kocsija megállt a laboratórium előtt. Mack és a fiúk titokban 
figyelték, amint Hazel segít behordani a tengericsillagokkal teli zsákokat. 
Kisvártatva Hazel gőzölögve baktatott fel a kaptatón a Palota felé. Nadrágja 
combig nedves volt a tengervíztől, s ahol már megszáradt, fehér sógyűrüűk 
rajzolódtak ki rajta. Kimerülten vetette magát a türelmes hintaszékbe, 
amelynek boldog tulajdonosa volt, s lerúgta nedves teniszcipőjét. 

— Hogy van Doki? -— kérdezte Mack. 

— Prímán — felelte Hazel. — Egy szót se érteni, hogy mit beszél. Tudjátok, 
mit mondott a büdösbogarakról? Nem, jobb, ha el sem mondom. 

— Barátságos, Jó hangulatban van? — tudakolta Mack. 

— Persze — válaszolta Hazel. — Két-háromszáz tengericsillagot szedtünk 
össze. Jókedvében van. 

— Mi volna, ha mind átmennénk hozzá? — kérdezte önmagát Mack, majd 
rögtön válaszolt is a kérdésre: — Nem, jobb, ha csak magam megyek. Ha 
mind odamennénk, még begurulna. 

— Miről van szó? — kérdezte Hazel. 

— Terveink vannak — felelte Mack. —- Magam megyek, nehogy 
megijedjen. Ti maradjatok itt, és várjatok. Pár percen belül jövök vissza. 

Mack kiment, lebotorkált a kaptatón, átvágott a vasúti töltésen. Mr. 
Malloy a kazánja előtt ült egy téglán. 

— Hogy s mint, Sam? — kérdezte Mack. 

— Kitűnően. 

— Hát az asszony? 

— Ő is. Tudsz valami szert, amivel a ruhafélét a vashoz lehet ragasztani? 

Rendes körülmények között Mack fejest ugrott volna a problémába, de 
most nem hagyta eltéríteni magát céljától. 

— Nem -— felelte. 

Átvágott az üres telken meg az utcán, és bement a laboratóriumba. 

Doki közben már levette a kalapját, miután odahaza gyakorlatilag nem 
fenyegette az a veszély, hogy nedves lesz a feje, hacsak egy cső meg nem 
reped. A tengericsillagokat szedte ki a csöpögő zsákokból, és rendezgette el 
a hűvös betonpadlón. Az állatkák összecsavarodtak, összegubancolódtak, 
mert a tengericsillagok szeretnek megkapaszkodni valamiben, és most már 


egy óra óta csak egymásba kapaszkodhattak. Doki hosszú sorokban 
rendezte el őket, így aztán lassanként kiegyenesedtek, míg végül 
szimmetrikus csillagalakzatban feküdtek a betonpadlón. Doki hegyes barna 
szakálla munka közben átnedvesedett az izzadságtól. Kissé idegesen 
pillantott föl, amikor Mack belépett. Nem mintha Mack jövetele mindig 
bajjal járt volna, de valami mindig történt, ha felbukkant. 

— Hogy s mint, Doki? — kérdezte Mack. 

— Jól — felelte Doki kicsit nyugtalanul. 

— Hallotta, mi történt Phyllis Mae-val a Mackós Lobogóban? Szájon 
vágott egy Ittas tagot, és a tag foga belement az öklébe. Egész könyékig 
megfertőzte a karját. Phyllis meg 15 mutatta a fogat. Műfogsorból való. 
Mondja, Doki, a hamis fog méreg? 

— Ami az ember szájából jön, az majdnem biztos, hogy méreg — felelte 
Doki intő hangon. — Orvos már látta? 

— A kidobó bekötötte — válaszolta Mack. 

— Majd viszek neki szulfamidot — mondta Doki, és várta, mikor tör ki a 
vihar. Tudta, hogy Macknek szándékai vannak, és Mack 15 tudta, hogy Doki 
tudja. 

— Nincs mostanság valamilyen állatra szüksége, Doki? — kérdezte Mack. 

Doki megkönnyebbülten sóhajtott föl. 

— Miért? — kérdezte óvatosan. 

Mack most nyílt szívvel bizalmába fogadta Dokit. 

— Megmondom -— felelte. — Nekem meg a fiúknak muszáj egy kis 
dohányra szert tennünk. Egyszerűen muszáj. Jó célt szolgálna, úgy is 
mondhatnám, nemes célt. 

— Phyllis karjáról van szó? 

Mack észbe vette a kínálkozó lehetőséget, latolgatta, de végül is elvetette. 

-— Nem —- felelte. - Ennél fontosabb dologról. A kurvák 
elpusztíthatatlanok. Egész másról van szó. Én meg a fiúk azt gondoltuk, ha 
valamire szüksége volna, megszereznénk magának, és így egy kis 
aprópénzhez juthatnánk. 

Mindez igen egyszerű és ártatlan javaslatnak hangzott. Doki négy újabb 
tengericsillagot fektetett le a padlóra. 

— Három-négyszáz békát használni tudnék — mondta. — Magam 1s 
összeszedhetném, csakhogy este La Jollába kell mennem. Holnap igen 
kedvező lesz a vízállás, nekem meg szükségem van egypár polipra. 

— A békák ára a régi? — kérdezte Mack. — Öt cent darabja? 


— Annyi — felelte Doki. 

— Ne csináljon gondot a békákból — mondta Mack barátilag. — Szerzünk 
magának annyit, amennyi csak kell. Egy percig se fájjon a feje miattuk. 
Hisz ott fönt a Carmel folyónál temérdek van. Tudok egy Jó helyet. 

— Rendben van — mondta Doki. — Mind átveszem, amit hoztok, de 
összesen vagy háromszáz kellene. 

— Sose fájjon a feje, Doki. Emiatt nyugodtan alhat. Megkapja a békákat, 
akár hétszázat 1s. 

Miután a békák felől így megnyugtatta Dokit, könnyű felhő suhant át 
Mack arcán. 

— Doki — kérdezte —, nem adná kölcsön a kocsiját, hogy fölmenjünk vele 
a Carmel völgybe? 

— Nem — felelte Doki. — Este indulok La Jollába, hogy apálykor ott 
legyek. 

— Kár — mondta Mack leverten. — Nagy kár. De ne csináljon magának 
gondot ebből. Tán megkaphatjuk Li Csong öreg teherautóját. — De erre még 
jobban leesett az álla. — Doki — kérdezte —, egy ilyen nagyszabású üzlethez 
nem tudna véletlenül két-három dollárt előlegezni benzinre? Li Csong 
biztos nem ad nekünk. 

— Nem — felelte Doki. Ebbe a csapdába egyszer már beleesett. Gayt 
finanszírozta  teknősbékagyűjtési akciója alkalmával. Két héten át 
finanszírozta, s a végén Gay, felesége följelentésére, a börtönben kötött ki, ő 
meg sose kapta meg a teknősbékákat. 

— Akkor tán el se tudunk menni — jegyezte meg bánatosan Mack. 

Dokinak viszont csakugyan szüksége volt a békákra. Megpróbált hát 
kigondolni olyan megoldást, amely üzlet és nem emberbaráti cselekedet. 

— Tudod, mit — mondta. — Adok neked egy írást a benzinkutasomhoz, 
amire kaptok negyven litert. Rendben van? 

— Nagyon is — mosolygott Mack. — Príma. Én meg a fiúk holnap korán 
indulunk. Mire visszaér Délről, annyi békája lesz, mint még soha. 

Doki a címkéző asztalhoz lépett, és egypár sort írt Red Williams-nek, a 
benzinállomásra. Fölhatalmazta, hogy a terhére negyven liter benzint 
kiadjon Macknek. 

— Tessék — mondta. 

Mack széles mosolyra derült. 

— Doki — szólt vidáman —, nyugodtan alhat az éjjel. Ne 15 gondoljon a 
békákra. Mire visszaérkezik, biliszám lesz békája. 


Doki kissé nyugtalanul nézett a távozó Mack után. Üzleti ügyei Mackkel 
és a fiúkkal mindig érdekesek voltak, de csak elvétve jövedelmezőek. 
Enyhe bánattal emlékezett vissza arra az esetre, amikor egyszer Mack 
eladott neki tizenöt kandúrt, és estig mind elvitték a gazdáik őket. 

— Mack - kérdezte akkor —, miért kandúr valamennyi? 

— Ez az én találmányom, Doki — felelte Mack —, de magának, mint jó 
haveromnak, elmondom. Csinál az ember egy nagy drótcsapdát, de 
csalétket nem tesz bele. Csalétekként... mondom, csalétekként egy 
cicahölgyet rak oda. Ily módon akár az ország összes kandúrját 15 
összefogdoshatja. 

A laboratóriumból kijövet Mack átment az utca túlsó oldalára, és a 
forgóajtón át belépett Li Csong szatócsboltjába. Mrs. Li a nagy húsvágó 
tőkén épp sonkát szeletelt. Az egyik L1-unokaöcs a kissé már fonnyadt 
salátafejeket igazgatta, ahogyan a lányok igazítják a homlokukba hulló 
fürtöket. Egy hatalmas narancshalmon macska szunyókált. Li Csong 
megszokott helyén, a szivarpult mögött és az italos polc előtt álldogált. A 
gumitálcán doboló ujja Mack megjelenésekor kissé gyorsabb ütemre váltott 
át. 

Mack egy pillanatot sem vesztegetett bemelegítésre. 

— Li — mondta —, Dokinak odaát van egy nagy problémája. A New York-i 
múzeumtól hatalmas rendelést kapott békákra. Nem kis dolog számára. A 
dohányt leszámítva 15 óriási megtiszteltetés egy ilyen rendelés. De Dokinak 
Délre kell mennie, ezért én meg a fiúk megígértük, hogy kisegítjük. Az 
embernek ki kell húznia a haverját a bajból, különösen, ha olyan rendes 
tagról van szó, mint Doki. Fogadom, hogy nálad 15 hatvan-hetven dollárt 
elvásárol havonta. 

Li nem szólt, csak figyelt. Húsos ujja alig-alig mozdult a gumitálcán, 
csak billegett, akár a macska farka. 

Mack most már fejest ugrott a propozícióba. 

— Kölcsönadod az öreg teherautód, hogy a Carmel völgyből békákat 
hozzunk Dokinak? A jó öreg Dokinak? 

Li diadalmasan mosolygott. 

— Tehelautó lossz — mondta. — Ellomlott. 

Ez egy pillanatra meghökkentette Macket, de gyorsan visszanyerte 
lélekjelenlétét. Kiterítette a benzinutalványt a pultra. 

— Ide süss! — mondta. — Dokinak kellenek azok a békák. Ezt a 
benzinutalványt adta, hogy összeszedhessük őket. Nem hagyhatjuk cserben 


Dokit. Mármost Gay klasszul ért az autókhoz. Ha megjavítja és rendbe teszi 
az autód, kölcsönadod? 

Li hátrahajtotta a fejét, hogy szemüvegén át jobban megnézhesse 
magának az ajánlattevőt. A javaslat rendben levőnek látszott. A teherautó 
tényleg elromlott, Gay tényleg értett az autókhoz, a benzinutalvány pedig a 
becsületes szándék kétségbevonhatatlan bizonyítéka volt. 

— Mennyi időle kell az autó? — kérdezte Lt. 

— Fél napra, egy napra. Amíg össze nem szedjük a békákat. 

Li kissé nyugtalan volt, de nem látott semmiféle kiutat. Az ügy sok 
veszélyt rejtett magában, s Li valamennyivel tisztában volt. 

— Lendben van — mondta. 

— Príma! — örvendezett Mack. — Tudtam, hogy Doki számíthat rád. 
Szólok Gaynek, hogy tüstént hozza rendbe a kocsit. — Megfordult, és 
indulni készült. — Várjunk csak — mondta. — Doki öt centet fizet nekünk a 
békák darabjáért. Hét-nyolcszázat összeszedünk. Nem adnál hitelbe egy 
üveg Ócska Teniszcipőt, amíg megjövünk a békákkal? 

— Hitel nincs! — mondta Li Csong. 

Frankie tizenegy éves volt, amikor először fölbukkant az Élettani Labor 
környékén. Egy-két hétig csak az alagsor üvegajtajánál álldogált, és 
bekukucskált rajta. Aztán egy nap már az ajtón belül állt. Tíz nappal később 
megjelent az alagsorban. Frankie-nek nagy-nagy szeme volt, és fekete, 
drótszerű, piszkos, kócos haja. Keze mindig mocskos. Első ténykedéseként 
fölvett a földről egy marék fagyapotot, és a szemétvödörbe dobta, aztán 
Dokit nézegette, aki épp címkéket ragasztott egy csomó bíborszínű 
velellával teli üvegre. Végül Frankie a munkapadhoz osont, és piszkos 
ujjaival megtapogatta. Három hétbe telt, amíg eddig jutott, s ezalatt minden 
percben készen állt, hogy kirohanjon az ajtón. 

Végül egy nap Doki megszólította: 

— Hogy hívnak, fiam? 

— Frankie-nek. 

— Hol lakol? 

— Ott fent — s a domb felé intett. 

— Miért nem vagy iskolában? 

— Nem járok. 

— Miért? 

— Nem engednek oda. 

— A kezed csupa mocsok. Mosakodni nem szoktál? 

Frankie megrettenve nézett Dokira, aztán a mosdóhoz ment, megsikálta a 
kezét, s attól fogva mindennap szinte véresre sikálta. 

És attól fogva mindennap megjelent a laboratóriumban. Kapcsolata 
Dokihoz kevés szóra épült. Doki egy telefonbeszélgetéssel meggyőződött 
róla, hogy Frankie igazat mondott. Nem vették föl az iskolába. Tanulni nem 
tudott, és egyensúlyérzéke körül is lehetett valami hiba. Nem iskolába való 
volt. Nem volt idióta, se veszélyes, szülei vagy szülője azonban nem akart 
fizetni, hogy intézetbe kerülhessen. Frankie csak ritkán aludt a 
laboratóriumban, de a nappalokat ott töltötte. Néha bemászott a fagyapotos 
ládába, és elaludt. Ez bizonyára olyan alkalmakkor történt, amikor odahaza 
valamilyen válság tört kt. 

— Miért jössz 1de? — kérdezte Dokt. 

— Mert nem ver meg, és nem 15 ad öt centet — felelte Frankie. 


— Otthon megvernek? 

— Odahaza mindig bácsik vannak. Az egyik hátba vág, és azt mondja, 
takarodjam, a másik öt centet ad, és azt mondja, takarodjam. 

— Az apád hol van? 

— Meghalt — felelte Frankie bizonytalanul. 

— És az anyád hol van? 

— A bácsikkal. 

Doki levágta Frankie haját, és megszabadította a tetvektől. Aztán Li 
Csongnál vett neki egy kezeslábast meg egy csíkos szvettert, s Frankie 
alázatos szolgája lett. 

— Szeretem magát — jelentette ki Frankie egy délután. — Ó, hogy 
szeretem! 

Dolgozni akart a laboratóriumban. Naponta kisöpörte, de mindig 
elkövetett valami kis hibát. A padló sohasem lett egészen tiszta. Aztán 
megpróbált segíteni a rákok nagyság szerinti osztályozásában. Egy 
vödörben voltak, mind együtt. Nagy tálakba kellett őket csoportosítani, 
kifektetve egy tálba rakni az összes tíz centimétereseket, tizenkét 
centimétereseket és így tovább. Frankie iparkodott, homloka gyöngyözött 
az izzadságtól, de a dolog sehogy se sikerült. Méretekről egyszerűen nem 
tudott fogalmat alkotni magának. 

— Nem jó — mondogatta Doki. — Ide nézz, Frankie! Tedd őket az ujjad 
mellé, így ni, és mérd hozzá. Érted? Ez például az ujjad hegyétől a 
hüvelykujjad tövéig ér. Na, most keress ki egy másikat, amelyik ugyancsak 
az ujjad hegyétől odáig ér. És úgy majd jó lesz. 

Frankie megpróbálta, de még így se sikerült. Amikor Doki fölment az 
emeletre, Frankie a fagyapotos ládába bújt, és egész délután nem jött elő. 

De Frankie kedves, jószívű, szeretetre méltó fiúcska volt. Megtanult tüzet 
adni Dokinak, és szerette volna, ha Doki egész nap szivarozik, hogy tüzet 
adhasson nekt. 

És Frankie mindennél jobban szerette, ha a laboratóriumban vendégek 
voltak. Ha lányok és férfiak üldögélnek ott, és beszélgetnek, s a nagy 
gramofonból árad a zene, amelytől remeg a gyomra, és agyában óriási, 
gyönyörű képek forognak, bizonytalan alakzatokban. Frankie ezt mindennél 
jobban szerette. Ilyenkor az egyik sarokban egy szék mögé kuporodott, ahol 
nem látta senki. Onnét lesett, és hallgatózott. Ha valamilyen, számára 
érthetetlen tréfára felharsant a nevetés, boldogan nevetett széke mögött, ha 


meg a társalgás elvont témákra fordult, homlokát redőkbe vonta, s komoly, 
feszült arccal figyelt. 

Egy délután szörnyű dolgot művelt. A laboratóriumban kisebb társaság 
volt. Doki a konyhában sört töltögetett, amikor Frankie hirtelen mellé 
lépett. Fölkapott egy pohár sört, berohant vele a szobába, és odaadta egy 
lánynak, aki a nagy karosszékben üldögélt. 

A lány elvette a poharat, és Frankie-re mosolygott: 

— Na nézd csak! — mondta. — Köszönöm szépen. 

És Doki bejött a konyhából, és így szólt: 

— Bizony, bizony, Frankie rengeteget segít nekem. 

Frankie ezt nem tudta elfelejteni. Újból és újból végiggondolta az esetet, 
hogyan kapta föl a poharat, hogyan ült a lány a karosszékben. Hallotta a 
hangját, amint azt mondja: "Na nézd csak! Köszönöm szépen", és Doki 
szavait: "Frankie rengeteget segít nekem — bizony, bizony, Frankie 
rengeteget segít nekem — Frankie" — ó, Úristen! 

Tudta, hogy nagyszabású vendégségnek néznek elébe, mert Doki húst és 
sok-sok sört hozott, és megengedte neki, hogy segítsen odafönt kitakarítani. 
De ez semmi volt ahhoz képest, amit Frankie forgatott az agyában. Már 
látta is lelki szemeivel, hogyan fog lejátszódni. Újból és újból 
végiggondolta tervét. Gyönyörű volt, maga a tökély. 

És aztán kezdetét vette a vendégség, emberek jöttek, leültek az utcai 
szobában, lányok, fiatal asszonyok és férfiak. 

Frankie-nek meg kellett várnia, míg egyedül marad a konyhában, zárt 
ajtó mögött. Ez némi időbe telt. De végül ií5 egyedül maradt, s az ajtó 
csukva volt. A konyhába behallatszott a hangos társalgás meg a nagy 
gramofonból áradó muzsika. Frankie ekkor nagyon-nagyon csöndesen 
munkához látott — előbb elővette a tálcát, aztán a poharakat, óvatosan, csak 
óvatosan, hogy össze ne törjenek. Azután sört töltött a poharakba — várjuk 
csak meg, míg a hab leülepszik, s aztán újra töltsünk hozzá egy keveset. 

Na most kész! Nagyot lélegzett, és kinyitotta az ajtót. Muzsika és 
beszélgetés örvénylett körülötte. Frankie fölemelte a tálcát, és bement az 
ajtón. Tudta, mit kell tennie. Egyenest ahhoz a fiatal lányhoz lépett, aki a 
múltkor megköszönte neki a sört. És ekkor, épp a fiatal lány előtt állva, 
megtörtént a baj. Egyensúlyérzéke hirtelen fölborult, keze remegni kezdett, 
a megrettent izmok és idegek süket és béna központhoz kiáltottak 
segítségért: válasz nem jött. A tálca a sörrel együtt a fiatal hölgy ölébe 


pottyant. Frankie egy másodpercig dermedten állt. Aztán megfordult, és 
elrohant. 

A szobában néma csönd lett. A vendégek hallották, ahogy Frankie 
lerohan a lépcsőn, beszalad a pincébe. Aztán tompa neszezést hallottak — 
majd csönd lett. 

Doki lassan lesétált a lépcsőn, és bement a pincébe. Frankie a fagyapotos 
ládába fúrta be magát, le, egészen a fenekéig, s magára húzott egy halom 
fagyapotot. Doki hallotta, hogy nyöszörög. Várt néhány pillanatig, aztán 
csöndesen visszament az emeletre. 

Az égvilágon semmit se tehetett. 

Li Csong régi típusú Fordja igen tisztes múltra tekintett vissza. 1923-ban 
dr. W. T. Waters személygépkocsija volt. A doktor öt évig használta, aztán 
eladta egy Rattle nevű biztosítási ügynöknek. Ez a Rattle nem volt valami 
óvatos ember. A kocsit, amelyet tiszta és jó állapotban vásárolt meg, 
eszeveszetten hajtotta. Mr. Rattle szombat esténként ivott, és ennek 1s a 
kocsi adta meg az árát. Sárhányói összevissza repedeztek, horpadtak. 
Azonkívül Mr. Rattle a pedált sem kímélte, és az abroncsokat is állandóan 
cserélgetni kellett. Amikor aztán Mr. Rattle elsikkasztotta egyik ügyfele 
pénzét, és San Joséba szökött, hamarosan elkapták egy kontyos szöszke 
társaságában, és tíz nap múlva már a dutyiban csücsült. 

A kocsi karosszériája addigra olyan ütött-kopott állapotba került, hogy új 
tulajdonosa kettévágatta, és egy kis pótkocsit csatoltatott hozzá. 

A következő tulajdonos levétette a kocsi elülső részét és a szélvédőt. 
Tintahalat szállított a kocsival, és szerette, ha a friss szél az arcába csap. Ezt 
az embert Francis Almonesnek hívták. Szomorú életet élt, mert 
valamicskével mindig kevesebbet keresett, mint amennyire szüksége lett 
volna. Apjától örökölt ugyan valami kis pénzt, de bármilyen keményen 
dolgozott, bármilyen takarékos volt, pénze évről évre, hónapról hónapra 
apadt. A végén egy vasa se maradt, s aztán őt magát 15 elfújta a szél. 

Li Csong egy fűszerszámla ellenében jutott az autóhoz. 

Addigra a kocsi voltaképpen már csak négy kerékből meg egy motorból 
állt, s a motor olyan szeszélyes, morcos és szenilis volt, hogy állandó 
szakszerű ápolásra és ajnározásra lett volna szüksége. Li Csongtól azonban 
se egyiket, se másikat nem kapta meg, és így a kocsi többnyire a szatócsbolt 
mögött állt, a magas fűben, küllői közt vidáman virágzott a papsajt. Hátsó 
kerekein megbízható abroncsok voltak, az elülsők pedig fatuskókon 
nyugodtak. 

Valószínű, hogy a Palota Lebuj bármelyik lakója meg tudta volna indítani 
a kocsit, mert mindannyian kitűnő amatőr szerelők voltak, de Gay 
valósággal ihletett szerelő volt. Ilyenre csak egyetlen jelző illik: aranykezű. 
Mert csupán egy pillantást vet a gépre, egy-két másodpercig hallgatózik, 
egy kicsit igazgat rajta, és a gép máris működik. Az ilyen ember puszta 
jelenléte föllelkesíti az autót. Gay is ezek közé tartozott. Simogató, bölcs és 


biztos kézzel nyúlt akár a gyújtásszabályozóhoz, akár a karburátorhoz. A 
laboratórium kényes  elektromotorját is ő  Javította meg. A 
konzervgyárakban, ha akarja, állandó alkalmazást találhatott volna, mert 
ebben az iparágban, amely teli van keserves panasszal, ha az évi nyereség 
nem hozza be a teljes befektetést, a gépekre sokkal kisebb gondot 
fordítanak, mint a pénzügyi mérlegre. Sőt: az igazság az, hogy ha 
főkönyvekkel lehetne szardíniát gyártani, akkor repesne csak igazán a 
tulajdonosok szíve, így aztán csupa megrokkant, ziháló gépszörnyeteget 
használnak, amelyek bizony nagyon is rászorulnának egy ilyen Gay-féle 
ember állandó gondozására. 

Mack korán fölkeltette a fiúkat. Megitták kávéjukat, és rögtön kivonultak 
a fűben pihenő autóhoz. A karmesteri pálcát Gay tartotta kezében. Először 
15 belerúgott a föltámasztott első kerekekbe. 

— Szerezzetek egy pumpát — adta ki az utasítást —, és fújjátok föl ezeket. 

Aztán fölemelte az ülésnek használt deszkalapot, és egy botot dugott a 
benzintankba. Csodák csodája: félhüvelyk magasságban állt benne a benzin. 
Most Gay sorra vette a legvalószínűbb hibaforrásokat. Kiemelte a 
gyújtótekercset, letisztogatta a kábelvégeket, beszabályozta az elosztófejet, 
aztán mindent visszatett a helyére. Kinyitotta a karburátort, hogy megnézze, 
átmegy-e rajta a gáz. Majd megtekerte a kurblit, hogy nincs-e befagyva, s a 
dugattyúk nem rozsdásodtak-e bele a hengerekbe. 

Időközben a pumpa megérkezett, és Eddie meg Jones felváltva dolgozott 
az abroncsokon. 

— Pam-papam-pam-papam — dünnyögte munka közben Gay. Kiemelte a 
gyújtógyertyákat, levakargatta a végüket. Aztán egy kannából benzint 
töltött mindegyik hengerbe, s visszatette a  gyújtógyertyákat. Majd 
kiegyenesedett. — Két szárazelem kellene — mondta. — Próbáljátok meg, 
hátha kaptok L1 Csongtól. 

Mack eltávozott, de néhány másodperc múlva már vissza 15 tért. A válasz 
általános érvényű. Nem! volt, amely Li Csong részéről az esetleges jövőbeli 
igényekre 1s vonatkozott. 

Gay mély töprengésbe merült. 

— Tudok két darabot — mondta —, méghozzá jó állapotban. Csakhogy én 
nem megyek el értük. 

— Hol vannak? — kérdezte Mack. 

— A pincémben -— felelte Gay. — Az utcai ajtó csengőjét működtetik. Ha 
valamelyikőtök vállalja, hogy besurran oda anélkül, hogy a feleségem 


észrevenné, a mestergerendán találja őket, a bejárattól balra. De az isten 
szerelmére, nehogy elkapja az illetőt a feleségem! 

A sebtiben megtartott konferencia a küldetésre Eddie-t szemelte ki, aki 
rögtön el 15 indult. 

— Ha elkapna, rólam egy szót se! — kiáltotta utána Gay. Közben 
kipróbálta a fékszalagokat. A kuplung nem feküdt egészen rajta a padlón, itt 
nyilván maradt még egy kis szalag. A fékpedál viszont már a padlót érte, 
tehát nem is fékezett, a rükvercnek azonban még Jó szalagja volt. A Ford 
kocsinál a rükverc jelenti a biztonságot. Ha a fék elromlik, a rükvercet lehet 
használni fék helyett. És ha a sebességváltó már túlságosan kivan ahhoz, 
hogy a kocsi egy meredek domboldalra fölkaptasson, még mindig meg lehet 
fordulni, és rükvercben mászni meg a dombot. Gay megállapította, hogy a 
rükverc kifogástalan, és így nem fenyeget nagyobb veszély. 

Az 1s jó előjel volt, hogy Eddie minden baj nélkül jött meg a 
szárazelemekkel. Mrs. Gay a konyhában tartózkodott. Eddie hallotta, hogy 
a feje fölött járkál, de az asszony nem hallotta meg őt. Eddie ebben nagy 
volt. 

Gay összekötötte a szárazelemeket, gázt adott, majd késleltette a gyújtást. 

— Tekerjétek meg a kurblit! — adta ki az utasítást. 

Hát ilyen csoda volt Gay — Istenke kis szerelője, minden forgó, tekergő, 
robbanó dolgoknak, tekercseknek, szerelvényeknek és motoroknak Szent 
Ference. És ha egyszer majd az ócskavastelepekre dobott Dusenbergek, 
Buickok, De Sotók és Plymouthok, amerikai Austinok és Isotta-Fraschinik 
egyetlen zengő kórusban dicsérik Istent, ez jórészt Gaynek és a vele 
egyívásúak testvéri szövetségének érdeme lesz. 

Egy kurblizás, egy kicsinyke kurblizás, és a motor begyulladt, 
nekidurálta magát, egy másodpercig akadozott, aztán megint nekilendült. 
Gay előgyújtást adott, s levette a gázt. Aztán mágneses gyújtásra váltott át, 
és Li Csong Fordja boldogan csuklott, zötyögött, csörömpölt, mert tudta, 
hogy olyan embernek dolgozik, aki szereti és érti. 

Fölmerült azonban két kisebb jogi probléma: a kocsinak nem volt se 
érvényes rendszáma, se lámpája. De a fiúk mintegy puszta véletlenségből 
egy rongyot dobtak a hátsó számtáblára, hogy eltakarják ezt a hiányosságot, 
az elülsőt pedig jó vastagon bekenték sárral. Az expedíció felszerelése 
szerény volt; néhány hosszú nyelű békafogó hálóból és vászonzsákokból 
állt. Városi vadászok sportfelszerelésüket étellel-itallal szokták kiegészíteni, 
de nem így Mack. Ő ugyanis abból indult ki, és helyesen, hogy épp faluról 


jön az eleség. Így tehát egész élelmiszerkészletük két cipóból és Eddie 
maradék. italkeverékéből állt. A társaság fölcihelődött a kocsira. Gay 
vezetett, Mack mellette foglalt helyet. Zötykölődve megkerülték Li Csong 
boltját, a csövek között kígyózva átvágtak az üres telken. Mr. Malloy a 
kazán mellett üldögélve integetett nekik. Gay lassan áthajtott a járdán, 
óvatosan döccent le róla, mert az első kerekek abroncsai már nagyon 
kopottak voltak. Minden ügyességük ellenére délután lett, mire elindultak. 

Red Williams benzinkutja előtt a kocsi lefékezett. Mack kiszállt, és átadta 
az írást. 

— Doki — mondta — kicsit szűkében volt az aprópénznek. Azt üzent, tölts 
be húsz litert, és a többi fejében adj egy dollárt. Neki Délre kellett mennie. 
Valami nagyobb üzlet végett. 

Red arca jóindulatú mosolyra derült. 

— Tudod, Mack — mondta —, Doki sokat gondolkozott rajta, vajon milyen 
trükköt tudtok csinálni ezzel az írással. És pontosan arra az eredményre 
jutott, mint te. Ez a Doki csuda okos fiú. Már az este ide telefonált. 

— Hát akkor töltsd be az egészet — mondta Mack. — Nem! Várj egy kicsit. 
Lotyogni fog benne, és a végén még kiloccsan. Tölts bele csak húsz litert, 
és a többit add ide egy kannában. Lepecsételtben. 

Red arcára boldog mosoly ült kt. 

— Doki erre 15 gondolt — mondta. 

— Akkor töltsd be az egészet — mondta Mack. — De egy csepp se 
maradjon a slaugban. 

A kis expedíció elkerülte Monterey központját. A számtábla és lámpa 
okozta kényes helyzet arra késztette Gayt, hogy a mellékutcákon hajtson 
végig. Úgyis jön az a jó négymérföldes útszakasz, a főországúton, amikor 
minden arra járó zsaru szeme láttára kell fölkaptatniuk a Carmel-dombra, 
aztán leereszkedniük a Völgybe, míg elérik az aránylag néptelen Carmel- 
völgyi utat. Gay tehát azt a mellékutcát választotta, amely a Péter-kapu 
mellett, épp a Carmel-domb meredek emelkedője előtt torkollik az 
országútba. Szörnyű zaj és csörömpölés közepette vágtak neki a dombnak, 
de negyven-ötven méter után Gay már levette lábát a pedálról. Tudta, hiába 
kísérletezik, a kocsi túlságosan kivan. Sík területen még megjárná, de 
dombon nem. Megállt, megfordította a kocsit, és levezette a dombról. Aztán 
gázt adott, és rükvercben indult meg fölfelé. A rükverccel nem volt semmi 
hiba. A teherautó rák módjára lassan, de biztosan kapaszkodott fel a 
Carmel-dombon. 


És csak kevés hiányzott, hogy föl is érjen. A hűtőben persze fölforrt a 
víz, de a legtöbb Ford-szakértőnek amúgy 1s az a véleménye, hogy ez így 
van rendjén. 

Valakinek egy szakszerű esszé keretében föl kellene egyszer mérnie azt a 
morális, fizikai és esztétikai hatást, amelyet a régi típusú Ford kocsi az 
amerikai nemzetre gyakorolt. Két amerikai nemzedék többet tudott a Ford 
kocsi gyújtótekercséről, mint, mondjuk, a női csiklóról, többet a motor 
bonyolult szerkezetéről, mint a naprendszer csillagairól. A Ford kocsi rést 
ütött az enyém-ttied elvén. A laposfogó megszűnt magántulajdon lenni, és a 
pumpa azé lett, aki utoljára fölvette a földről. Ebben a korszakban a 
csecsemők zöme Ford kocsiban fogantatott, és nem egy közülük ott látta 
meg a napvilágot 15. Az angolszász otthonról alkotott fogalmak szinte 
jóvátehetetlenül eltorzultak. 

A teherautó kitartóan hátrált fölfelé a Carmel-dombon, elhaladt a Jacks 
Peak út mellett, s már épp az utolsó, legmeredekebb szakasznak vágott 
neki, amikor a motor elfulladt, csukladozott, lélegzete kihagyott. Amikor a 
motor elnémult, igen nagy csönd támadt. Gay, aki amúgy 1s völgy iránt állt 
a kocsival, most lehajtott vagy ötven métert, és bekanyarodott a Jack"s Peak 
útra. 

— Mi baj? — kérdezte Mack. 

— Úgy látszik, a karburátor döglött be — mondta Gay. A motor sistergett, 
nyikorgott a hőségtől, és a csövön kiáramló gőz úgy sziszegett, akár egy 
alligátor. 

A Ford kocsi karburátora korántsem bonyolult, viszont ahhoz, hogy 
működjön, minden alkatrészére szükség van. Így például hozzátartozik egy 
tűszelep, a tünek pedig hegye van, és ennek a hegynek a maga helyén kell 
lennie, különben a karburátor nem működik. 

Gay kezébe vette a tűt, és kiderült, hogy letört a hegye. 

— Hogy a fenébe törhetett le? — kérdezte. 

— Varázslat — felelte Mack. — Egyszerűen varázslat. Meg tudod csinálni? 

— Fenét tudom — mondta Gay. — Másikat kell szerezni. 

— Mibe kóstál? — kérdezte Mack. 

— Újonnan egy dollár, ócskásnál egy negyed. 

— Van egy dollárod? — tudakolta Mack. 

— Van, de nem lesz rá szükség. 

— Gyere vissza, amilyen gyorsan csak tudsz. Mi itt maradunk, ahol 
vagyunk. 


— Tűszelep nélkül úgyse jutnátok messzire — mondta Gay. Lelépett a 
kocsiról. Három autónak is intett, míg végül az egyik fölvette. A fiúk 
nézték, hogy mászik be a kocsiba, és indul lefelé a dombon. És aztán fél 
évig nem látták. 

Ó, a lehetőségek végtelenek! Másképp nem történhetett volna meg, hogy 
a kocsi, amely Gayt fölvette, bedöglött, mielőtt még Montereybe ért. És ha 
Gay nem olyan kiváló szerelő, nem javítja meg a kocsit. És ha nem javítja 
meg a kocsit, a tulajdonos nem hívja meg Jimmy Brucia kocsmájába egy 
korty italra. És miért kellett mindennek épp Jimmy születésnapján 
történnie? A világon létező összes lehetőségek közül — a millió és millió 
lehetőség közül — csak azok valósultak meg, amelyek egyenest a salinasi 
börtönbe vezettek. Sparky Enea és Tiny Coletti épp kibékültek, és ennek 
örömére ők 1s részt vettek Jimmy születésnapjának megünneplésében. 
Ekkor lépett be a szöszke. Mire egy kis zenés vita alakult ki a wurlitzer 
előtt. Gay új barátja ismert egy judofogást, és ezt be akarta mutatni 
Sparkynak. A fogás nem sikerült, viszont a csuklója eltörött. Tetejébe jött 
egy gyomorbeteg rendőr — mennyi összefüggéstelen, jelentéktelen, apró 
részlet, és mégis mind egy irányba vezetett! A Végzet egyszerűen nem 
akarta, hogy Gay békavadászatra menjen, és a Végzet tengernyi fáradságot 
vett magának, egy egész sereg embert és eseményt hozott mozgásba, hogy 
Gayt távol tartsa a békáktól. Amikor pedig a dolgok tetőpontjukra hágtak, 
vagyis Holman cipőboltjának üvegportálja betörött, és a társaság a 
kirakatban ülve próbálgatta a cipőket, egyedül Gay nem hallotta meg a 
tűzoltószírénát. Csak ő nem ment tüzet oltani, így aztán mikor a rendőrség 
megjelent, egymaga üldögélt a cipőbolt kirakatában, egyik lábán barna 
fűzős félcipővel, a másikon meg egy szürke betétes estélyi lakkcipővel. 

De térjünk vissza a kocsihoz. Amikor besötétedett, és az óceán felől 
hűvös légáramlatok kúsztak föl a dombra, a fiúk egy kis tüzet gyújtottak. 
Fejük fölött a fenyőfák sóhajtozva hajlongtak a friss szélben. A fiúk 
lefeküdtek a tűlevelekre, és a fenyőágak között a magányos eget kémlelték. 
Egy ideig még elbeszélgettek, latolgatták, milyen nagy nehézségei 
támadhattak Gaynek a tűszelep beszerzése körül, de aztán, ahogy telt-múlt 
az idő, nem emlegették többet. 

— Valakinek vele kellett volna menni — mondta Mack. 

Tíz óra körül Eddie fölállt. 

— Itt valamivel feljebb építkezés folyik — mondta. — Megnézem, nincs-e 
véletlenül egy régi típusú Fordjuk. 

Montereynek sok évtizedes, ragyogó irodalmi hagyományai vannak. A 
város örömmel és némi büszkeséggel emlékszik vissza rá, hogy valaha itt 
élt Robert Louis Stevenson. A Kincses sziget kétségtelenül Point Lobos 
környékét, partvonulatait idézi. Újabban a Carmelben sok-sok irodalmár 
fordult meg, de az igazi szépirodalom ősi zamata, régi méltósága már 
odavan. Pedig egykor az egész város fölhorkant, mert a polgárok úgy 
érezték, hogy egyik írójukat sérelem érte. Ez a sérelem Josh Billingsnek, a 
nagy humoristának halálához fűződött. 

Ahol ma az új postahivatal áll, valaha mély árok húzódott. Víz csordogált 
az alján, s egy palló vezetett rajta keresztül. Az árok egyik oldalán szép, 
öreg vályogépület állt, a másikon meg a doktor lakott, akinek vállán 
nyugodott a városban előforduló összes betegségek, születések és 
halálesetek terhe. Állatokkal is foglalkozott, mi több: franciaországi 
tanulmányainak eredményeként a balzsamozás mesterségébe is beleártotta 
magát. A régi vágású emberek közül ezt egyesek érzelgősségnek, mások 
pazarlásnak, megint mások egyenesen szentségtörésnek tartották, miután 
ilyesmiről a szent könyvek egyikében sem történik említés. De a jobb és 
gazdagabb családok körében meghonosodott, és már-már úgy látszott, 
divattá válik. 

Egy reggel az öregecske Mr. Carriaga lesétált otthonából a dombon az 
Alvarado utca irányába. Épp a pallón haladt át, amikor figyelmét egy kisfiú 
meg egy kutya ragadta meg, akik az árokból iparkodtak kifelé. A fiúcska 
egy májat tartott a kezében, a kutya pedig néhány méter belet vonszolt 
maga után. A bél végén még ott fityegett a gyomor 1s. Mr. Carriaga megállt, 
és udvariasan köszöntötte a kisfiút: 

— Jó reggelt. 

Akkoriban még a kisfiúk 15 udvariasak voltak. 

— Jó reggelt, bácsi. 

— Hová, hová azzal a májjal? 

— Földarabolom, és megyek makrélát fogni vele. 

— És a kutya — kérdezte mosolyogva Mr. Carriaga —, az is veled megy? 

— A gyomrot a kutya találta. Az az övé, bácsi. Az árokban találtuk. 


Mr. Carriaga mosolyogva továbbsétált, de aztán hirtelen elgondolkozott. 
Ez nem marhamáj, annál kisebb. És nem is borjúmáj, ahhoz túl vörös. Nem 
15 birkamáj... Gondolatai fürgén cikáztak erre-arra. A sarkon Mr. Ryanbe 
ütközött. 

— Meghalt valaki az éjjel Montereyben? — tudakolta. 

— Nem tudok róla — felelte Mr. Ryan. 

— Nem öltek meg senkit? 

— Nem. 

Együtt folytatták útjukat, s eközben Mr. Carriaga beszámolt a kisfiúról és 
a kutyáról. 

Az Otthon kocsmában már délelőtti tereferére gyülekeztek a polgárok. 
Mr. Carriaga ott újból elmondta történetét, és éppen a végére ért, amikor 
belépett a kocsmába a rendőr. Neki hivatalból tudnia kellett, hogy meghalt- 
e valaki. 

— Montereyben senki se halt meg — mondta. — De kint a Del Monte 
hotelban meghalt Josh Billings. 

A kocsma hirtelen elcsendesedett. Valamennyiük agyán ugyanaz a 
gondolat futott át. Josh Billings nagy ember volt, nagy író. Megtisztelte 
Montereyt azzal, hogy ott hunyt el, s íme most ilyen gyalázat érte. A 
jelenlevők minden további vita nélkül bizottságot alakítottak. A szigorú 
férfiak sietős léptekkel az árokhoz vonultak, átkeltek a pallón, s 
bedörömböltek a doktornál, aki Franciaországban sajátította el az 
orvostudományt. 

A doktor késő éjszakáig dolgozott. A dörömbölésre ágyából kelt ki, s 
borzas hajjal-szakállal, hálókabátban nyitott ajtót. Mr. Carriaga komoran 
megkérdezte: 

— Bebalzsamoztad Josh Billingset? 

— Igen. Miért? 

— És a "belsőségekkel" mit csináltál? 

— Az árokba dobtam, mint máskor. 

Ráparancsoltak, hogy azonnal öltözzék fel, aztán lesiettek a tengerpartra. 
Ha a kisfiú nem tesz-vesz olyan sokáig, elkésnek. De így a bizottság 
megérkeztekor még épp csak indulóban volt a csónakkal. A bél a homokban 
hevert, ahol a kutya hagyta. 

A francia doktorral  összeszedették a belső részeket. Aztán 
kényszerítették, hogy alázatosan megmossa és amennyire csak lehet, 
tisztítsa meg a homoktól. A doktornak kellett viselnie ezenkívül annak az 


ólomdoboznak a költségeit is, amelyet Josh Billings koporsójába helyeztek. 
Mert Monterey nem az a város, amely szó nélkül tűri, hogy egy irodalmárt 
efféle gyalázat érjen. 

Mack és a fiúk az igazak álmát aludták a tűleveleken. Kevéssel pirkadás 
előtt Eddie visszaérkezett. Nem könnyen talált Ford kocsit. És amikor végre 
talált egyet, azon töprengett, érdemes-e kivennie azt a tűt, vagy sem. Hátha 
nem passzol a kocsijukba? Így aztán elhozta az egész karburátort. 
Megérkezésekor a fiúk nem ébredtek fel. Eddie tehát lefeküdt melléjük, és 
elaludt a tűleveleken. A régi Ford kocsiknak van egy remek tulajdonságuk. 
Alkatrészeik az egyes kocsik között kicserélhetők, s ráadásul nem is 
ismerhetők fel. 

A Carmel lejtőjéről gyönyörű a kilátás. Az öböl homokján tajtékos 
hullámok játszadoznak, a tengerparti villanegyedet homokbuckás táj veszi 
körül, s a domb tövében meleg szívvel, otthonosan terül el a város. 

Mack hajnalban fölkelt, meglazította nadrágját, ahol szorította, aztán 
végigjáratta tekintetét az öblön. Egy-két halászcsónak húzott a part felé. A 
tengerparti negyed kikötőjében egy tankhajó olajat vett fel. Mack mögött 
nyulak mocorogtak a bokorban. Aztán feljött a nap, úgy rázta ki a levegőből 
az éjszaka hűvösségét, ahogy a rongyot szokás. A nap első meleg sugaraira 
Mack megborzongott. 

Mialatt Eddie beszerelte az új karburátort, a fiúk egy kis kenyeret 
majszoltak. Amikor Eddie elkészült, nem sokat bajlódtak a kurblizással, 
kitolták a kocsit az országútra, s hagyták, hadd fusson lefelé, amíg a motor 
beindul. Aztán Eddie-vel a volánnál fölhátráltak az emelkedőn, át a 
dombtetőn, majd megfordultak, és lefelé hajtva elhagyták Hatton Fieldset. 
A Carmel völgyében szürkészöld ruhában büszkélkedett az articsóka, a 
folyó mentén pedig buja zöld ágakkal bókoltak a fűzfák. Bal kéz felé 
fordulva vágtak neki a völgynek. Kezdettől fogva mosolygott rájuk a 
szerencse. Egy poros Rhode Island-i vörös kakas, amely túlságosan 
messzire tévedt társaitól, épp a kocsi előtt iparkodott át az országúton. 
Eddie-nek sikerült elütnie, anélkül, hogy túlságosan le kellett volna 
kanyarodnia az útról. Hazel, aki a kocsi végében ült, menet közben 
megkopasztotta, szélnek eresztve a tollakat. A terhelő bizonyítékokról ily 
módon példátlanul széles körben tudomást szerezhettek az emberek, mert 
Jamesburg felől könnyű hajnali szellő fújt, s néhány vörös tollat Point 
Lobosig, sőt egy-kettőt egészen a tengerig repített. 


A Carmel gyönyörű folyócska. Nem nagyon hosszú, de vándorútja során 
mindabban bővelkedik, ami a folyót folyóvá teszi. Hegyvidékben ered, egy 
darabon lefelé bukdácsol, zátonyos térségeken fut keresztül, gátak közt tóvá 
szélesedik, lezúdul a gátról, óriási köveken száguld sisteregve, lustán 
csörgedezik szikomorok árnyékában, pisztrángtól hemzsegő tavacskába 
ömlik, majd homokpadra száll alá, ahol rákok tanyáznak. Télidőben 
örvényes, vad, aljas kis folyóvá változik, nyáron viszont szívesen fogadja a 
medrében totyogó gyerekeket, kóborló halászokat. Partjain békák 
pislognak, és sűrű páfrány nő. Vizéből szarvasok és rókák isznak, titokban, 
reggel és estefelé, s hébe-hóba még egy-egy puma 1s lehasal mellé, hogy 
lefetyeljen belőle. Az áldott völgyecske gazdaságai lenyúlnak a folyóig, s 
innen vezetik a vizet gyümölcsöseikbe és  zöldségeskertjeikbe. 
Szomszédságában fürjek hallatják hívogató szavukat, és alkonyatkor 
turbékoló  vadgalambok  szálldosnak fölötte.  Partjain  "mosómedvék 
lopakodnak békákra vadászva. A Carmel igazi, tökéletes folyó. 

Néhány mérfölddel a völgy bejárata után magas szikla alá kanyarodik, 
amelyről páfrány csüng alá. A szikla tövében mély, zöld tavacska búvik 
meg, a tó túlsó oldalán pedig egy kis homokos térség húzódik, ahol 
kellemes elüldögélni, ebédet főzni. 

Mack és a fiúk repeső örömmel szállták meg e helyet. Eszményi volt! Ha 
valahol akad béka, itt aztán akad. Ez a táj enyhülést, boldogságot ígért a 
szívnek. Ide vezető útjuk közben a fiúk megtollasodtak. A nagy vörös 
kakason kívül egy zsák sárgarépával meg egy fél tucat vöröshagymával is 
gazdagabbak lettek. Az előbbi lepottyant egy zöldséges kocsiról, az utóbbi 
nem. Mack egy csomag kávét 15 őrzött a zsebében. A kocsiban magukkal 
hoztak egy húszliteres kannát, amelynek nem volt teteje. A korsó csaknem 
félig volt itókával. Sót és paprikát is hoztak magukkal. Mack és a fiúk 
felettébb bolondnak tartották volna az olyan utast, aki só, paprika és kávé 
nélkül indul el hazulról. 

A fiúk minden különösebb erőlködés, zavar és töprengés nélkül négy 
gömbölyű követ görgettek a tavacska partjára. A kakas, amely reggel még 
harsány hangon vonta felelősségre a felkelő napot, most feldarabolva, 
megpucolva feküdt a vízzel telt húszliíteres kannában, körülötte 
hagymagerezdek úszkáltak, alatta pedig a kövek között száraz füzfaágakból 
rakott tüzecske, nagyon-nagyon kis tüzecske pattogott. Mert csak a bolond 
rak nagy tüzet. Hosszú időbe telik, míg a kakas megfő, hiszen hosszú időbe 


telt az is, amíg ekkorára nőtt, és ilyen inas lett. De mihelyt a víz lágyan 
forrni kezdett körülötte, tüstént igen kellemetes illatokat árasztott. 

Mack buzdító beszédet intézett társaihoz. 

— Békafogásra az éjszaka a legkedvezőbb idő — mondta. — Ezért legjobb, 
ha békén pihenünk, amíg besötétedik. 

Leültek az árnyékba, egyik a másik után kezdett nyújtózkodni, aztán 
elaludtak. 

Macknek igaza volt. Nappal a békák nem sokat mocorognak, páfrány alá 
bújnak, kövek alól, lyukakból leselkednek. Békát éjjel kell fogni, zseblámpa 
fényénél. A fiúk nagyot aludtak, mert tudták, hogy éjszaka kemény munka 
vár rájuk. Csak Hazel virrasztott, hogy időnként egy-egy ágat dobjon a 
kakas alá a kis tűzre. 

A szikla környékén nem ömlik el a délután aranya. Amikor a nap két óra 
tájban elhaladt fölötte, nyomában suttogó árnyék borult a tópartra. A 
szikomorok suhogtak a délutáni szélben. A kövek közül kis vízisiklók 
bújtak elő, lágyan leereszkedtek a vízbe, és körülúszták a tavacskát. Apró 
periszkópok módjára föltartották fejüket, mögöttük táguló körökben kicsiny 
hullámok fodrozódtak. A tóban egy nagy pisztráng ugrándozott. A 
szúnyogok meg moszkitók kerülik a napot, de most már előjöttek, és a víz 
fölött döngicséltek. A napot kedvelő bogarak: legyek, szitakötők, darazsak, 
lódarazsak már mind hazatértek. És amikor a tópartra árnyék borult, s 
megszólaltak a fürjek, Mack és a fiúk fölébredtek. A kanna felől szívfacsaró 
illat áradt. Hazel a folyóparti babérfáról friss levelet tépett, és a levesbe 
dobta. Már a sárgarépa 15 a kannában úszkált. A kávé a maga kannájában a 
saját szikláján zümmögött, Jó magasan a láng fölött, hogy ne forrjon föl 
túlságosan. Mack fölébredt, talpra ugrott, kinyújtózkodott, lebotorkált a 
tóhoz, tenyerébe vizet merített, és megmosta az arcát, krákogott, köpködött, 
kiöblítette a száját, szellentett egyet, meghúzta övét, combját vakargatta, 
ujjaival megfésülte haját, húzott egyet a korsóból, böffentett, aztán leült a 
tűz mellé. 

— Micsoda illat! — mondta. 

A férfiak ébredéskor nagyjából mind ugyanazt a szertartást csinálják 
végig. Mack példáját több-kevesebb hűséggel társai is követték. És 
csakhamar mindnyájan ott ültek a tűz mellett, és bókokkal halmozták el 
Hazelt. Hazel zsebkését a kakas izmaiba döfte. 

— Omlósnak éppenséggel nem lesz mondható — jegyezte meg. — Ahhoz, 
hogy omlós legyen, legalább két hétig kellene főnie. Szerinted mennyi idős 


lehetett, Mack? 

— Én negyvennyolc vagyok — felelte Mack —, de nem hiszem, hogy ilyen 
rágós volnék. 

— Mit gondoltok, hány évet élhetne meg egy ilyen kakas? — kérdezte 
Eddie. — Már ha senki se birizgálná, és nem 15 betegedne meg? 

— Erre, azt hiszem, soha senki nem fog tudni felelni — vélekedett Jones. 

Ilyen kellemesen telt-múlt az idő. A korsó körbejárt, és szívüket-lelküket 
jóleső melegség töltötte el. 

— Eddie! — szólalt meg Jones. — Nem panaszképpen mondom. Csak úgy 
eszembe jutott. Mi volna, ha két-három korsót tartanál a pult alatt. És az 
egyikbe mondjuk a whiskyt töltenéd, a másikba a bort, a harmadikba a 
SÖTt... 

Szavait enyhe megbotránkozás csöndje fogadta. 

— Ne érts félre — tette hozzá gyorsan Jones. — Nekem így 15 ízlik... 

Jones a kelleténél többet beszélt. Érezte, hogy vétett az illem ellen, és 
ezért nem tudta abbahagyni a magyarázkodást: 

— Azt szeretem benne, hogy az ember sosem tudhatja, hogyan lesz részeg 
tőle — mondta. — Itt van például a whisky — hadarta. — Az ember többé- 
kevésbé tudja, mit fog tenni. A verekedős tag verekszik, a sírós sír, de ennél 
itt — folytatta nagylelkűen —, ennél itt sose tudhatod, fenyőfára mászol-e 
tőle, vagy esetleg átúszol Santa Cruzba. Ez jobb hecc — fejezte be 
ernyedten. 

— Ha már az úszásnál tartunk — mondta Mack, hogy eloszlassa a szavak 
kínos hatását, és elhallgattassa Jonest — kíváncsi volnék, mi történt azzal a 
McKinley Moran nevű pacákkal. Tudjátok, a mélytengeri búvárral. 

— Ismertem a tagot — mondta Hughie. — Egy időben együtt mászkáltunk. 
Nem sok munkája volt, így aztán rákapott a piára. És a piálás meg 
búvárkodás együtt valahogy nem megy. Lógatta is az orrát. A végén eladta 
a búvárruháját, a sisakját meg a szivattyút, csapott egy marha nagy murit, 
aztán odébbállt a városból. Fogalmam sincs, hová lett. Akkor készült ki, 
amikor leszállt az után a digó után, akit a Tizenkét testvér horgonya magával 
rántott. McKinley egyből utána ugrott. Megrepedt a dobhártyája, s ekkortól 
kezdve kész volt. A digónak meg kutya baja se lett. 

Mack újból belekóstolt a korsóba. 

— Az alkoholtilalom idején nagy dohányt nyalt fel — mondta. — A 
tengerfenéken piát kutatott. A kormánytól napi huszonöt dollárt kapott, 
hogy kutasson, Loule-tól meg ládánként hármat, hogy ne találja meg őket. 


Azt ötlötte ki, hogy naponta egy ládát felhoz, hadd legyen a kormánynak 1s 
valami öröme. Louie ezt nem bánta. Úgy intézte a dolgot, hogy új 
búvárokat ne vegyenek föl. McKinley akkor nagy dohányt nyalt föl. 

— Igen — mondta Hughie. — De ő sem volt különb a többinél. Mihelyt volt 
egy kis lóvéja, nősülni akart. Háromszor 15 megnősült, míg elúszott a lóvé. 
Mindig előre tudhatta az ember. Vett egy fehér rókát, és puff!... a következő 
percben már nősült. 

— Kíváncsi volnék, mi történt Gayvel? — szólalt meg Eddie. Most először 
hozták szóba. 

— Valószínűleg ugyanaz — felelte Mack. — Nős tagban nem lehet bízni. 
Akárhogy nem bírja az asszonyt, mégis visszatér hozzá. Egy ideig töpreng, 
tökölődik, aztán visszamegy. És akkor már nem lehet többé bízni benne. Itt 
van például Gay — folytatta. — Az asszony bunyózza. De bármibe fogadom, 
ha Gay három napig nincs vele, bebeszéli magának, hogy ő volt a hibás, és 
visszamegy, hogy kibékítse. 

Sokáig, jóízűen eszegettek, fölszúrtak egy-egy csepegő húsdarabot, 
tartogatták, míg kihűl, s aztán lerágták az inas húst a csontról. A 
sárgarépákat kihegyezett füzfaágra szúrták, végül körbeadták a kannát, és a 
levest is kiitták. Körülöttük, mint finom, halk muzsika, szállt le az este. A 
fürjek a tópartra hívogatták párjaikat. A tavacskában egy pisztráng szökött 
ki a vízből. És midőn a nappali fényesség sötétbe váltott át, megjelentek a 
pillék, és repdesni kezdtek a tó fölött. A fiúk körbeadták a feketéskannát. 
Bensőjükben kellemes meleg áradt szét, jóllakottan, csöndben üldögéltek. 

— Az Isten verje meg — szólalt meg aztán Mack. — Utálom a hazugokat. 

— Ki hazudott neked? — kérdezte Eddie. 

— Azt nem bánom, ha a tag időnként füllent egyet, hogy mondjon 
valamit, vagy hogy élénkítse a dumát, de azt utálom, ha valaki 
magamagának hazudik. 

— Kiről beszélsz? — tudakolta Eddie. 

— Magamról — felelte Mack. — Meg tán rólatok 15. Nézzünk szembe 
magunkkal — folytatta komolyan. — Mik vagyunk? Egy nyavalyás, vacak 
banda. Kifundáltuk, hogy csapunk egy murit Dokinak. Eljöttünk hát ide, és 
most fene jól érezzük magunkat. Aztán hazamegyünk, és fölszedjük Dokitól 
a dohányt, öten vagyunk, így ötször annyit fogunk inni, mint ő. És 
egyáltalában nem vagyok biztos benne, hogy ezt az egészet Doki kedvéért 
csináljuk. Nem vagyok biztos benne, hogy nem a magunk kedvéért. Doki 
meg túl rendes tag ahhoz, hogy így bánjunk vele. Doki a legrendesebb tag, 


akit valaha ismertem. Nem szeretnék azok közé tartozni, akik kihasználják. 
Egyszer, tudjátok, megpróbáltam levágni egy dollárra. Marha nagy 
történetet adtam le neki. De mikor a közepére értem, észrevettem, hogy 
tudja, az egész csak meredek duma. Így aztán a közepén azt mondtam: 
"Doki, ez az egész egy állati nagy hazugság!" És akkor benyúlt a zsebébe, 
és kivett egy dollárt. "Mack, mondta, szerintem ha egy pacáknak annyira 
kell a dohány, hogy hazudik miatta, akkor annak igazán kell", és ideadta a 
dollárt. Másnap visszaadtam neki. El se költöttem. Csak egy éjszakán át 
őriztem, és másnap visszaadtam. 

— Dokinál jobban senki sem szereti a klassz murikat — mondta Hazel. — 
Hát mi csapunk neki egyet. Nem értem, mi itt a hézag? 

— Nem tudom -— felelte Mack. — Csak tán annyi, hogy szeretnék valami 
olyasmit adni neki, amit nem kapok zömmel vissza. 

—- És ha valamilyen ajándékot adnánk neki? — javasolta Hughie. — 
Mondjuk, vennénk egy üveg whiskyt, odaadnánk neki, és kész? 

— Ez az — mondta Mack. — Ezt fogjuk csinálni. Adunk neki egy üveg 
whiskyt, és eltűnünk. 

— És akkor mi történik? — szólt közbe Eddie. — Henri meg a többi carmeli 
ürge kiszagolja a whiskyt, és akkor ötünk helyett húszan lesznek rá. Doki 
egyszer mesélte nekem, hogy még azt is kiszagolják, ha húst süt, a 
Konzervgyár utcától le egészen Point Surig. Jobban jön ki, ha mi csapjuk 
neki a murtt. 

Mack fontolóra vette az érveket. 

— Lehet, hogy igazad van — mondta végül. — De mondjuk, hogy adunk 
neki a whiskyn kívül valami mást is. Például egy pár monogramos 
kézelőgombot. 

— Kutyaszart — mondta Hazel. — Kell 15 az Dokinak! 

Közben leszállt az éj, és a csillagok kivillantották ezüst szemüket. Hazel 
ágakat dobott a tűzre, fénye valóságos kis szobát varázsolt köréjük a 
tópartra. A dombon túl éles hangon ugatott egy róka. És most az éjszakában 
zsályaillat áradt feléjük a dombokról. A víz kuncogott a köveken, ahogy 
kicsordogált a mély tóból. 

Mack épp az iménti érvek utolsó láncszemeit forgatta agyában, amikor 
lépéseket hallottak. Hátranéztek. Egy ember közeledett feléjük, sötéten, 
hatalmasan, karján puska, mögötte egy félénk, óvatos vizsla. 

— Mi a fenét csinálnak itt? — kérdezte az ember. 

— Semmit — válaszolta Mack. 


— Ez magánterület. Itt tilos minden, halászat, vadászat, tábortűz. Na, 
pakoljanak, oltsák el a tüzet, és tisztuljanak innét. 

Mack nagy alázatosan fölállt. 

— Nem tudtam, kapitány úr — mondta. — Szavamra, nem láttuk a táblákat, 
kapitány úr. 

— Mindenütt ki vannak rakva a táblák. Lehetetlen, hogy ne látták volna 
őket. 

— Nézze csak, kapitány úr, hibát követtünk el, hát bocsánatot kérünk — 
mondta Mack, majd közelebbről megnézte magának a nagy, melák alakot. — 
Ugye, uram, ön katona? Egyből látni lehet. A katonák másként tartják a 
válluk, mint a közönséges emberek. Magam is sokáig szolgáltam, egyből 
meg tudom mondani. 

Az ember szinte észrevétlenül kiegyenesítette vállát, nem feltünően, csak 
most egy kicsit másképp tartotta magát. 

— Nem engedek tüzet gyújtani a földemen — mondta. 

— Igazán sajnáljuk — mondta Mack. — Már itt se vagyunk, kapitány úr. 
Tudósok számára dolgozunk, tetszik tudni? Békákat szeretnénk fogni. 
Rákkutatással foglalkoznak, és mi segítünk nekik békákat fogni. 

Az ember egy pillanatig habozott. 

— Mit csinálnak a békákkal? — tudakolta. 

— Hát az úgy van, uram — mondta Mack -—, hogy beoltják rákkal a 
békákat, és aztán tanulmányozzák őket, kísérleteznek velük. Ha nincs 
békájuk, nagy pácba kerülnek. De ha ön, kapitány úr, nem tűr meg 
bennünket a földjén, megyünk máris. Ide se jöttünk volna, ha tudjuk. — 
Mack hirtelen úgy tett, mintha most látta volna meg a vizslát. — Szavamra, 
szép kis szuka! — mondta lelkesen. — Pont úgy néz ki, mint az a Nola, 
amelyik múlt évben Virginiában megnyerte a szabadtéri versenyt. Ugye, 
virginiai kutya, kapitány úr? 

A kapitány egy szempillantásig habozott, aztán hazudott. 

— Igen — felelte kurtán. — De sántít. Kullancs ment a lapockájába. 

Mack arcára tüstént kiült a részvét. 

— Megnézhetném, kapitány úr? Gyere, kislányom, gyere csak. 

A vizsla előbb gazdájára nézett, aztán Mack felé húzódott. 

— Dobj a tűzre egypár faágat, hogy Jobban megnézhessem — szólt oda 
Hazelnek Mack. 

— Egészen fönt van, még nyalogatni se tudja — mondta a kapitány, és 
Mack válla fölé hajolt, hogy jobban lásson. 


Mack egy kis gennyet nyomott ki a ronda kelésből a kutya lapockáján. — 
Nekem is volt egyszer egy kutyám — mondta -, abba is épp így belement a 
kullancs, és megölte. Ez nemrég kölykezett, ugye? 

— Igen — válaszolta a kapitány. — Hatot. Jóddal szoktam bekenni. 

— Az nem húzza ki a gennyet — mondta Mack. — Keserűsója van otthon? 

— Van, egy nagy üveggel. 

— Csináljon keserűsós meleg borogatást, és azt tegye rá. Gyenge még, 
tetszik tudni, a kölykezéstől. Nagy kár volna, ha most betegedne meg. A 
kölyköket is elvesztené. 

A vizsla mélyen belenézett Mack szemébe, és megnyalta a kezét. 

— Tudja mit, kapitány úr? Majd magam teszem rá a borogatást. A többit a 
keserűsó elvégzi. Ez lesz a legjobb. 

A kapitány megsimogatta a kutya fejét. 

— Mondok valamit. Fönt a házamnál van egy tó, abban annyi a béka, 
hogy éjszaka nem tudok aludni tőlük. Jöjjenek föl oda. Azok a nyomorultak 
egész éjjel brekegnek. Boldog volnék, ha megszabadulnék tőlük. 

— Igazán kedves öntől — mondta Mack. — Fogadom, hogy az orvosok igen 
hálásak lesznek. De előbb szeretném rátenni a kutyára a borogatást. — Azzal 
a fiúkhoz fordult. — Oltsátok el a tüzet — mondta —, de vigyázzatok, egy 
szem parázs se maradjon. És szedjétek össze a szemetet. Ne hagyjuk itt 
piszkosan a helyet. Én és a kapitány úr megyünk, és rendbe tesszük Nolát. 
Ti, ha végeztetek, jöttök utánunk. 

És ezzel Mack és a kapitány eltávozott. 

— Lefogadom, hogy Mack, ha akarna, akár az Egyesült Államok elnöke is 
lehetne — mondta Hazel, miközben homokot rugdosott a tűzre. 

— Na bumm! — mondta Jones. — És akkor mi van? Azt hiszed, elnöknek 
lenni fenékig tejfel? 

A hajnal varázslatosan szép a Konzervgyár utcában. A derengést követő 
szürkületben, napkelte előtt az utca szinte a múló időn kívül lebeg az 
ezüstös fényben. Az utcai lámpák kialszanak, a fű ragyogó zöldben 
tündököl. A konzervgyárak valamennyi hullámlemeze gyöngyösen csillog, 
akár egy platina ékszer vagy egy öreg cinkkancsó. Ilyenkor autók még nem 
futkároznak. Az utca néma, forgalomnak, kereskedésnek nyoma sincs. Csak 
a hullámok játékos csobbanását hallani, ahogy a konzervgyárak pilléreinek 
csapódnak. A nagy békesség ideje ez, magányba burkolózó idő, a nyugalom 
néhány perces korszaka. A kerítéseken macskák ugrálnak át, mint a szirup 
kúsznak végig a földön, halfejet keresgélve. Csöndes kora reggeli kutyák 
sétálgatnak, méltóságteljesen és józanul válogatnak a lehetőségek közt, 
hogy melyik fát vagy követ tiszteljék meg. Sirályok szállnak szárnyukat 
csattogtatva a tenger felől, a konzervgyárak tetejére ereszkednek le, és 
onnan lesik az aznapi hulladékot. Váll váll mellett üldögélnek odafent a 
konzervgyárak csúcsos tetején. A Hopkins hadikikötő előtti szikláknál a 
fókák mint a vadászkutyák ugatnak. A levegő üde, hűvös. A kertek végében 
a pockok a friss nedves földből megépítik reggeli dombocskáikat, majd 
kibújnak, és virágokat vonszolnak be üregeikbe. Embert nemigen látni, csak 
épp annyit, hogy az utca még a valóságosnál is elhagyatottabbnak lássék. 
Dora egyik leánykája most tér haza egy kuncsafttól, aki túlságosan gazdag 
és beteg ahhoz, hogy személyesen keresse föl a Mackós Lobogót. Arcán a 
smink már kissé ragadós, lába fáradt. Li Csong kiteszi boltja elé a 
járdaszélre a szemetes vödröket. Az öreg kínai kilép a tengerből, és 
csittegve-csattogva átvág az úton, elcsoszog a Palota előtt. A konzervgyári 
őrök kikukkantanak az utcára, pislognak a reggeli fényben. A Mackós 
Lobogó kidobóembere ingujjban kiáll a verandára, nyújtózkodik egyet, ásít, 
hasát vakargatja. Mr. Malloy bérlői vastag, alagútszerű hangon horkolnak 
csöveikben. Ez a gyöngyház színek, a nappal és az éjszaka közti átmenet 
órája, amikor az idő megáll, és önmagát vizsgálgatja. 

Egy ilyen reggelen, ilyen fények között két katona és két lány sétált végig 
könnyű léptekkel az utcán. A La I[dából jöttek, nagyon fáradtan és nagyon 
boldogan. A lányok megtermettek, nagy mellűek, izmosak voltak, szőke 
hajuk kissé összekócolódott. Mintás műselyem estélyi ruhájuk gyűrötten 


tapadt domborulataikra. A két lány fején katonasapka ült, az egyik 
hátratolta a tarkójára, a másik csaknem az orráig húzta le az ellenzőt. Telt 
ajkú, széles orrú, nagy csípőjű lányok voltak, s nagyon-nagyon fáradtak. 

A katonák zubbonya nyitva állt, övüket átdugták  vállpántjukon. 
Nyakkendőjüket kissé lehúzták, hogy kigombolhassák gallérjukat. És a 
katonák a lányok kalapját viselték, az egyik egy kis sárga szalmakalapot, 
tetején margarétacsokorral, a másik egy kötött sipkát, kék celofándíszek 
csüngtek le róla. Kéz a kézben sétáltak, ütemesen lóbálták karjukat. A járda 
szélén sétáló katona egy nagy papírzacskóban néhány üveg sört vitt. Halk 
léptekkel sétálgattak a gyöngyszínű fényekben. Csudálatos perceket éltek 
át, és nagyszerűen érezték magukat. Kényeskedve mosolyogtak, mint a 
gyermekzsúrra emlékező kisfiúk és kislányok. Hébe-hóba egymásra néztek, 
elmosolyodtak, és karjukat lóbálták. Elhaladtak a Mackós Lobogó mellett, 
"hogy s mint"-tel köszöntötték a kidobót, aki a hasát vakargatta. Aztán 
hallgatták a csövekből kiszűrődő horkolást, s ezen egy kicsit nevettek. Li 
Csong boltja előtt megálltak, nézegették a rendetlen kirakatot, ahol 
kéziszerszámok, szövetek és élelmiszerek zsúfolódtak össze s kínálták 
magukat. Karjukat lóbálva, csoszogó léptekkel mentek tovább, a 
Konzervgyár utca végére érve a vasúti töltés felé fordultak. A lányok 
fölkapaszkodtak a sínekre, végigsétáltak rajtuk, a katonák meg átfogták 
karjukkal húsos csípőjüket, hogy le ne essenek. Elhaladtak a hajógyár 
mellett, és befordultak a Hopkins hadikikötő kertszerű udvarába. A 
kikötőépület előtt egy félkör alakú apró strand van, kis sziklapadok közt 
egy miniatűr strand. A partot könnyű reggeli hullámok nyaldosták, halkan 
susogva. A vízből kiálló sziklák felől moszatok finom szaga áradt. Amikor 
négyesben a partra értek, a strand csúcsánál, Tom Work földje fölött 
kibukkant a nap csücske, bearanyozta a vizet, sárgára festette a sziklákat. A 
lányok szertartásosan leültek a homokba, lesimították térdükön a szoknyát. 
Az egyik katona kinyitotta a sörösüvegeket, és körbeadta. Aztán a fiúk 15 
lefeküdtek, fejüket a lányok ölébe tették, és az arcukba néztek. 
Mosolyogtak egymásra, fáradtan, békésen, csodálatos titkokat rejtegetve. 

A kikötőépület tájékáról kutyaugatás hallatszott, az éjjeliőr, sötét, 
mogorva ember, meglátta őket, s ugyancsak fölfigyelt rájuk sötét, mogorva 
spántelje 15. Az őr odakiáltott, s mikor nem mozdultak, kutyája egyhangú 
ugatásától kísérve lejött a partra. 

— Nem tudják, hogy itt tilos feküdni? Tisztuljanak innét! Ez 
magánterület! 


A katonák, úgy látszott, még csak nem 1s hallják. Tovább mosolyogtak, a 
lányok meg csak simogatták a fiúk halántékán a hajfürtöket. Végül az egyik 
katona lassított filmszerű mozdulattal megfordította fejét, úgy, hogy arca 
most a lány lába közt pihent. Jóindulatúan mosolygott rá az őrre. 

— B...d meg röptében a holdat! — javasolta jóságosan, és visszafordította 
fejét, hogy a lányra nézzen. 

A napsugarak a lány szőke hajára hullottak. A lány megvakargatta a fiú 
fülét. Még csak nem 15 látták, ahogy az őr visszamegy a házába. 

Amikor a fiúk a tanyára érkeztek, Mack már a konyhában tartózkodott. A 
vizsla az oldalán feküdt, és Mack keserűsóval átitatott rongyot rakott a 
kullancs marta sebre. A kutya lábai közt nagy, kövér kölykök fészkelődtek, 
tolakodtak a tejért, anyjuk pedig türelmesen nézett Mack arcába, mintha azt 
akarta volna mondani: 

— Látod, hogy van ez? Hiába magyarázom a gazdámnak, nem érti. 

A kapitány lámpát tartott a kezében, így nézett le Mackre. 

— Örülök, hogy megmutatta, mit kell csinálni — mondta. 

— Nem akarok beavatkozni a dolgába, uram, de ezeket a kölyköket jó 
volna elválasztani. A szukának nem sok teje maradt, és ezek még ízekre 
szedik. 

— Tudom -— jegyezte meg a kapitány. — Okosabb lett volna, ha csak egyet 
tartok meg belőlük, a többit vízbe fojtom. De annyi a dolgom ezzel a 
gazdasággal. És manapság az emberek már nem veszik úgy a 
vadászkutyákat, mint valaha. Ma csak pudlit, bulldogot meg pincsit lehet 
eladni. 

— Igaz — mondta Mack. — Holott a vizslánál nincs jobb kutya a világon. 
Nem tudom, mi ütött az emberekbe. De azért csak nem fogja vízbe fojtani 
őket, uram? 

— Tudja — magyarázta a kapitány —, mióta a feleségem politikára adta a 
fejét, olyan vagyok, mint az őrült. Beválasztották a kerületi gyűlésbe, és ha 
a törvényhozás ülésezik, megy, és beszédeket tart. Itthon pedig egész idő 
alatt csak a papírokat tanulmányozza, és törvényjavaslatokat szerkeszt. 

— Gondolom, milyen rohadtul... akarom mondani, milyen magányosnak 
érezheti magát — mondta Mack. — De ha nekem egy ilyen kutyakölyköm 
volna — váltotta a szót, és fölemelt egy mocorgó, piszkosbarna pofájú 
kölyköt —, három éven belül valódi vadászkutyát faragnék belőle. Bármikor 
elfogadnék egy ilyen szukát. 

— Akar egyet? — kérdezte a kapitány. 

Mack fölpillantott. 

— Mért, adna? Jézusom, persze hogy akarok! 

— Hát akkor válasszon — mondta a kapitány. — Manapság, úgy látszik, 
senki sem méltányolja már a vadászkutyákat. 


A fiúk eközben a konyhában álldogáltak, és gyors benyomásokat 
gyűjtöttek. Az asszony szemmel láthatóan nem volt idehaza. A nyitott 
konzervdobozok, a tükörtojás-maradványokkal csipkézett tepsi, a morzsás 
konyhaasztal, a kenyérládán tátongó töltényes doboz, mind a távollevő 
asszonyt siratta, míg a fehér függönyök, az edényespolc papírcsíikjai, a 
rúdon lógó kicsinyke kéztörlők arról tanúskodtak, hogy valaha volt ttt 
asszony. A fiúk tudat alatt örültek, hogy most nincs itthon. Mert az olyan 
fehérnép, aki papírcsíikot rak a polcokra, kis kéztörlőket aggat fel, ösztönös 
bizalmatlanságot, viszolygást érez Mack és a vele egyívásúak iránt. Az 
ilyen asszony tudja, hogy ez a fajta az otthon legádázabb bomlasztója, mert 
a kellemetességet, a mélázást, a pajtáskodást képviseli a csín, a rend, az 
illendőség helyett. Igen, a fiúk örültek, hogy az asszony távol van. 

A kapitány viszont, úgy látszik, kegynek fogta föl látogatásukat. 
Igyekezett marasztalni őket. 

— Maguknak, fiúk — mondta habozva -, biztos jólesne egy kis szíverősítő, 
mielőtt békavadászatra indulnak. 

A többiek Mackre néztek. Mack homlokát ráncolta, mint aki erősen 
gondolkodik. 

— Ha tudományos munkán vagyunk — mondta -, szigorú szabály nálunk, 
hogy italhoz nem nyúlunk. — Aztán, mint aki attól fél, hogy túl messzire 
ment, gyorsan hozzátette: — De ha már ilyen kedves, egy kis kupicával azért 
elfogadnék. Nem tudom, a fiúk hogy vélekednek? 

A fiúk úgy vélekedtek, hogy ők 15 meginnának egy kis kupicával. A 
kapitány erre zseblámpát kerített, és a pincébe ment. Hallották, amint 
odalent fatuskókat és ládákat tologat. De csakhamar visszatért, ölében egy 
húszliteres tölgyfa hordócskával, és az asztalra állította. 

— Az alkoholtilalom idején — mondta — szereztem egy kevés kukorica- 
whiskyt, és félretettem. Most eszembe jutott, megnézhetnénk, miféle. Már 
jó régi lehet, egészen megfeledkeztem róla. Tudják, a feleségem... — Itt 
elhallgatott, hiszen nyilvánvaló volt, mindannyian tudják, mit akar 
mondani. A kapitány kiverte a tölgyfa hordó csapját, majd poharakat vett le 
a csipkés papírcsíkkal takart polcról. Húszliteres hordóból nem könnyű 
dolog egy kis kupicára való italt tölteni, így aztán mindannyian egy fél 
vizespohárral kaptak a tiszta barna nedűből. Szertartásosan megvárták, míg 
a kapitány is kitölti a maga adagját, aztán "egészség! egészség!" kiáltással 
fölhajtották. Végigfuttatták torkukon, nyelvükkel ízlelgették, szájuk szélét 
nyalogatták, s szemükben távolba meredő révület villant. 


Mack úgy nézett üres poharába, mintha annak fenekén valamilyen 
evangéliumi kinyilatkoztatást olvasna. Aztán fölemelte szemét. 

— Ezt szó le nem írhatja — lelkesedett. — Ilyet üvegbe nem tesznek. — 
Mélyet lélegzett, majd kieresztette, és újból visszaszippantotta a levegőt. — 
Ilyen finomat életemben nem ittam. 

A kapitánynak szemmel láthatóan jólesett a dicséret. Pillantása a 
hordócskára vándorolt. 

— Jó kis ital — mondta. — Mi a véleményük, igyunk még egy keveset? 

Mack újból a poharába bámult. 

— Tán egy rövidet — mondta beleegyezőleg. — Nem volna egyszerűbb, egy 
kancsóba tölteni valamicskét belőle? Így könnyen kiloccsanhat. 

Két órával később eszükbe jutott, hogy tulajdonképpen miért is jöttek 
ide. 

A békástó ötven láb széles, hetven láb hosszú és négy láb mély négyszög 
volt. Szélein buja, hajlós fü sarjadt, vizét egy kis árok vezette ide a 
folyóból, és kis árkok futottak belőle a veteményeskertekhez. Béka volt Itt 
bőven, ezerszámra. Hangjuk betöltötte az éjszakát, szakadatlanul lármáztak, 
vartyogtak, brekegtek, kuruttyoltak. Daloltak a csillagokhoz, a fogyó 
holdhoz, s hajladozó fűszálakhoz. Szerelmi és harci dalokat zengtek. A fiúk 
az éj sötétjében a tó felé lopakodtak. A kapitány egy csaknem teli whiskys 
kancsót hozott magával, és a fiúk mindegyikének megvolt a maga pohara. 
A kapitány szerzett számukra zseblámpákat 15. A zsákokat Hughie és Jones 
cipelte. Ahogy közeledtek a tóhoz, a békák meghallották jöttüket. Az 
éjszakát eddig betöltötte a békák lármás danászása, de most hirtelen csend 
lett. Mack és a fiúk meg a kapitány leültek a földre, hogy még egy rövidet 
kortyintsanak, és megbeszéljék a hadműveletet. Vakmerő tervet eszeltek kt. 

Az évezredek során, mióta béka és ember együtt él a földön, az ember 
valószínűleg mindig vadászott a békára. És ez idő alatt kialakultak a 
támadás és elhárítás törvényei. Az ember hálóval, nyíllal, lándzsával vagy 
puskával — véleménye szerint zajtalanul — megközelíti a békát. A törvények 
azt követelik, hogy a béka mozdulatlanul, tökéletesen mozdulatlanul üljön, 
és várjon. A játékszabályok azt kívánják, hogy a béka egészen a 
legeslegutolsó pillanatig várjon, amikor már a háló lecsapni készül, a 
lándzsa a levegőbe emelkedik, az ember ujja lenyomja a ravaszt, és akkor 
ugorjék, huppanjon a vízbe, szálljon le a tó fenekére, és ott várakozzék, 
amíg az ember odábbáll. Ez az előírásos eljárás, mióta világ a világ. A 
békák teljes joggal elvárhatják, hogy a jövőben 15 mindenkor ez legyen az 


eljárás. Hébe-hóba ugyan előfordul, hogy a háló a kelleténél gyorsabban 
csapódik le, a lándzsa testet ér, a puska tüze villan, s egy-egy béka kimúlik, 
de ez nem kifogásolható, a játékszabályokhoz tartozik. A békák ezt nem is 
veszik rossz néven. Ám ki gyaníthatta volna Mack új módszerét? Ki láthatta 
volna előre az elkövetkező percek borzalmait? A zseblámpák fényének 
hirtelen villanását, a kiáltozó, rikoltozó férfiakat, a lábak rohanását. A 
békák mind egy szálig a magasba szökkentek, a tóba huppantak, és 
eszeveszetten buktak le a fenekére. És ekkor az emberek hada belevetette 
magát a tóba, taposta, kavarta a vizet, kalimpáló lábakkal vad csatasorban 
vonult végig a medencén. A békák békés búvóhelyükről kiűzetvén, 
hisztérikusan menekültek a vadul rúgkapáló lábak elől, de a lábak egyre 
követték őket. A békák jó úszók, csak nem elég kitartóak. Átúsztak a tavon, 
de a végére érve összetorlódtak, összezsúfolódtak. A lábak, a vadul 
forgolódó testek egészen odáig követték őket. A békák közül egy-kettő 
elvesztette fejét, átevickélt a lábak között, s ez a néhány meg 15 menekült. 
De a többség úgy döntött, hogy örökre elhagyja a tavat, új otthont keres új 
hazában, ahol ilyesmi nem fordulhat elő. Az őrjöngő, csalódott békák, 
nagyok és kicsik, barnák és zöldek, hímek és nőstények hatalmas 
hullámban törtek ki a partra, kapaszkodtak, ugrottak, loholtak. 
Fölevickéltek a fűbe, egymásba csimpaszkodva, kicsik a nagyok hátán 
lovagolva. És íme — borzalmak borzalma! — a zseblámpák fénye itt is 
megtalálta őket. Két ember úgy szedte össze az egész társaságot, akár az 
epret. A férfiak hadsora kijött a vízből, elvágta előlük a menekülés útját, és 
úgy szedte össze őket, akár a krumplit. Tízesével, ötvenesével hulltak a 
zsákokba, s a zsákok megteltek fáradt, megrettent, kiábrándult, lucskos, 
nyöszörgő békákkal. Egy-kettő persze elszökött, és egy-kettő menedéket 
talált a tóban. De mindent összevéve a békatörténelem ehhez hasonló 
vérfürdőt még nem jegyzett fel. Kilószám, húszkilószám vesztek a békák. 
Senki se számlálta meg a fogságba esetteket, de lehettek vagy hat- 
hétszázan. És ekkor Mack boldogan bekötötte a zsákok száját. A fiúk 
lucskosak voltak, ruhájukból csepegett a víz, és a levegő hűvös volt. Még 
egy rövidet kortyintottak a fűben, mielőtt visszamentek a házba, persze csak 
azért, hogy meg ne fázzanak. 

Kétséges, hogy a kapitánynak valaha is volt-e ilyen mulatságban része. 
Mélységes hálát érzett Mack és a fiúk iránt. Később, amikor a függönyök 
tüzet fogtak, s oltásukra a kis kéztörlőket használták fel, a kapitány azt 
mondta a fiúknak, hogy hagyják, ne töltsék ezzel a drága idejüket, s hogy 


megtiszteltetésnek érezné, ha akár az egész ház leégne, amennyiben 
vendégei így kívánják. 

— A feleségem — mondta egy szónoklat keretében — csodálatos asszony. A 
legcsodálatosabb. Férfinak kellett volna születnie. Ha férfinak születik, nem 
vettem volna el feleségül. 

Ezen a mondáson hosszan nevetett, háromszor-négyszer is elismételte, 
sőt elhatározta, megjegyzi magának, hogy másokat is megnevettessen vele. 
Egy korsót megtöltött whiskyvel, és Macknek adta. Bárcsak, mondta, a 
Palota Lebujba költözhetne, és ott élhetne a fiúkkal. Azt 15 kinyilvánította, 
hogy felesége biztosan szeretné Macket és a fiúkat, ha megismerhetné őket. 
Végül lefeküdt a padlóra, és elaludt, feje a kutyakölykök közt pihent. Mack 
és a fiúk még egy rövidet töltöttek maguknak, és komoly pillantásokkal 
méregették a kapitányt. 

— Ezt a korsó whiskyt nekem adta, igaz-e? — mondta Mack. — Ti is 
hallottátok? 

— Persze hogy neked adta — szólt Eddie. — Hallottam. 

— És egy kutyakölyköt is ígért, ugye? 

— Persze, válassz magadnak. Mindnyájan hallottuk. Mért kérdezed? 

— Részegtől sose loptam — mondta Mack -, és ettől a szokásomtól most 
se akarok eltérni. Legjobb, ha gyorsan lelépünk. Mert előbb-utóbb felébred, 
rohadt kedvében lesz, és akkor mindent ránk tol. Ezt meg nem akarom 
kivárni. 

Mack az elégett függönyökre, a whiskytől és kutyapiszoktól ragadós 
padlóra, a tűzhely tetejére fagyott szalonnazsírra pillantott. Majd a 
kutyakölykökhöz lépett, alaposan megvizsgálta őket, megtapogatta 
csontjukat és fejüket, s végül kiválasztott egy gyönyörű foltokkal tarkított, 
májvörös ortú, szép sötétsárga szemű kis szukát. 

— Gyere, kedves — mondta nekt. 

A tűzveszély miatt elfújták a lámpát. Már pirkadt, mire kiléptek a házból. 

— Ilyen kellemes kirándulásban még sose volt részem — mondta Mack. — 
De aztán eszembe jutott, hogy hazajön az asszony, és ettől végigfutott a 
hátamon a hideg. — A kutyakölyök fölvinnyogott a karjai közt, betette hát a 
kabátja alá. — Ez a kapitány — mondta — igazán rendes tag. Persze, csak ha 
már az ember jókedvre hangolta. — Nagy léptekkel igyekezett arrafelé, ahol 
a Fordot leállították. — Ne felejtsük — fűzte tovább a szót —, hogy mindezt 
Doki kedvéért csináljuk. Abból, ahogy a dolgok kikerekednek, úgy látszik, 
Doki igen szerencsés pacák. 

A Mackós Lobogó leánykái tán még sose éltek át oly serény, munkás 
napokat, mint akkor márciusban, a nagy halfogás idején. Mert nemcsak a 
halak ezüstös milliói ömlöttek szakadatlanul a konzervgyárakba, s nemcsak 
a pénz ömlött szinte ugyanilyen bőséggel. Hanem a Presidióba új ezred 
vonult be, és az újdonsült legénység szokás szerint jó ideig nézelődik, 
szimatol erre-arra, mielőtt végleg letelepednék. Ráadásul Dora épp ekkor 
munkaerőhiánnyal küszködött, mert Eva Flanagan East St. Louisban üdült, 
Phyllis Mae eltörte a lábát, amikor kiszállt a Santa Cruz-i hullámvasútból, 
Elsie Doublebottom pedig kilencnapos ájtatosságon vett részt, és ilyenkor 
semmi másra nem lehetett használni. A szardíniaflotta legénysége csak úgy 
dagadt a sok pénztől, egész délután ki-be járkált a Lobogóban. Sötétedéskor 
szoktak hajóra szállni, éjjel halásznak, és így csak a délutánjuk marad 
szórakozásra. Este pedig az új ezred katonái kopogtattak be, a wurlitzert 
nyaggatták, Coca-Colát iddogáltak, szemrevételezték a lányokat, hogy 
zsoldfizetéskor majd melyikkel szórakozzanak. Dorának jövedelmi adó 
gondjai voltak, mert megint belebonyolódott a rejtélybe, hogy üzletét 
törvénytelennek mondták ki, és mégis megadóztatták. Mindezek tetejébe ott 
voltak az állandó vendégek, a hűséges kuncsaftok, akik már évek óta 
látogatták a műintézetet. A kavicsbánya munkásai, a tanyai lovasok, a 
vasúti munkások, akik az utcai ajtón át jöttek be, a városi hivatalnokok, a jó 
hírű kereskedők, akik az ösvényeken át lopakodtak a hátsó bejárathoz, hogy 
aztán a nekik fenntartott, vászonhuzatos bútorokkal berendezett 
szalonokban szórakozzanak. 

Mindent összevéve csuda klassz hónap volt, de pont a közepén ki kellett 
törnie az influenzajárványnak. Az egész várost ágynak döntötte. Lányával 
együtt megkapta Mrs. Talbot, a San Carlos hotel tulajdonosa. Megkapta 
Tom Work. Megkapta Benjamin Peabody és a felesége. Megkapta 
őfőméltósága Maria Antonia Field. És az egész Gross család. 

Monterey orvosai, akik különben elegen voltak hozzá, hogy a 
mindennapos  — betegségekkel, —— balesetekkel — és —— idegrohamokkal 
megbirkózzanak, majd beleőrültek a sok munkába. Még arra sem futotta 
idejükből, hogy azokat a betegeket ellássák, akik, ha nem is fizették ki az 
orvosi számlát, de legalább volt pénzük, hogy fizessenek. A Konzervgyár 


utcában, amely a város többi részénél szívósabb fajtát tenyészt ki, csak 
később ütötte föl a fejét a Járvány, de végül az ottaniakat 15 elkapta. Az 
iskolákat becsukták. Nem akadt olyan ház, ahol ne lettek volna lázas 
gyermekek, beteg szülők. A betegség, az 1917. évitől eltérően, nem volt 
halálos, de a gyermekeknél gyakran középfülgyulladás követte. Az orvosi 
karnak viszont nemcsak hogy rengeteg dolga volt, hanem ráadásul a 
Konzervgyár utca ellátását anyagi szempontból kockázatos vállalkozásnak 
ís tekintette. 

Mármost Doki, a Nyugati Élettani Laboratórium tulajdonosa jog szerint 
nem folytathatott orvosi praxist. Nem az ő hibája volt, hogy az utcában 
mégis mindenki hozzá fordult orvosi tanácsért. Mielőtt még föleszmélt 
volna, már azon vette észre magát, hogy viskóról viskóra futkos, lázat mér, 
orvosságot osztogat, takarókat kér és ad kölcsön. Mi több: ételt hord házról 
házra, s az ágyakból itt is, ott is gyulladt szemű anyák tekintenek rá, 
köszönetet rebegnek, és a felelősséget gyermekeik  felépüléséért 
mindenestül az ő nyakába varrják. Egy-egy súlyosabb esetben Doki 
orvosért telefonált, s olykor, ha a helyzet valóban válságosnak látszott, el 15 
jött az orvos. De az érintettek szemében valamennyi eset válságos volt. 
Dokinak nemigen maradt ideje alvásra. Sörön és szardínián élt. Egyszer, 
amikor betért Li Csonghoz sörért, Dorába ütközött, aki éppen körömvágó 
ollót vásárolt. 

— Maga egészen kivan — jegyezte meg Dora. 

— Igen, kivagyok — vallotta be Doki. — Egy hét óta jóformán nem alszom. 

— Tudom — mondta Dora. — Hallom, rosszul állnak a dolgok. És rossz 
időben jött. 

— Halottunk eddig még nem volt — magyarázta Doki —, de a gyerekek 
közt akad egy-két súlyos beteg. A Ransel gyerekeknél középfülgyulladás 
lépett föl. 

— Segíthetnék valamiben? — kérdezte Dora. 

— Hát hogyne — felelte Doki. — Az emberek, tudja, hamar begyulladnak, 
tehetetlenné válnak. A Ranselék például halálosan meg vannak rémülve, 
félnek egyedül maradni. Ha maga vagy az egyik lány csak épp elüldögélne 
náluk. 

Dora, akit egyébként kenyérre lehetett volna kenni, szükség esetén 
kemény 1s tudott lenni, mint a gyémánt. Visszament a Mackós Lobogóba, és 
tüstént megszervezte az ügyeletes szolgálatot. Nem jókor jött a dolog, de 
ezzel most nem törődött. A görög szakács egy ötvenliteres üstben erős 


levest főzött, és gondoskodott róla, hogy mindig ugyanannyi és ugyanolyan 
erős maradjon. A lányok igyekeztek a szakmában is helytállni, de emellett 
egymást váltva látogatták a családokat, és ilyenkor levest is vittek 
magukkal. Doki szinte állandó keresletnek örvendett. Dora az ő tanácsai 
szerint irányította a lányokat. És eközben a Mackós Lobogóban virágzott az 
ipar. A wurlitzer szakadatlanul harsogott. A halászflotta legénysége és a 
katonák hosszú sorokban várakoztak. És a lányok elvégezték, amit vártak 
tőlük, aztán fogták a leveses lábast, és elindultak a  Ranselekhez, 
McCarthykhoz és Ferriákhoz. A hátsó kapun surrantak ki, és időnként 
megesett, hogy amíg az alvó gyermekek mellett üldögéltek, maguk is 
elaludtak a fáradtságtól. Még a munkához sem festették ki magukat. De 
nem 1s volt rá szükség. Dora azt mondogatta, hogy az aggok háza összes 
hölgyeit alkalmazni tudná. Ennél serényebb munka emberemlékezet óta 
nem folyt még a Mackós Lobogóban. Mindenki örült, amikor végre túl 
voltak rajta. 

Doki — barátságos lénye és barátai ellenére — magányos, mondhatni 
befelé forduló ember volt. Valószínűleg Mack volt az első, aki ezt 
észrevette. Társaságban Doki mindig magányosnak látszott. Ha a laborban 
égett a villany, a függönyöket behúzták, s a nagy gramofon gregorián 
énekeket játszott, Mack ki-kitekintett a Palota Lebujból a laborra. Tudta, 
hogy Dokinál lány van, s mégis úgy érezte, valami nagy-nagy magányosság 
árad ki onnét. Doki, gyanította, még a szerelem édességének karjában is 
magányos. Doki éji bogár volt. Egész éjszaka égett nála a villany, és mégis 
mintha nappal is állandóan fenn lett volna. A laborból éjjel és nappal 
egyaránt áradtak a muzsika hatalmas hullámai. Néha, amikor már minden 
elsötétedett, és úgy látszott, hogy végre álom borul a házra, a laboratórium 
ablakaiból egyszerre kiözönlöttek a sixtusi kápolna kórusának gyémánt 
tisztaságú gyermekhang]jat. 

Doki a gyűjtést 15 kénytelen volt állandóan folytatni. A kedvező apály 
nyomában járta a partot. A tengeri sziklák és öblök voltak a raktárai. Tudta, 
mit hol talál, ha szüksége van rá. Árucikkeit külön rekeszekben őrizte, a 
kagylókat itt, a polipokat ott, a tömlősállatokat és a tengeriárvácskát megint 
más-más helyen. Tudta, hol találhatja meg őket, viszont nem mindig 
mehetett el értük, amikor éppen szüksége lett volna rájuk. Mert a Természet 
zár alatt tartotta Doki árucikkeit, és csak néha nyitotta fel a raktárakat. 
Dokinak nemcsak az árapály jellegzetességeit kellett ismernie, hanem azt 15 
tudnia kellett, hogy egy bizonyos helyen mikor kedvező az apály. S ha 
ennek eljött az ideje, Doki kocsijába rakta gyűjtőszerszámait, az edényeket, 
üvegeket, lemezeket, konzerváló szereket, s kiment a tengerpartra, ahhoz a 
zátonyhoz vagy arra a sziklaperemre, ahol a kívánt állatok el voltak 
raktározva. 

Ezúttal kis polipokra kapott megrendelést, és a legközelebbi hely, ahol 
megszerezhette őket, Los Angeles és San Diego között a La Jolla-i sziklás 
árterület volt. Ez oda-vissza ötszáz-ötszáz kilométeres autóutat jelentett, s 
ráadásul Dokinak pontosan az apály beálltára kellet odaérkeznie. 

A polipcsemeték, homokba ágyazott sziklák között élnek. Miután 
félénkek és fiatalok, szívesen bújnak meg a tengerfenéken, ahol 
barlangokba, kis hasadékokba és iszapba rejtőzhetnek a zsákmányra éhes 


karmok és a hullámok elől. De ugyanezeket a rejtekhelyeket milliószám 
lepik el a kagylók 15. Doki a kapott poliprendelés teljesítésével egyidejűleg 
kiegészíthette kagylókészletett 15. 

Az apály kezdetét csütörtök délután 5 óra 17 percre jelezték. Ha Doki 
szerda reggel elindul Montereyből, kényelmesen eléri a csütörtöki apályt. 
Szívesen vitt volna magával útitársat, de véletlenül összes ismerősének 
egyéb dolga akadt. Mack és a fiúk a Carmel-völgyben békákra vadásztak. 
Három fiatal hölgyismerőse, akiknek társaságában jól érezte volna magát, 
állásban volt, tehát a hét közepén nem mehetett el vele. Henri, a festő sem 
volt szabad, mert a Holman áruház ezúttal nem zászlórúd-ülőt, hanem 
zászlórúd-görkorcsolyázót fogadott fel. Az áruház tetején ágaskodó árboc- 
rúdra egy kis kerek dobogót szereltek, és a görkorcsolyázó azon Járt körbe- 
körbe. Már három nap, három éjjel korcsolyázott odafent. Új csúcsot akart 
felállítani a dobogó-görkorcsolyázásban. A korábbi csúcs 127 óra volt, s így 
még Jó ideig ki kellett tartania. Henri az utca túlsó oldalán Red Williams 
benzinkútjánál táborozott le. Henrit a  görkorcsolyázó határtalanul 
lenyűgözte. Azon töprengett, hogy 4 zászlórúd-görkorcsolyázó alapvető 
álma címmel hatalmas absztrakt festményt készít. Henri tehát nem 
távozhatott el a városból, amíg a görkorcsolyázó odafent volt. A zászlórúd- 
görkorcsolyázásnak, hangoztatta, olyan filozófiai vetületei vannak, 
amelyekkel ez idáig még senki sem foglalkozott. Henri egy széken üldögélt, 
hátát annak a kerítésnek támasztotta, amely Red Williams benzinkútjánál a 
férfi vécé ajtaját rejtegette. Le nem vette szemét a kísérteties 
görkorcsolyázó dobogóról, és így szó se lehetett arról, hogy Dokival La 
Jollába menjen. Dokinak viszont indulnia kellett, mert az apály nem várt. 

Kora reggel összeszedte holmiját. Személyes cókmókját egy kis 
tarisznyába tette, egy másikba pedig műszereit és fecskendőit helyezte el. 
Miután becsomagolt, megfésülte, megnyesegette szakállát, meggyőződött 
róla, hogy ingzsebében vannak-e a ceruzái, hajtókáján lóg-e a nagyítóüveg. 
Aztán berakta a kocsi hátuljába a tálcákat, üvegeket, üveglapokat, 
konzerváló szereket, a gumicsizmáját meg a takaróját. A gyöngyragyogású 
hajnali percekben megállás nélkül dolgozott, elmosta a három nap alatt 
felgyűlt piszkos edényt, a szemetet kiöntötte a tengerpartra. Becsukta az 
ajtókat, de a kulcsot nem fordította rájuk. Kilenc órakor már úton volt. 

Dokinak az utazás több időt vett igénybe, mint másoknak. Nem hajtott 
gyorsan, és igen gyakran megállt egy-egy húsos szendvicsre. Ahogy 
fölhajtott a  Világítótorony utcán, odaintett egy kutyának. A kutya 


hátrafordult, és Dokira mosolygott. Montereyben, mielőtt még nekivágott 
volna az útnak, megéhezett, és betért Herman bisztrójába szendvicsre és 
sörre. Amíg a szendvicset majszolta és a sört kortyolgatta, emlékezetében 
régi beszélgetések foszlányai merültek fel. 

— Te túlzottan szereted a sört — mondta neki egyszer Blaisedell, a költő. — 
Le merném fogadni, hogy egy szép nap tejsör turmixot rendelsz. 

Ez persze csak amolyan heccelődés volt, de Dokit azóta se hagyta 
nyugodni. Kíváncsi lett volna, milyen is lehet a tejsör turmix. A 
gondolatától 15 undorodott, de mégse tudta kiverni a fejéből. Ahányszor egy 
pohár sört ivott, mindig felrémlett. Vajon a tej megaludna? Meg kell-e 
cukrozni? Olyan volt ez, mint a fehér elefánt. Ha egyszer befészkelte magát 
az ember agyába, nem lehet tőle szabadulni. Doki végzett a szendviccsel, és 
fizetett. Szándékosan nem nézett a hátsó fal mentén felsorakoztatott 
csillogó turmixmasinákra. Ha az ember tejsör turmixot rendel, gondolta 
Doki, legalább ne abban a városban tegye, ahol ismerik. Másfelől ha egy 
szakállas ember olyan városban rendel tejsör turmixot, ahol nem ismerik, 
tán rendőrt hívnak. A szakállas embert amúgy 15 mindig némi gyanakvással 
méregetik. Ki merné bevallani, hogy azért visel szakállt, mert szereti? Az 
emberek nem bírják el az igazságot. Azt kell mondani, hogy sebhelyes az 
álla, azért nem tud borotválkozni. Egyszer, amikor még a chicagói 
egyetemen tanult, Doki szerelmi bánatában a kelleténél többet dolgozott. És 
ekkor felmerült benne a gondolat, hogy jót tenne egy hosszabb kirándulás. 
Fölkapta kis hátizsákját, és Indianán, Kentuckyn, Észak-Carolinán és 
Georgián keresztül egészen Floridáig elbandukolt. Útközben farmerekkel, 
hegyi—- és mocsárlakókkal, halászokkal találkozott. És az emberek 
mindenütt megkérdezték tőle, miért járja gyalog az országot. 

Doki, aki szerette az igazságot, megpróbálta elmagyarázni nekik. Azt 
mondta, ideges, és amellett szeretné megismerni az országot, magába szívni 
a föld illatát, csodálni fát, füvet, madarat, élvezni a falusi tájakat, s ezt 
másképp nem teheti, csak ha gyalog jár. De az emberek furcsállották, hogy 
megmondta az igazat. Gúnyolódtak vele, fejüket rázták, homlokukra 
mutogattak, vagy nevettek, mint akik tudják, hogy az egész csak hazugság, 
és ők nagyra becsülik a hazugot. De olyanok 15 akadtak, akik a lányukat 
vagy a malacukat féltették tőle, s azt mondták, hogy tűnjön el gyorsan, 
iparkodjék, s meg se álljon a következő városig, ha jót akar. 

Így hát letett az igazmondásról. Ehelyett, ha kérdezték, azt válaszolta, 
hogy fogadásból járja az országot, száz dollár üti a markát, ha ő nyer. Erre 


aztán mindenki szívesen fogadta, és hitt neki. Ebédre hívták, szállást adtak, 
útravalóval látták el, szerencsét kívántak, és csuda remek fickónak tartották. 
Doki még mindig szerette az igazságot, de már rájött, hogy bizony nem 
mindenki rajong érte, s hogy az igazság igen veszélyes szeretővé válhatik. 

Salinasban Doki nem állt meg egy szendvicsre. De megállt Gonzalesben, 
King Cityben és Paso Roblesban. Santa Mariában szendvicset és sört 
rendelt, sőt repetált, mert hosszú az út Santa Barbaráig. Santa Barbarában 
levest, fejes— és babsalátát, rostélyost és krumplipürét, ananásztortát és 
rokfortot evett, egy csésze kávét ivott, majd benzint vett fel, és a vécét 15 
fölkereste. Mialatt a szervizben ellenőrizték, nem fogyott-e ki az olaja, 
rendben vannak-e az abroncsok, Doki megmosta az arcát, megfésülte 
szakállát, s mire visszatért kocsijához, egy egész sereg reménybeli 
autóstopos várakozott rá. 

— Délnek tart, miszter? 

Doki sokat járta az országutakat. Ismerte már a dörgést. Az ember legyen 
óvatos, hogy kit vesz fel a kocsijába. Legjobb, ha tapasztalt autóstopost 
választ, mert az ilyen rögtön hallgatásba merül. A kezdők viszont úgy 
akarják meghálálni az ingyen fuvart, hogy érdekesnek tüntetik fel magukat. 
Doki már összeakadt egy-kettővel, aki lyukat beszélt a hasába. És ha az 
ember már eldöntötte magában, hogy a jelentkezők közül melyiket 
választja, Jó, ha elővigyázatosságból azt mondja, nem megy messzire. Mert 
ha később mégis elege lenne útitársából, gyorsabban megszabadulhat tőle. 
Másrészt az 1s előfordulhat, hogy az ember szerencsés, és olyat választ ki, 
akivel nagyon 15 érdemes megismerkedni. Doki gyors pillantással 
szemrevételezte a sort, és egy kék ruhás, vékony képű, ügynökforma embert 
választott ki útitársul. Szája körül mély barázdák húzódtak, sötét, töprengő 
szeme volt. 

— Délnek tart, miszter? — kérdezte a kiválasztott, és enyhe undorral nézett 
Dokira. 

— Igen — mondta Doki -, egy darabig. 

— El vinne magával? 

— Szálljon be! — válaszolta Dokt. 

Venturába nem sokkal a kiadós ebéd után futottak be, és így Doki csak 
egy pohár sörre állt meg. Az autóstopos odáig ki se nyitotta a száját. Doki 
egy út menti kocsmánál lefékezte kocsiját. 

— Megiszik egy pohár sört? 


— Nem — felelte az autóstopos. — És azt se hallgathatom el, hogy nem a 
legjobb ötlet, ittasan kocsit vezetni. Hogy önnön életével mit csinál, az nem 
az én dolgom, de jelen esetben automobillal van, az pedig részeg vezető 
kezében gyilkos fegyver lehet. 

Az első szavakat Doki kissé meghökkenve hallgatta. 

— Szálljon ki a kocsiból — mondta csöndesen. 

— Mi? 

— Ha nem száll ki a kocsiból, amíg tízet számolok — mondta Doki -, orrba 
vágom. Egy... kettő... három... 

Az ember a kilincs körül motozott, majd gyorsan kihátrált a kocsiból. De 
amikor végre kint volt, üvöltve támadt Dokira: 

— Rendőrt hívok! Lecsukatom magát! 

Doki kinyitotta a szerelvényfal fiókját, és elővett egy franciakulcsot. 
Vendége látta a mozdulatát, és sietősen odábbállt. 

Doki haragosan lépett a kocsma pultjához. 

A pincérnő, egy szőke szépség, csak épp egy árnyalatnyi golyvával, 
mosolyogva fordult hozzá: 

— Mivel szolgálhatok? 

— Tejsör turmixot kérek. 

— Mi-it? 

Most már benne volt, hát ott egye a fene. Jobb minél előbb túlesni rajta. 

— Viccel? — kérdezte a szőke. 

Doki tudta, hogy sajnos, nem adhat magyarázatot, nem mondhatja meg 
az igazat. 

—  Hólyagbántalmaim vannak - mondta. — Az orvosok ezt 
bipalychaetsonectomiának hívják. Tejsör turmixot kell innom, orvosi 
előírásra. 

A szőke szépség bátorítóan mosolygott. 

— Ó! — mondta huncutkásan. — Azt hittem, viccel. Mondja meg, hogy 
csináljam. Nem tudtam, hogy beteg. 

— Nagyon beteg vagyok — felelte Doki —, és azt hiszem, hamarosan még 
betegebb leszek. Vegyen egy kis tejet, és öntsön hozzá egy fél üveg sört. A 
másik felét adja ide pohárban. Cukrot ne tegyen a tejhez. 

Amikor a lány odaadta az italt, Doki kényszeredetten kóstolgatta. 
Végeredményben nem 1s olyan rossz, pont olyan íze volt, mintha állott 
sörhöz tejet kevernek. 

— Rémesen hangzik — mondta a szöszke. 


— Nem olyan rémes, ha már megszokta az ember — mondta Doki. — En 
már tizenhét éve ezt iszom. 

Doki lassan hajtott. Már késő délután volt, amikor megállt Venturában, 
olyan késő, hogy Carpenteriába érve csak egy sajtos szendvicset evett és a 
vécére ment ki. Egyébként is Los Angelesben alaposan be akart vacsorázni, 
s már sötétedett, mire odaért. Áthajtott a városon, és egy nagy 
Csibecsárdánál állt meg, amelyet már korábbról ismert. Itt sült csirkét evett 
kapros burgonyával, utána meleg mézespiskótát, ananásztortát és rokfortot. 
Termoszát megtölttette kávéval, hat sonkásszendvicset készíttetett, és két 
liter sört vett a reggelihez. 

Éjjel nem olyan érdekes az utazás. Kutyát nem látott, fényszórója csak az 
országutat világította meg. Doki gyorsított, hogy most már minél hamarabb 
célhoz érjen. Két óra tájban érkezett meg La Jollába. A városon át a 
sziklához hajtott, amely alatt a zátonyos árterület feküdt. Ott megállította a 
kocsit, megevett egy szendvicset, ivott rá egy kis sört, aztán eloltotta a 
lámpát, és az ülésen összekuporodva elaludt. 

Vekkerre nem volt szüksége. Olyan régóta folytatta már ezt a 
mesterséget, hogy álmában is megérezte az árapály váltakozásait. 
Hajnalban fölébredt, s a szélvédőn át kipillantva látta, hogy a víz már 
visszavonulóban van a sziklás homokpadról. Ivott egy-két korty forró kávét, 
megevett három szendvicset, és utána felhajtott egy liter sört. 

Az apály szinte észrevétlenül áll be. Sziklák bukkannak ki a víz alól, 
mintha ágaskodnának, az óceán meg visszavonul, kis tavacskákat, nedves 
gizgazt, mohát és szivacsot, csupa irizáló, barna, kék meg vörös növényt 
hagy maga után. A tavak fenekén ott marad a tenger már-már hihetetlen 
üledéke: törött, lepattogzott kagylók, csontvázdarabkák, rákollók; mintha a 
tengerfenék egyetlen fantasztikus temető volna, amelyen elevenek 
futkároznak, tolongnak. 

Doki fölhúzta gumicsizmáját, és aprólékos gonddal fejére igazította 
kapucniját. Aztán fogta a vödröket, az edényeket, az emelőrudat, a 
szendvicseket az egyik, a termoszt a másik zsebébe tette, és a szikla oldalán 
leereszkedett a homokpadra. Munka közben lépésről lépésre haladt végig 
rajta a visszahúzódó tenger nyomában. Emelőrúdjával megforgatta a 
köveket, olykor-olykor villámgyorsan lenyúlt az állóvízbe, és kiemelt onnét 
egy haragos, vonagló polipot, amely dühében elvörösödött, tintát köpködött 


a kezére. Doki a zsákmányt a többi közé dobta, a tengervízzel töltött 
üvegbe, ahol az újonnan jött mérgében rendszerint bajtársaira támadt. 

Doki aznap szerencsével járt. Huszonkét kis polipot szedett össze, és sok- 
sok száz kagylót 15 tett a favödrébe. A visszahúzódó tenger nyomában járt, s 
közben reggel lett, felkelt a nap. A homokpad kétszáz méterre nyúlt ki, és a 
végében, mielőtt a mély vízbe hanyatlott volna, gazzal fedett, súlyos sziklák 
sorakoztak. Doki egészen a torlasz széléig haladt előre. Amit akart, 
nagyjából már együtt volt, a hátralevő időben kövek alá kukucskált, 
előrehajolt, csillogó mozaikból kirakott tavacskákba, rohanó, bugyborékoló 
életükbe bámult. És végül eljutott a külső torlaszig, ahonnét hosszú, 
bőrszerű, barna algák csüngtek le a vízbe. A sziklákat vörös 
tengericsillagok lepték el, a torlaszon föl-le csapkodott a tenger, várt, hogy 
újra betörhessen. A torlasz két mohos sziklája közt a víz alatt hirtelen 
valami fehér villant, s aztán újból eltakarta a lebegő gizgaz. Doki 
leereszkedett a csúszós sziklákon, jól megkapaszkodott, majd óvatosan 
lenyúlt, széthajtotta az algákat. Egy pillanatra szinte megdermedt. Egy 
lányarc nézett föl rá, fekete hajú, csinos, sápadt lány. Nyitott szeme tiszta 
fényben csillogott, arca üde volt, haja lágyan lebegett feje körül. Teste, 
amely a hasadékok közé szorult, rejtve maradt. Ajkai kissé szétnyíltak, 
kivillant a foga, s az arcáról nyugalom és béke tükröződött, semmi más. 
Közvetlenül a víztükör alatt feküdt, és a tiszta víz csodálatosan széppé 
varázsolta. Doki úgy érezte, már hosszú-hosszú percek óta bámulja, és az 
arc mélyen beleégeti magát emlékezetébe. 

Most nagyon lassan fölemelte kezét, mire a lebegő barna gizgaz újra 
eltakarta az arcot. Doki szíve vadul dobogott, torka elszorult. Fölvette 
vödrét, edényeit, az emelőrudat és a síkos sziklán fölkapaszkodva lassan 
visszaindult az öböl felé. 

És a lány arca mindenütt előtte járt. Doki leült az öböl partján, a durva, 
száraz homokba, és felhúzta a cipőjét. Az edényben összezsúfolva tolongtak 
a kis polipok, iparkodtak minél messzebbre húzódni társaiktól. Doki fülét 
muzsika hangjai ütötték meg, magas, vékony, áthatóan édes fuvolaszó, 
amely hullámverésként dübörgő fafúvós kísérettel soha-soha nem hallott 
dallamot dúdolt. A fuvolaszó érzékelhetetlen magasságokba szökkent föl, 
de még ott 1s dúdolta valószínűtlenül édes dallamát. Doki karja lúdbőrös lett 
tőle. . Megborzongott, szemét, mintha valami csodálatos szépség 
gyújtópontjába tekintett volna, elöntötték a könnyek. A lány szeme szürke 
volt, és tiszta, fekete haja lágyan lebegett, lengedezett arca fölött. A kép 


örök időkre bevésődött emlékezetébe. Doki a homokban üldögélt, 
miközben a tenger első kis köpködő hullámai már átcsaptak a zátonyon, a 
dagály közeledtét jelezve. A muzsikát hallgatva üldögélt, mialatt a tenger 
lopakodva újból elárasztotta a sziklás homokpadot. A zene ritmusát dobolta, 
agyában egyre dúdolt a hátborzongató fuvolaszó. Igen, a szeme szürke volt, 
ajkai kis mosolyra nyíltak, vagy mintha az elragadtatástól levegő után 
kapkodtak volna. 

Szinte álomból verte föl egy hang. Egy ember állt előtte. 

— Halászni volt? 

— Nem. Gyűjtögettem. 

— Hát ezek micsodák? 

— Polipcsemeték. 

— Ne mondja?! Nem 1s tudtam, hogy errefelé is találni. Pedig amióta 
megszülettem, itt élek. 

— Csak keresni kell — vetette oda Doki közömbösen. 

— Hallja, maga rosszul van? — kérdezte az ember. — Olyan sápadt, mintha 
beteg volna. 

A fuvolaszó megint egyre feljebb emelkedett, alatta cselló pengett, s 
közben a tenger mind közelebb és közelebb lopakodott a parthoz. Doki 
elkergette a muzsikát, a lányarcot, kiűzte testéből a dermesztő hűvösséget. 

— Rendőrőrszoba van Itt a közelben? — kérdezte. 

— Csak a városban. Mért, mi a baj? 

— Egy holttest fekszik ott kint a homokpadon. 

— Merre? 

— Itt mindjárt, két szikla közé szorulva. Egy lány. 

— Ne mondja! — szólt az ember. — Hulláért jutalom jár. Nem tudom, 
mennyit. 

Doki fölállt, és összeszedte holmiját. 

— Bejelentené? — kérdezte. — Én nem érzem jól magam. 

— Betjedt tőle, igaz? Olyan csúnya? Már rothad vagy beleettek a halak? 

Doki elfordult. 

— Vegye fel a jutalmat — mondta. — Nekem nem kell. — A kocsi felé 
indult. Agyában már csak egészen elmosódottan dúdolt a fuvolaszó. 

A Holman áruháznak talán egyetlen reklámhadjárata se talált még olyan 
kedvező visszhangra, mint a zászlórúd-görkorcsolyázó felléptetése. A 
bajnokjelölt nap nap után odafent keringett kis kerek dobogóján, 
éjszakánként is ott lehetett látni az égboltra rajzolódó sötét alakját, s így 
mindenki tudta-látta, hogy egyetlen percre sem jön le. Viszont az is 
köztudomású volt, hogy éjjel a dobogó középpontján át egy acélrudat tolnak 
fel hozzá, és ahhoz szíjazza magát. De le nem ült, s az acélrudat senki sem 
vette rossz néven. Jamesburgból, sőt Grimes Pointig a tengerpart minden 
részéből jöttek emberek, hogy megbámulják. Salinasból tömegesen 
érkeztek, és a város Tanyasi Szövetkezete a görkorcsolyázónak mindjárt 
ajánlatot 1s tett egy újabb föllépésre, amikor kísérletet tehet saját rekordja 
megdöntésére, hogy az új világcsúcs dicsősége Salinas nevéhez füűződjék. 
Miután viszonylag kevés zászlórúd-görkorcsolyázó akad, s az itteni 
valamennyi közül messze kimagaslott, egy esztendeje csak saját rekordjait 
döntögette. 

Holmanék elragadtatással figyelték a vállalkozás sikerét. Fehéráru-, 
maradékáru-, alumínium— és edényáru-kiárusítást tartottak, valamennyit 
egy időben. Az utcán hatalmas tömeg gyűlt össze, s a dobogón keringő 
magányos embert bámulta. 

A második napon a görkorcsolyázó leüzent, hogy valaki légpuskával 
lődöz rá. Az áruház propagandaosztályának tagjai összedugták a fejüket, 
meghánytak-vetettek minden lehetőséget, és végül megállapították, ki a 
támadó. Az öreg Merrivale doktor volt, aki irodája függönye mögül 
lődözött légpuskájával. Nem jelentették föl, s viszonzásul a doktor 
megígérte, hogy abbahagyja a szórakozást. Merrivale doktor a 
szabadkőműves-páholy egyik kimagasló egyénisége volt. 

Henri, a festő nem mozdult benzinkút melletti székéből. Az ügy összes 
lehetséges filozófiai vetületét megvizsgálta, és arra az elhatározásra jutott, 
hogy odahaza fölállít egy dobogót, és maga 15 megpróbálja a 
görkorcsolyázást. A városban mindenki többé vagy kevésbé a 
görkorcsolyázó hatása alá került. A messzebb eső boltokban a forgalom 
megcsappant, a Holman áruház környékén viszont megnövekedett. Mack és 
a fiúk ís elmentek, hogy megnézzék a bajnokot, de csak egy pillantást 


vetettek rá, és máris visszatértek a Palotába. Nem sok értelmét látták az 
egésznek. 

A Holman áruház kirakatában egy dupla ágyat állítottak föl. Az volt a 
szándékuk vele, hogy ha a görkorcsolyázó megdöntötte a világcsúcsot, a 
kirakatban alussza ki magát, anélkül, hogy lecsatolná a korcsolyát. A 
derékalj márkáját az ágy végébe akasztva egy kis névjegy hirdette. 

Szóval az egész város nagy érdeklődéssel kísérte a sporteseményt, sokat 
vitatkoztak róla, de a legérdekesebb kérdést, amely pedig mindenkit 
izgatott, senki se hozta szóba. Egyetlen célzás sem hangzott el, és mégis 
mindenkinek ez motoszkált a fejében. Ezen töprengett Mrs. Trolat, ahogy 
egy zacskó vajas zsemlével kilépett a péküzletből. Ezen tépelődött Mr. Hall, 
a férfidivatáru kereskedő. A három Willoughby lány, akárhányszor erre 
gondolt, menten elkuncogta magát. De senki se vette magának a bátorságot, 
hogy nyíltan előálljon vele. 

Richard Frostot, ezt a túlfeszített idegzetű, ragyogó képességű 
fiatalembert mindenki másnál jobban izgatta a probléma. A szó szoros 
értelmében üldözte. Szerda este nyugtalanság költözött a szívébe, csütörtök 
este már nem találta a helyét. Pénteken leitta magát, és összeveszett a 
feleségével. Az asszony egy ideig sírdogált, aztán úgy tett, mintha aludna. 
Hallotta, hogy Richard kikel az ágyból, és bemegy a konyhába, hogy még 
egy pohárral fölhajtson. Aztán azt 1s hallotta, hogy csendben felöltözik, és 
elmegy hazulról. Erre még egy sort sírdogált. Már nagyon késő volt. Mrs. 
Frost egy pillanatig sem kételkedett benne, hogy férje a Mackós Lobogóba 
ment. 

Richard a fenyőerdőn át határozott léptekkel lement a dombról, egészen a 
Világítótorony utcáig. Ott balra fordult, és a Holman áruház felé tartott. Egy 
üveget vitt a zsebében, és mielőtt az áruház elé ért volna, még egyet húzott 
belőle. Az utcai lámpák már csak pislákoltak. A város kihalt volt. Egy 
teremtett lélek se járt az utcán. Richard megállt az úttest közepén, és 
fölnézett. 

A magas árbocrúd tetején épp hogy ki lehetett venni a görkorcsolyázó 
magányos alakját. Még egyet kortyintott az üvegből. Aztán tölcsért formált 
a tenyeréből, és rekedten felkiabált: 

— Hé! — Semmi válasz. — Hé! — kiáltotta most már hangosabban, és 
gyorsan körülnézett, nem jönnek-e elő a zsaruk a bank melletti őrhelyükről. 

Egyenest az égből érkezett a mogorva felelet: 

— Mi kell? 


Richard újból tölcsért formált a tenyeréből. 

— Hogy... hogy megy maga ott vécére? 

— Van Itt fönt egy edényem — válaszolta a hang. 

Richard megfordult, és ugyanazon az úton, amerre jött, elindult hazafelé. 
Végigment a Világítótorony utcán, átvágott a fenyőerdőn, és bement a 
házába. Vetkőzés közben észrevette, hogy az asszony ébren van. Alvás 
közben ugyanis kicsit nyáladzni szokott. Richard bebújt az ágyba, s az 
asszony helyet csinált neki. 

— Van odafönt egy edénye — mondta Richard. 

Kora délelőtt az ócska Ford diadalmasan begördült a Konzervgyár 
utcába, átdöccent a kanálison, és a gizgaz között benyikorgott a szatócsbolt 
mögötti állomáshelyére. A fiúk föltámasztották az elülső kerekeket, üvegbe 
öntötték a maradék benzint, aztán fogták a békákat, és fáradtan 
hazaballagtak a Palota Lebujba. Ezt követően Mack hivatalos látogatásra 
indult Li Csonghoz, a fiúk pedig begyújtottak a nagy kályhába. Mack 
méltósággal köszönetet mondott Li Csongnak a kocsiért. Beszámolt a 
sikeres kirándulásról, elmondta, hogy sok száz békát fogtak. Li 
szemérmesen mosolygott, és várta az elkerülhetetlen erőpróbát. 

— Csuda passzban vagyunk! — lelkendezett Mack. — Doki öt centet ad a 
békák darabjáért, és hoztunk vagy ezret. 

Li bólintott. A szabványos ár. Közismert dolog. 

— Doki nincs itthon — folytatta Mack. — Úristen, kibújik a bőréből 
örömében, ha meglátja ezt a sok békát. 

Li megint csak bólintott. Tudta, hogy Doki nincs itthon, és azt 1s tudta, 
mire megy ki a beszélgetés. 

— Egyébként mondd csak -— szólt Mack, mint akinek most Jutott az eszébe 
—, pillanatnyilag egy kicsit pénzszűkében vagyunk... —  Hangjából 
félreérthetetlenül kicsendült, hogy az ilyesmi náluk egészen kivételes eset. 

— Nincs whisky — mondta Li Csong széles mosollyal. 

Mack fölháborodott. 

— Kell 15 nekünk a te whiskyd! Olyan whiskynk van, amilyet te életedben 
még nem ittál. És annyi, hogy majd kicsordul az üvegből. Különben — 
folytatta — én meg a fiúk örülnénk, ha átugranál hozzánk egy kis piára. A 
fiúk a lelkemre kötötték, hogy szóljak neked. 

Li akarata ellenére boldogan elmosolyodott. Nem hívnák, ha nem volna 
whiskyjük. 

— De hadd mondjam meg nyíltan — mondta Mack -, hogy én meg a fiúk 
kicsit szűkében vagyunk a dohánynak, és megéheztünk. Tudod, mi a béka 
ára? Húsz darab egy dollár. Mármost Doki nincs itthon, mi pedig 
megéheztünk. De támadt egy gondolatunk. Nem akarjuk, hogy veszíts az 
üzleten, adunk neked huszonöt békát egy dollárért. Öt békát keresel rajta, és 
se te, se mi nem járunk rosszul. 


— Nem -— felelte Li. — Nincs dohány. 

— Fenét nincs, Li — mondta Mack. — Hisz csak valami harapnivaló 
kellene. Megmondom, mi a helyzet. Egy kis murit akarunk Dokinak csapni, 
ha visszajön. Pia van bőven, de kellene egypár szelet hús meg más efféle 1s. 
Doki olyan rendes tag. Mikor a feleségednek fájt a foga, ki adott rá 
orvosságot? Nem Doki? 

Li benn volt a csőben. Hálával tartozott Dokinak, mélységes hálával. 
Viszont az már kissé nehezen ment a fejébe, Doki iránti hálája miért 
kötelezné arra, hogy Macknek hitelezzen. 

— Nem jelzáloghitelt akarunk felvenni a békákra — folytatta Mack. — 
Ténylegesen leolvasunk a kezedbe huszonöt békát minden dollár értékű 
harapnivalóért. És ráadásul a murira is meghívunk. 

Li orra úgy szaglászta körül az ajánlatot, akár az egér a sajtot. Nem talált 
benne semmi hibát. Az üzlet jogilag kifogástalannak látszott. A békák, 
tekintve, hogy Dokiról volt szó, valóban készpénzt értek, az áruk szabott ár, 
s Li kettős hasznot remélhetett az üzletből. Egyrészt itt volt az ötbékás 
árrés, másrészt pedig a normális bolti haszonkulcs. Az egész azon múlt, 
csakugyan megvannak-e a békák. 

— Gyele nézni békát — mondta végül L1. 

A Palota előtt ittak egy-két korty whiskyt, megszemlélték a nedves 
békászsákokat, aztán megkötötték az üzletet. Li azonban fenntartotta 
magának a jogot, hogy döglött békát nem vesz át. Mack kiszámolt egy 
kannába ötven békát, és Li Csonggal együtt visszament a boltba. Ott aztán 
két dollár értékben szalonnát, tojást és kenyeret vásárolt. 

Li — remélve, hogy élénk forgalom lesz békában — az élelmiszerosztályon 
egy nagy ládát helyezett el. Ebbe öntötte bele az ötven békát. Sőt nedves 
vászonzsákot 1s borított rájuk, hogy gondozottjainak ne legyen semmi okuk 
panaszra. 

És a forgalom valóban élénk volt. Csakhamar besétált a boltba Eddie, két 
békáért Bili Durham dohányt vásárolt. Nem sokkal később Jones 
felháborodva vette tudomásul, hogy a Coca-Cola árfolyama egy békáról 
kettőre szökött. És az elkeseredés még csak fokozódott, mert ahogy 
előrehaladt a nap, az árak folyton emelkedtek. Például a karajé. A 
legkitűnőbb minőségű karaj kilójának sem lett volna szabad húsz békánál 
többe kerülnie, de Li huszonkettő és félért árusította. Az őszibarackkonzerv 
ára egyenesen az égig szökött, a másodosztályú nyolc békába került. Li 
azonban markában tartotta vevőit. Mert semmi kétsége sem volt afelől, 


hogy a Bőség vagy a Holman áruház nem fogadná el ezt az új 
pénzegységet. Ha tehát a fiúk karajt akarnak enni, fizessék meg L: árait. A 
felháborodás akkor érte el tetőpontját, midőn Hazel, aki már régóta vágyott 
egy pár sárga selyem karszalagra, azt a választ kapta, hogy ha nem fizet 
harmincöt békát, mehet máshová. A kapzsiság mérge már megfertőzte az 
eredetileg oly ártatlan és dicséretre méltó kereskedelmi megállapodást. Az 
elkeseredés nőttön-nőtt. De nőttön-nőtt a Li ládájában lapuló békák száma 
1S. 

Mack és a fiúk szívébe azonban a kalmárkeserűség nem tudott mély 
gyökeret ereszteni, hiszen nem voltak kalmárlelkek. Örömeiket nem eladott 
javakkal, énjüket nem bankbetéttel méricskélték, s vonzalmaikat sem azzal, 
hogy mibe kerülnek. Bár egy kicsit bosszantotta őket, hogy Li az ő 
nyakukon hág vagy inkább szökken fel a jólét csúcsaira, viszont az ő 
gyomrukban egy finom korty whiskyre két dollár értékű szalonnás rántotta 
került, a reggelit pedig újabb korty finom whiskyvel öntözték meg. Mi: több, 
saját otthonukban, a saját székükben üldögéltek, s onnét figyelték Kedvest, 
hogyan tanul szardíniás dobozból tejet inni. Kedves igen boldogan élt 
közöttük, s hasonló boldog jövőnek nézett elébe, mert a férfiak öt főből álló 
bandájában a kutyaidomítást illetően öt különböző elmélet uralkodott, és 
ezek az elméletek oly szöges ellentétben álltak egymással, hogy Kedves 
semmiféle oktatásban nem részesült. Kezdettől fogva korán érett szukának 
bizonyult. Mindig annak a férfinak az ágyán aludt, aki utoljára vesztegette 
meg. A fiúk még loptak is a kedvéért. És egymástól csalogatták el. Időnként 
mind az öten egyetértettek abban, hogy ez nem mehet így tovább, Kedvest 
meg kell regulázni, de a módszer feletti vitában a szándék minduntalan 
elkallódott. A fiúk odavoltak a kutyáért, a padlón keletkezett kis tócsák 
egyenesen elbűvölték őket. Ismerőseiket halálra untatták Kedves 
méltatásával, s a szeretett lényt talán agyon is etették volna, ha annak 
véletlenül nincs több esze, mint nekik. 

Jones az ingaóra aljában vetett ágyat Kedvesnek, de a kutyuska sosem 
aludt ott. Hol az egyik, hol a másik férfi ágyába bújt, amelyikhez pillanatnyi 
szeszélye éppen hajtotta. Elrágta a takarókat, elszakította a matracokat, 
kiszórta a tollat a vánkosokból. Gazdáival kokettált, kijátszotta az egyiket a 
másik ellen. A fiúk meg csak csodálták. Mack különféle trükkökre akarta 
megtanítani, hogy aztán a cirkuszban mutogassa, de még odáig se jutott 
vele, hogy szobatiszta legyen. 


Akkor délután tehát a fiúk békésen üldögéltek, cigarettáztak, emésztettek, 
latolgatták ezt-azt, s időnként egy jót húztak a korsóból. És minden 
alkalommal figyelmeztették egymást, hogy nem szabad túlságosan sokat 
inniuk, hiszen az italt Dokinak szánták. Erről egy percre sem szabad 
megfeledkezniük. 

— Mit gondolsz, mikor ér haza? — kérdezte Eddie. 

— Rendszerint nyolc-kilenc óra szokott lenni, mire megjön — felelte 
Mack. — Itt az ideje, hogy eldöntsük, mikor legyen a muri. Azt hiszem, 
legjobb, ha ma tartjuk. 

— Úgy is van — helyeseltek a többiek. 

— Nem lesz nagyon fáradt? — kérdezte Hazel. — Hosszú út van mögötte. 

— Affenét! — szólt Jones. — Egy jó kis murinál nincs jobb pihenés. Velem 
előfordult, hogy olyan kutya fáradt voltam, a lábam 1s alig bírtam emelni, 
aztán elmentem egy murrra, és mindjárt klasszul éreztem magam. 

— Alaposan meg kell hánynunk-vetnünk a dolgot — mondta Mack. — Hol 
csapjuk a murtt? Itt nálunk? 

— Doki szereti azt a muzsikát. Ha vendégség van nála, mindig Járatja a 
gramofonját. Talán szívesebben venné, ha nála rendeznénk. 

— Mondasz valamit — jegyezte meg Mack. — De szerintem ennek 
meglepetésnek kell lennie. Viszont hogy lesz belőle muri, ha egyszerűen 
csak átmegyünk, és viszünk egy üveg whiskyt? 

— Mi volna, ha földíszítenénk a labort? — vetette föl az ötletet Hughie. — 
Mintha, mondjuk, nemzeti ünnep vagy karácsony volna? 

Mack a messzeségbe révedt, ajkai szétnyíltak. Már látta 15 az egészet. 

— Hughie — mondta -, azt hiszem, fején találtad a szöget. Sose gondoltam 
volna rólad, de most, szavamra, telibe találtál. — Hangja bársonyosan 
csengett, szeme a jövőbe kémlelt. — Szinte látom magam előtt. Doki 
hazajön. Fáradt. Megáll a kocsijával a kapu előtt. Az egész ház csupa fény. 
Azt hiszi, betörők járnak nála. Felmegy a lépcsőn, és lám, a lakás oltári 
klasszul föl van díszítve. Mindenfelé krepp-papír, girland meg egy óriási 
torta. Jesszusom, akkor már egyből tudná, hogy muri készül. És nem is 
akármilyen piti, egérszaros muri. Mi meg elbújunk, hogy az első pillanatban 
ne 15 sejtse, kik rendezik. Aztán ordibálva előugrunk. Szinte látom az arcát. 
Istenemre, Hughte, nem 15 tudom, hogy jöttél rá ilyen halálos ötletre. 

Hughie elpirult. Az ő elképzelései ennél jóval maradibbak voltak, 
valójában a La [dában rendezett újévi mulatság tapasztalatain alapultak, de 
ha már így állt a dolog, hajlandó volt vállalni az apaságot. 


— Csak úgy gondoltam, hogy így volna klassz — szerénykedett. 

— Mi az, hogy klassz? Csuda klassz! — mondta Mack. — És hadd tegyem 
hozzá, hogy ha az első meglepetésen túl leszünk, meg 15 fogom mondani 
Dokinak, kinek az ötlete volt. 

Hátradőóltek székükön, és töprengésbe merültek. Képzeletükben a 
feldíszített laboratórium a Del Monte hotel báltermévé alakult át. 
Fölhajtottak még egy-két pohár whiskyt, csak hogy jobban beleéljék 
magukat a tervezgetésbe. 

Li Csong boltja különleges áruraktárral büszkélkedett. Példának okáért a 
legtöbb bolt sárga-fekete csíkos krepp-papírt, fekete papírmacskát, álarcot 
és papírmasé tököt októberben szerez be. Mindenszentek előtt igen élénk a 
kereslet az ilyesmi iránt, utána azonban az efféle cikkek általában eltűnnek. 
Vagy eladják, vagy kidobják, de akárhogy is van, júniusban ilyesmit sehol 
se kap az ember. Ugyanez áll a július negyediki dekorációra, a zászlókra, 
drapérlákra, tűzkígyókra. Hol látni ilyet Januárban? Sehol. Ki tudja, hová 
tűnnek? De Li Csongnál nem ez volt a helyzet. Az ő boltjában 
novemberben 1s kapni lehetett farsangi maskarát s augusztusban májusfát. 
A raktárán található  tűzíjátékokat még 1920-ban szerezte be. 
Megfejthetetlen rejtély, hogy ebben a nem éppen tágas boltban hol talált 
helyet ekkora árukészletnek. Akadt ott olyan korból származó fürdőruha, 
amikor még hosszú szoknya, fekete harisnya és tarka fejkendő volt a divat. 
Biciklicsíptetőt, csipkeszövőt, mádzsong-készletet is tartott raktáron. 
"Emlékezz Maine-re!" feliratú jelvényeket, "Dicső katonáink!" hímzésű 
zászlócskákat őrizgetett, meg emléktárgyakat: kis ékszertornyocskákat az 
1915-ös Panamai Világkiállítás idejéből. És amellett Li Csong módszerei 
még egy fontos szempontból különböztek az ortodox üzleti módszerektől. 
Soha nem tartott kiárusítást, maradékvásárt, sose volt nála árleszállítás. Ami 
1912-ben harminc centbe került, azt ma 1s annytért adta, bár egyesek szerint 
a molyok és egerek némileg már csökkentették az áru értékét. De ez a 
kérdés Li Csongnál szóba se kerülhetett. Ha valaki egy laboratóriumot 
általános és nem idényszerű formák között óhajtott földíszíteni, nemzetközi 
zászlóünnepélybe ojtott orgia színhatásaira törekedett, a kellékekért [Li 
Csonghoz kellett fordulnia. 

Ezzel Mack és a fiúk 1s tisztában voltak. 

— Csakhogy — mondta Mack -— hol kapunk egy nagy tortát? Li Csong 
csupán aprósüteményt árul. 

Hughie korábbi sikerén felbuzdulva, most újabb ötlettel állt elő: 


— Eddie süthetne egyet — javasolta. — Hisz egy darabig szakácskodott a 
San Carlosban. 

A javaslatot követő spontán lelkesedés hatására Eddie kénytelen volt 
bevallani, hogy még soha életében nem sütött tortát. 

Mack érzelmi okokra hivatkozva nem adott helyt az ellenvetésnek. 

— Annál jobban örül majd a Doki — érvelt. — Nem valami nyavalyás, 
ócska, bolti tortát kap. Szívünk-lelkünk benne lesz. 

Ahogy apadt a délután és a whisky, a lelkesedés mind nagyobb 
hullámokat vetett. Egyre-másra keresték fel Li Csong boltját. Az egyik 
békászsák már kiürült, Li ládája viszont zsúfolásig megtelt. Hat órára a 
whisky elfogyott, s a fiúk most negyedliterenként hozták az Ócska 
Teniszcipőt, adagját tizenöt békáért. Ezzel szemben a Palota Lebuj padlóján 
halomban állt a dekorációs anyag, sok kilométer hosszúságban a népszerű 
vagy a divatból már rég kiment ünnepi alkalmakkor használt krepp-papír. 

Eddie, akár a kotlóstyúk vigyázta a tűzhelyet. Lavórban sütötte a tortát. A 
biztos sikert a margaringyár garantálta. Csakhogy a torta kezdettől fogva 
furcsán viselkedett. Mire megkelt, úgy vonaglott és lihegett, mintha száz és 
száz féreg izgett-mozgott volna a belsejében. A sütőben pedig akkora dudor 
támadt rajta, mint egy futball-labda, s ez a dudor mind feszesebbé, mind 
fényesebbé vált, s a végén hirtelen felszisszent, és összerogyott. Olyan 
tölcsér támadt a nyomában, hogy Eddie újabb adag tésztát készített, és azzal 
tömködte be. De erre a torta i1gen-igen furcsán reagált, mert amíg az alja 
égett, és fekete füstöt eregetett, addig a teteje kis robbanások közepette 
ragacsosan fel-le hullámzott. 

És amikor Eddie végre kivette a sütőből, hogy hüljön, olyan volt, mint 
egy vulkanikus csatateret ábrázoló Bel Geddes-miniatűr" . 

Ezt a tortát egyébként nem kísérte sok szerencse. Mert mialatt a fiúk a 
laboratóriumot díszítgették, Kedves, amennyit csak bírt, megevett belőle, 
aztán kihányta, s végül belefeküdt a még meleg tésztába, és elaludt. 

Mack és a fiúk pedig fogták a krepp-papírt, az álarcokat, a seprünyeleket 
és papírtököket, a vörös, fehér meg kék drapériákat, s a telken meg az utcán 
át a laboratóriumba vonultak. Az utolsó maradék békáért egy liter Ócska 
Teniszcipőt és tíz liter 49 centes bort vásároltak. 

— Doki imádja a bort — vélekedett Mack. — Tán még a whiskynél 1s 
jobban szerett. 

Doki sose zárta be a labort. Abból az elgondolásból indult ki, hogy aki be 
akar törni, úgyis könnyűszerrel betörhet, hogy az emberek alapjában véve 


becsületesek, s végül: hogy a laborban úgy sincs olyasmi, amit egy 
átlagember el akarna lopni. Doki értékei a könyvek és lemezek, orvosi 
műszerek és nagyítóüvegek meg más hasonló tárgyak voltak, ezekre pedig 
józan gyakorló betörő még egy pillantást se veszteget. Elmélete, ami a 
betörőket, besurranó tolvajokat és kleptomániásokat illeti, helyesnek 
bizonyult, de barátaira vonatkoztatva teljesen csődöt mondott. Könyveit 
gyakran "kikölcsönözték". Soha egyetlen babkonzerv sem élte túl 
távollétét, s nemegyszer előfordult, hogy ha későn tért háza, vendéget talált 
az ágyában. 

A fiúk az előszobában halomba rakták a dekorációs anyagot, de ekkor 
Mack megállította őket. 

— Mi! okozza majd Dokinak a legnagyobb örömet? — kérdezte. 

— A mur!! — felelte Hazel. 

— Nem — mondta Mack. 

— A dekoráció? — tudakolta Hughle, mert ezért ő érzett felelősséget. 

— Nem — válaszolta Mack. — A békák! Ezektől lesz a legboldogabb. 
Csakhogy mire hazaérkezik, Li Csong esetleg már bezár, és akkor holnap 
reggelig nem 1s láthatja a békáit. Nem, gyermekeim! — kiáltotta Mack. — A 
békáknak itt a helyük, a szoba kellős közepén, zászlóval letakarva, és 
fölöttük egy tábla: "Isten hozott, Doki!" 

A Li Csong elé járuló küldöttség sziklaszilárd ellenállásba ütközött. A 
kínai gyanakvó agyában egymást váltották a különféle eshetőségek. De 
megmagyarázták neki, hogy ő is ott lesz a murin, felügyelhet a vagyonára, 
tulajdonjogát senki se vonja kétségbe. Mack írást adott, amelyben a békákat 
Lire ruházta át, ha netán valaki ezt a kérdést feszegetni próbálná. 

Amikor Li Csong ellenállása némileg meggyengült, a ládát átcipelték a 
laborba, letakarták egy vörös-fehér-kék lobogóval, jóddal rárajzolták egy 
kartonlapra az üdvözlő szavakat, aztán nekiláttak a labor földíszítésének. 
Addig a whiskyt már mind megitták és igazi, murihoz illő hangulatba 
kerültek. A szobán keresztül-kasul kifeszítették a krepp-papírt, fölaggatták 
a tököket. Csakhamar utcai járókelők is részt kértek a mulatságból, s 
átugrottak Lihez egy kis italért. Néhány percre Li Csong 15 megjelent a 
mulatságon, de gyomra sohasem bírta az italt, s most se volt másképpen: Li 
rosszul lett, és haza kellett mennie. Tizenegy órakor a fiúk megsütötték és 
megették a karajokat. A lemezek között turkálva valaki fölfedezett egy 
operett-albumot, és a nagy gramofon fölharsogott. Bömbölését a 
hajógyártól egészen a La Idáig hallani lehetett. A Mackós Lobogó 


vendégeinek egy kisded csoportja, abban a hiedelemben, hogy az Élettani 
Labor konkurrens intézménnyé lépett elő, örömteljes csatakiáltással 
megrohamozta a lépcsőt. A felháborodott házigazdák kitették ugyan a 
szűrüket, de csak hosszú, boldog és véres csata árán, amelynek folyamán az 
utcai ajtót kiemelték helyéből, két ablakot meg betörtek. A laboratóriumi 
üvegedények csörömpölése felettébb kellemetlen zajt okozott. Hazel a 
konyhán át a vécébe ment, útközben magára rántotta a forró zsíros lábast, és 
csúnya égési sebeket szenvedett. 

Fél kettőkor egy részeg jelent meg a színen, s olyan megjegyzést tett, ami 
Dokira nézve sértőnek találtatott. Mack akkora pofont kevert le neki, hogy 
az még máig 15 emlékezés és élénk vita tárgya. A hívatlan vendég 
fölemelkedett a földről, kis ívet írt le a levegőben, és a láda falát áttörve a 
békák közé zuhant. Lemezváltás közben valaki leejtette a gramofon karját, 
és eltörte a kristályt. 

A halódó mulatságok lélektanát még senki se tanulmányozta. Az őrjöngő, 
üvöltő, forró hangulatot egyszer csak valamiféle lázas állapot váltja fel, 
majd egy kis csönd támad, aztán a mulatságnak egykettőre vége 15 szakad. 
A vendégek hazamennek vagy elalszanak, vagy más kalandok csábításainak 
engedve vándorútra indulnak, de mindenképpen holttetemet hagynak 
maguk mögött. 

A laboratórium fényárban tündöklött. Az ajtó az egyik sarokvason 
kókadozott. A padlót üvegcserepek borították. Mindenfelé törött vagy épp 
csak csorba gramofonlemezek hevertek. Tányérok éktelenkedtek a padlón, 
a könyvespolcokon, rajtuk karajdarabkák meg alvadt zsír, tányérok 
kukucskáltak ki az ágy alól. Itt is, ott ís whiskysüvegek feküdtek, 
bánatosan, — oldalvást  billenve. Valaki megpróbált fölmászni a 
könyvespolcokra, lerántott egy egész sor könyvet, s ezek most törött háttal, 
kusza összevisszaságban hevertek a padlón. És a laborban nem volt egy 
árva lélek se, a mulatság véget ért. 

De most a ládán ütött résen kiugrott egy béka. Körülszimatolt, tiszta-e a 
levegő, s hamarosan csatlakozott hozzá egy másik. Orrukat az ajtó és a 
törött ablakok felől friss, nedves, hűvös légáramlatok csapták meg. Egyikük 
a felborult táblára ült, amelyen az "Isten hozott, Doki!" szavak ékeskedtek. 
Aztán a két béka félénken az ajtó felé szökdécselt. 

Jó ideig egész kis békafolyam, örvénylő, áradó folyam szökellt le a 
lépcsőn. A Konzervgyár utcát jó ideig ellepték, elárasztották a békák. Egy 
taxi, amely szokatlanul kései vendéget fuvarozott a Mackós Lobogóba, ötöt 


taposott el közülük az utcán. De már jóval pirkadat előtt mind odábbálltak. 
Egy-kettő a kanálisba húzódott, volt, amelyik a dombon át a medence felé 
vette útját, vagy egyszerűen megbújt az üres telken a gizgaz közt. 

És a csöndes, elhagyott laboratóriumban még egyre ontották fényüket a 
lámpák. 

A laboratórium udvari szobájában a fehér patkányok fel-alá 
rohangásztak, vinnyogtak ketreceikben. Az egyik különálló ketrecben, a 
sarokba húzódva egy anyapatkány feküdt vaksi, mezítelen újszülöttei közt. 
Miközben kicsinyei táplálkoztak, az anya idegesen, vadul nézelődött erre- 
arra. 

A csörgőkígyőó-ketrecben a kígyók összegöngyölt testükre fektették 
fejüket, komor, egykedvű, szürke szemmel meredtek maguk elé. A 
szomszéd ketrecben az arizonai óriásgyik lassan felemelte farkát, bőre akár 
a gyönggyel kivarrt táska csillogott. Lomhán, nehézkesen megkapaszkodott 
a ketrec rácsában. Az akváriumban az anemónák kitárulkoztak, látni 
engedték zöld és bíbor csápjaikat, halványzöld hasukat. A kis tengervíz- 
szivattyú halkan surrogott, a tartályokba áramló vékony, sziszegő sugarak 
bugyborékokat kergettek a víz színére. 

A Konzervgyár utca a gyöngyszínű derengés óráját élte. Li Csong a járda 
szélére rakta a szemetesvödröket. A kidobóember a Mackós Lobogó 
verandáján állva a hasát vakargatta. Sam Malloy előkászolódott a kazánból, 
leült kedvenc fatuskójára, és a keleten felcsillanó fényeket bámulta. A 
Hopkins  hadikikötő melletti  szikláknál egyhangúan ugattak az 
oroszlánfókák. Az öreg kínai kilépett a tengerből, és víztől csepegő 
kosarával csittegve-csattogva megindult fel a domboldalon. 

Most egy autó fordult be a Konzervgyár utcába, Doki hajtott a 
laboratórium elé. Szeme véraláfutásos volt a kimerültségtől. Lassan, 
fáradtan mozgott. Amikor megállította a kocsit, egy pillanatig még 
mozdulatlanul ült, hogy idegei feledhessék a hepehupás utakat. Aztán 
kiszállt a kocsiból. Lépteire a csörgőkígyók kiöltötték hullámzó, villás 
nyelvüket, és fülelni kezdtek. A patkányok őrjöngve rohangásztak föl-alá 
ketrecükben. Doki fölballagott a lépcsőn. Meghökkenve bámult a kókadozó 
ajtóra, a betört ablakokra. Fáradtsága mintha elillant volna. Gyors léptekkel 
bement a házba, sietve ment szobáról szobára, az üvegcserepeket 
kerülgetve. Majd hirtelen lehajolt, fölvett egy törött gramofonlemezt és 
megnézte a címét. 

A konyha padlóján a kiömlött zsír fehérre olvadt. Doki szeme vörös 
villámokat szórt a dühtől. Leült az ágyára, behúzta a nyakát, teste remegett 


mérgében. Hirtelen fölugrott, és bekapcsolta nagy gramofonját. Feltett egy 
lemezt, és ráállította a gramofonkart. De a hangszóróból csak sziszegő 
zörejek törtek elő. Doki felemelte a gramofonkart, leállította a korongot, és 
újra leült az ágyra. 

A lépcső felől csoszogó, bizonytalan léptek hallatszottak, és az ajtón 
Mack jött be. Arca vörös volt. Bizonytalanul állt meg a szoba közepén. 

— Doki — mondta -—, én és a fiúk... 

Egy másodpercig Doki mintha nem 1s látta volna. Aztán talpra ugrott. 
Mack hátrálni kezdett. 

— Ez a ti művetek? 

— Hát én és a fiúk... 

Doki kemény kis öklével villámgyorsan szájon vágta Macket. Szeme 
vörös, állati dühtől égett. Mack a földre bukott. Doki ökle kemény volt és 
erős. Mack ajka fölhasadt, s az egyik elülső foga veszedelmesen befelé 
hajolt. 

— Kelj fel! — mondta Dokt. 

Mack föltápászkodott. Karja erőtlenül lógott le. Doki újból megütötte, 
hideg, számító, kemény csapást mért a szájára. Áldozata ajkából kiserkedt a 
vér, lecsorgott az állára. Mack tétován nyalogatta ajkát. 

— Dugd föl az öklöd! Üss vissza, te nyomorult fráter! — kiáltotta Doki. 
Újból megütötte, s hallotta a kitört fog reccsenését. 

Mack feje hátrabillent, de erre az ütésre már felkészült, és így nem esett 
el. Karja mozdulatlanul lógott. 

— Csak folytassa, Doki! — nyögte felhasadt ajkával. — Kijár ez nekem. 

Doki legyőzötten magába roskadt. 

— Te nyomorult fráter! — mondta keserűen. — Te nyomorult, piszkos 
csavargó! 

Leült az ágyra, és fölrepedt öklét bámulta. 

Mack egy székre ült, és Dokit nézte. Tágra nyílt szemében fájdalom 
tükröződött. Még az állán végigcsorgó vért sem törölte le. Doki agyában 
Monteverdi Hor ch" el Ciel e la Terrá-jának" egyszólamú indítása csendült 
fel, Petrarca végtelenül szomorú, reményvesztett búslakodása Laura után". 
Doki a muzsika hullámain át látta Mack felhasadt ajkát, muzsika járt a 
fejében, lengett körülötte a levegőben. Mack mozdulatlanul ült, mintha ő 15 
hallotta volna a zenét. Doki odapillantott, ahol a Monteverdi-album feküdt, 
de aztán eszébe jutott, hogy a gramofon eltörött. 

Fölállt. 


— Menj, mosd meg az arcod! — mondta. Kiment a laborból, le a lépcsőn, 
át Li Csong boltjába. Li, miközben kivett két liter sört a jégszekrényből, 
nem 1s mert a szemébe nézni. A pénzt 15 minden szó nélkül vette át. Doki 
visszasétált a laborba. 

Mack a mosdóban véres arcát mosogatta egy nedves papírtörülközővel. 
Doki kinyitotta az egyik sörösüveget, s úgy fektette a pohár szájára, hogy a 
sörnek minél kevesebb habja legyen. Aztán megtöltött még egy poharat, és 
átment velük az utcai szobába. Közben Mack is visszajött, a nedves 
törülközővel borogatta száját. Doki a sör felé intett. Mack a sör felét egy 
hajtásra öntötte le a torkán. Hatalmasat sóhajtott, és a pohárba bámult. Doki 
már kiitta a magáét. Behozta hát az üveget, és újból megtöltötte a két 
poharat. Aztán leült az ágyra. 

— Mi történt? — kérdezte. 

Mack a padlóra pillantott, ajkáról egy csepp vér hullt a sörbe. Újból 
megtörölgette felhasadt ajkát. 

— Én meg a fiúk egy kis murit akartunk csapni magának. Azt hittük, 
éjszakára itthon lesz. 

— Értem — bólintott Doki. 

— Valahogy elkanászosodott — folytatta Mack. — Hiába i15 mondanám, 
mennyire sajnálom. Egész életemben csak sajnálkoztam. Nem új dolog ez. 
Mindig 15 így volt. — Nagyot kortyintott a pohárból. — Volt egyszer egy 
feleségem — mondta tovább. — Azzal se volt másképp. Amihez nyúltam, 
megkeseredett. Nem bírta tovább. Ha valami jót tettem, abba i5 méreg 
cseppent. Ha ajándékot vittem neki, azzal 15 baj volt. Csak bánatot okoztam 
neki. Nem bírta tovább. És mindennel ugyanez volt a helyzet, míg végül 
aztán rákaptam a bohóckodásra. Most már egyebet se teszek, csak 
bohóckódom. Iparkodom megnevettetni a fiúkat. 

Doki újból bólintott. A muzsika még egyre csengett a fejében, panasz és 
lemondás együtt. 

— Tudom — mondta. 

— Szinte örültem, hogy megütött — folytatta Mack. — Azt gondoltam 
magamban: "Ez tán Jó lecke lesz. Ezt nem fogod elfelejteni." Csakhogy én 
mindent elfelejtek, a fene egye meg. Nem tanulok én semmiből. Doki! — 
kiáltotta Mack. — Én úgy képzeltem, majd mindannyian vígan leszünk, jól 
szórakozunk. Maga örülni fog, hogy murival fogadjuk. És mi is örülni 
fogunk. Úgy képzeltem, remek muri lesz. — A padlón éktelenkedő 


romhalmaz felé intett. — Ugyanez volt a házasságommal 15. Kigondoltam 
valamit, és aztán... más jött ki belőle. 

— Így van ez — mondta Doki. Kinyitotta a másik üveget, és megtöltötte a 
poharakat. 

— Doki! — mondta Mack. — Én meg a fiúk majd kitakarítunk itt, és 
megfizetünk mindent, ami összetört. Ha öt évbe telik, akkor is kifizetjük. 

Doki megrázta fejét, és letörölte bajszáról a sör habját. 

— Nem - felelte. — Majd én kitakarítok. Én tudom, minek hol a helye. 

— Megfizetjük a kárt, Doki! 

— Nem, Mack -— felelte Doki —, nem fogjátok megfizetni. Csak töritek 
rajta a fejeteket, Jó ideig rágjátok magatokat miatta, de megfizetni sose 
fogjátok. Ami üvegedényt összetörtetek, belekerül vagy háromszáz 
dollárba. Ne mondd, hogy ezt megfizetiítek. Az ilyen ígérettől csak 
kutyábbul éreznétek magatokat. És lehet, hogy két-három évbe is 
beletelnék, míg elfelejtenétek, és megint rendbe jönnétek. De fizetni se így, 
se úgy nem fizetnétek. 

— Azt hiszem, igaza van — felelte Mack. — Az isten verje meg, nem 
hiszem, hanem tudom, hogy igaza van. Tehetnénk valamit? 

— Már túl vagyok rajta — mondta Doki. — Azzal a szájba veréssel kiadtam 
a mérgem. Felejtsük el az egészet. 

Mack kiitta sörét, és felállt: 

— Viszlát, Doki — mondta. 

— Viszlát, Mack. Mondd csak, Mack... és mi lett a feleségeddel? 

— Nem tudom — válaszolta Mack. — Elment. 

Esetlenül leballagott a lépcsőn, átvágott a telken, és a kaptatón fölsétált a 
Palota Lebujhoz. Doki az ablakon át figyelte. Aztán fáradtan elővett a bojler 
mögül egy seprűt. Egész napjába telt, míg eltakarította a szemetet. 


papa 


Henri, a festő nem volt francia, és nem 1s hívták Henrinak. Tetejébe még 
csak nem is volt igazi festő. De olyan mélyen beleásta magát a Párizs 
Balpartjáról szóló történetekbe, hogy ott élt, anélkül, hogy valaha is 
Párizsban járt volna. A folyóiratokban lázasan figyelte a dadaista 
mozgalmakat, a skizmákat, a furcsán nőies féltékenykedéseket és 
vallásosságot, a művészi iskolák alakulásának és fölbomlásának ködös 
szellemiségét. Rendszeresen lázadozott az elavult technikai módszerek és 
anyagok ellen. Az egyik idényben lemondott a perspektíváról. Egy másik 
évben a vörössel szakított, még bíbor árnyalatában sem kímélte. Aztán 
magával a festészettel 15 fölhagyott. Nem lehet tudni, hogy Henri jó festő 
volt-e vagy sem, mert oly hévvel vetette bele magát a mozgalmakba, hogy 
voltaképpen semmiféle alkotásra nem maradt ideje. 

Festményeit illetően helye van a kétkedésnek. Mert művészetéről a 
különféle színes csirketollak és dióhéjak alapján elég nehéz volna ítéletet 
alkotni. Ezzel szemben csónaképítőnek felülmúlhatatlan volt. Ehhez a 
mesterséghez csodálatosan értett. Eleinte, amikor évekkel ezelőtt 
hozzáfogott a csónak megépítéséhez, sátorban élt, míg elkészült a konyha 
és a kabin, ahová beköltözhetett. De mihelyt tető volt a feje felett, a 
csónakra fordított idő már elvesztette jelentőségét. Inkább szobrászta, mint 
építette a csónakot. Harmincöt láb hosszú volt, vonalait a szakadatlan 
változás jellemezte. Egy ideig klipperszerű orral, torpedórombolóra 
emlékeztető legyezős tattal büszkélkedett. Később inkább karavellának 
lehetett volna mondani. Henrinek nem volt pénze, és így néha hónapokba 
telt, amíg egy megfelelő deszkát, vasdarabot vagy egy tucat rézcsavart 
tudott szerezni. De ez így meg 1s felelt vágyának, mert Henri egyáltalában 
nem akart elkészülni művével. 

Csónakja fenyőfák között állt egy telken, amelyet Henri évi öt dollárért 
bérelt. Ez a bér fedezte a telekadót, és a telek tulajdonosa ennyivel be 1s 
érte. A csónak betontalapzatra helyezett sólyán nyugodott. Oldaláról egy 
kötélhágcsó lógott le, kivéve, ha Henri odahaza volt. Olyankor ugyanis 
fölhúzta a hágcsót, és csak akkor eresztette megint le, ha vendégei érkeztek. 
Kis kabinjának három oldalán széles, párnázott ülés futott körbe. Ezen 
aludt, és vendégei 15 ezen üldögéltek. A bútorzatot egy falra szerelt asztalka 


egészítette ki, amelyet, ha kellett, lecsaphattak. A mennyezetről sárgaréz 
lámpa lógott alá. A konyhácska szűk területének kihasználásában Henri 
valóságos csodát művelt, igaz, minden egyes darabja hosszú hónapok 
tervezgetésének és munkájának gyümölcseként született meg. 

Henri fekete képű, mogorva ember volt. Baszk sapkát hordott, amikor 
már rég senki sem viselte, lopótök-pipát szívott, fekete haja az arcába 
lógott. Henrinek sok-sok barátja volt, akiket nagyjából két csoportra osztott: 
olyanokra, akik enni adtak neki, és olyanokra, akiknek ő kellett hogy enni 
adjon. Csónakjának nem volt neve. Azt mondta, majd akkor kereszteli el, ha 
elkészült vele. 

Henri tíz esztendeje lakott a csónakban, és azóta egyfolytában építette. 
Közben kétszer nősült, és egy sor többé-kevésbé hosszú életű viszonya volt. 
És minden fiatal asszony egy és ugyanazon okból hagyta faképnél. A hét 
láb hosszú kabin túlságosan kicsinek bizonyult két személy számára. A 
hölgyek rossz néven vették, hogy ha felállnak, beverik a fejüket, és 
kifejezetten hiányolták az angol vécét. Hajóvécé földhöz kötött csónakban 
természetesen nem működik, Henri viszont semmiféle hamis, szárazföldi 
patkányokhoz illő vécében nem volt hajlandó kiegyezni. Ő és pillanatnyi 
szíve választottja a természet követelő parancsára a fenyőfák közé húzódott. 
És valamennyi szerelme, egyik a másik után, faképnél hagyta. 

Alighogy az a lány, akit Alice-nek hívott, odábbállt, nagyon különös 
dolog történt Henrival. Addig, valahányszor faképnél hagyták, formailag 
gyászolt ugyan, valójában azonban megkönnyebbülést érzett. Végre 
kinyújtózkodhatott a kis kabinban. Ehetett, amit akart. Élvezhette, hogy egy 
időre megszabadult a nők szakadatlan élettani funkcióitól. 

Szokásává vált, hogy valahányszor hűtlenül elhagyták, öt liter bort 
vásárolt, kényelmesen kinyújtózott kemény fekhelyén, és berúgott. Olykor- 
olykor egy kicsit sírdogált magában, ami azonban voltaképpen kéjes állapot 
volt, s a testi-lelki elégedettség nagyszerű érzése fakadt belőle. Ilyenkor 
fennhangon, igen rossz kiejtéssel Rimbaud-t" szavalt, s közben váltig 
csodálta páratlan beszédkészségét. 

A szóban levő különös dolog az elvesztett Alice miatti rituális 
gyászszertartások egyike alkalmával történt. Éjszaka volt, a kabinban égett 
a lámpa, és Henri még épp csak irányt vett a részegség felé, mikor hirtelen 
rádöbbent, hogy nincs egyedül. Óvatosan végigjártatta tekintetét a 
kabinban, s íme ott, a túlsó oldalon egy ördögi fiatalember, egy sötét hajú, 
csinos ifjú üldögélt. Szeméből ész, szellem és tettrekészség sugárzott, foga 


villogott. Arcában volt valami nagyon megnyerő és mégis hátborzongató. 
Mellette egy aranyhajú fiúcska, szinte még csecsemő ült. A férfi a 
csecsemőre pillantott, az meg oly boldogan nevetett vissza rá, mint aki 
valamilyen csodálatos eseménynek néz elébe. Ekkor a férfi Henrire 
tekintett, elmosolyodott, majd újból a csecsemő felé fordult. Mellényének 
bal felső zsebéből egy ódivatú, egyenes pengéjű borotvát vett elő. 
Kinyitotta, és egy fejmozdulattal jelezte, hogy a gyerekre gondol. Majd az 
aranyos fürtök közé dugta kezét, s míg a gyerek önfeledten nevetett, a férfi 
hátrabillentette állát, és elvágta a torkát. A csecsemő egyre csak nevetett, de 
Henri félelmében felüvöltött. Hosszú időbe telt, míg rájött, hogy már sem a 
férfi, sem a csecsemő nincs a kabinban. 

Amikor borzadálya némileg alábbhagyott, kirohant a kabinból, átugrott a 
csónak korlátján, és a fenyőerdőn át lesietett a domboldalon. Órák hosszat 
járkált, míg végül lement a Konzervgyár utcába. 

Doki az alagsorban macskákkal foglalatoskodott, amikor Henri betört 
hozzá. Miközben elmondta, mi történt, Doki folytatta munkáját, s csak a 
beszámoló végén vette alaposabban szemügyre a festőt, hogy lássa, mi van 
túlsúlyban: a tényleges félelem vagy a színészkedés. Kiderült, hogy az 
előbbi. 

— Mi volt ez? Kísértet? — riadozott Henri. — Valamilyen megtörtént 
esemény visszfénye, vagy énemből fakadt freudi borzalom, vagy tán 
teljesen megkergültem? Tisztán láttam, mondom magának. Az orrom előtt 
játszódott le, és olyan tisztán láttam az egészet, mint most magát látom. 

— Nem tudom, mi lehetett — mondta Dokt. 

— Jöjjön velem! Hátha visszatér. 

— Nem megyek -— felelte Doki. — Ha én is látom, biztos, hogy kísértet. 
Attól pedig nagyon megrémülnék, mert én nem hiszek a kísértetekben. Ha 
pedig csak maga látja újból, én meg nem, akkor hallucináció, és maga 1jed 
meg tőle. 

— De hát mit csináljak? — kérdezte Henri. — Ha újból eljönne, már előre 
tudnám, mi következik, és ezt nem élném túl. Az ember, tudja, nem 1s hinné 
róla, hogy gyilkos. Ő is meg a gyerek is olyan kedvesen viselkedik, 
fütyülnek az egészre. És mégis elvágta a gyerek torkát. Saját szememmel 
láttam. 

— Nem tudom, mi lehetett — mondta Doki. — Nem vagyok sem lélekbúvár, 
sem pedig kísértetvadász, és most már nem 1s akarom efféle mesterségekre 
adni a fejem. 


Egy lányhang szólt le az alagsorba: 

— Helló, Doki, bejöhetek? 

— Bújjon be — felelte Dokt. 

Igen csinos és igen eleven lány volt. Doki bemutatta őt Henrinek. 

— Nagy problémája van — mondta Doki. — Vagy kísértetek járnak nála, 
vagy rossz a lelkiismerete, és nem tud választani a kettő közül. Mesélje el, 
Henri, mi történt. 

Henri újból elmondta a történetet. A lány szeme ragyogott. 

— Micsoda rémség! — mondta, amikor Henri a történet végére ért. — Még 
soha színét se láttam egy kísértetnek. Gyerünk, hátha újra megjelenik! 

Doki kissé savanyúan nézett utánuk. Hisz végre 15 neki volt randevúja a 
lánnyal. 

A lány kísértetet ugyan nem látott, viszont Henrit megkedvelte, és kerek 
öt hónapba telt, míg a zsúfolt kabin meg a vécé hiánya aztán őt ís csak 
elűzte. 

A Palota Lebujra sötét bánat nehezedett. Falai közül minden öröm 
elillant. Mack felrepedt ajakkal, kitört foggal tért vissza a laborból. 
Vezeklésképpen meg se mosta az arcát. Ágyba bújt, fejére húzta a takarót, 
és egész nap nem kelt föl. Szíve ugyanúgy vérzett, mint az arca. 
Gondolatban fölsorolta mindazt a rosszat, amit életében tett, és úgy érezte, 
mást se tett, csak rosszat. Nagyon-nagyon szomorú volt. 

Hughie és Jones egy ideig a semmibe révedezve üldögélt, aztán 
rosszkedvűen átballagott a Hediondo konzervgyárba, munkát kért és kapott 
IS. 

Hazel keserűségében Montereybe ment, ott belekötött egy katonába, és 
szándékosan elvesztette a harcot. Ettől kissé felvidult. Vigasztaló érzés volt, 
hogy olyan ember verte ripityára, akit fél kézzel 15 helybenhagyhatott volna. 

Az egész társaságban egyedül csak Kedves élvezte az életet. A napot 
Mack ágya alatt töltötte, boldogan zabálta cipőit. Ügyes kutya volt, foga 
éles. Sötét bánatában Mack kétszer 15 lenyúlt az ágy alá, és társaságnak 
maga mellé vette Kedvest, de a kutyus mindkétszer kicsúszott a keze közül, 
és visszatért a cipőfogyasztáshoz. 

Eddie leőgyelgett a La [dába, és elbeszélgetett barátjával, a csapossal. 
Kapott egy-két pohár itókát, kölcsönkért néhány centet, és ötször egymás 
után eljátszatta a wurlitzerrel a Bánatos leányt. 

Mack és a fiúk fölött az általános megvetés árnya lebegett. Ezt ők is 
tudták, s azt sem tagadták, hogy megérdemlik. Kiközösített páriák voltak. 
Jó szándékaikat senki se méltányolta. Azt a körülményt, hogy a murit 
Dokinak rendezték, senki sem említette, senki sem írta javukra. A történtek 
híre futótűzként terjedt el a Mackós Lobogóban. A konzervgyárakba is 
eljutott. A La Idában a részegek az erkölcsi felháborodás mellhangján 
tárgyalták. Li Csong minden kommentártól tartózkodott. Pénzügyileg, úgy 
érezte, veszteség érte. És a történet menet közben egyre dagadt: Mackék 
italt és pénzt loptak. Gonosz szándékkal betörtek a laborba, és puszta 
rosszindulatból, ördögi kegyetlenséggel, tervszerűen mindent elpusztítottak. 
Még azok 15 ezen a véleményen voltak, akik pontosan tudták, mi történt. A 
La Ida ittas vendégeinek egyike-másika azt latolgatta, hogy elmegy a 


Palotába, összeveri az egész bandát, hogy megmutassa: Dokival nem lehet 
így bánni. 

Macket és a fiúkat csupán az összetartás érzése és harcra termettségük 
mentette meg a megtorlás ilyen vagy olyan módjától. Ellenlábasaik erkölcsi 
szempontból mérlegelték az ügyet, de az erkölcs alapanyaga ezekben a 
körökben csak tiszavirág életű. Az egész bandában a leghangosabb Tom 
Sheligan volt, aki maga 15 elment volna a mulatságra, ha idejében hírét 
VesZI. 

Macket és a fiúkat tehát kiközösítette a társadalom. Ha elmentek a kazán 
előtt, Sam Malloy szóba se állt velük. Magukba húzódtak, és senki meg 
nem jósolhatta, hogyan szabadulhatnának elszigeteltségükből. A társadalmi 
számkivetettség két következménnyel járhat: vagy azzal az elhatározással 
kerül ki belőle az ember, hogy ezentúl nemesebb, tisztább, jobb életet fog 
élni, vagy ellenkezőleg: a rossz felé fordul, szembeszegül a világgal, és a 
korábbiaknál még gonoszabb dolgokat művel. És ez az utóbbi a 
megbélyegezettség sokkalta gyakoribb következménye. 

Mack és a fiúk a Jó és rossz mérlegén ide-oda ingadoztak. Kedveshez jók 
és nyájasak voltak, egymás iránt megértők, türelmesek. Az első 
megrázkódtatás elmúltával úgy kipucolták a Palota Lebujt, mint még soha. 
A kályha fémdíszeit kifényesítették, valamennyi ruhadarabjukat és 
takarójukat kimosták. Pénzügyi vonatkozásban megbízhatókká lettek, 
Hughie és Jones dolgozott, és hazahozta a bérét. Élelmiszert most a 
dombon, a Bőség áruházban vásároltak, hogy elkerüljék Li Csong 
szemrehányó tekintetét. 

Ebben az időben történt, hogy Doki egy megfigyelést tett, amely talán 
helyes volt, csakhogy okfejtéséből egy tényező kimaradt, így aztán 
végeredményben nem lehetett tudni, igaza van-e vagy sem. Július 
negyedike volt, Doki a laborban üldögélt Richard Frost társaságában. Sört 
ittak, új Scarlatti-lemezeket " hallgattak, s közben kinézegettek az ablakon. 
Mack és a fiúk a Palota Lebuj előtt egy nagy farönkön ültek a kora délelőtti 
napon. A lejtő irányába, a laboratórium felé fordulva búslakodtak. 

— Látod? — mondta Doki. — Ott ülnek a te igazi bölcselőid. Mack és a fiúk 
— folytatta —, azt hiszem, mindent tudnak, ami valaha is történt a világban, 
és valószínűleg azt is tudják, ami a jövőben történni fog. Jobban 
megbirkóznak a mi mai világunkkal, mint bárki más. Egy olyan korban, 
amikor az emberek becsvágyból, irigységből, idegességükben darabokra 
szaggatják egymást, ők lelki feszültségektől mentesen élnek. A mi 


úgynevezett sikeres embereink beteg emberek, gyomruk és lelkük egyaránt 
rossz, ezzel szemben Mack és a fiúk egészségesek, furcsa mód tiszták. 
Kényük-kedvük szerint cselekszenek. Kielégítik vágyaikat anélkül, hogy 
más neveket adnának nekik. 

Ez a hosszú monológ annyira kiszárította Doki torkát, hogy, az egész 
pohár sört fölhajtotta. Majd fölemelte két ujját, és mosolygott. 

— Nincs jobb az első korty sörnél. 

— Szerintem ők 1s csak olyanok, mint bárki más — jegyezte meg Richard 
Frost. — Csak nincs pénzük. 

— De kereshetnének — felelte Doki. — Tönkretehetnék az életüket, és 
lehetne pénzük. Mackben van valami a lángészből. És a többieknek is 
megvan a magukhoz való eszük, ha meg akarnak kapni valamit. Csak túl jól 
ismerik a dolgok természetét, s ezért nem hagyják magukat vágyaiktól lépre 
vezetni. 

Ha Doki tudott volna Mack és a fiúk bánatáról, a most következő 
észrevételét nem tette volna meg. De senki sem említette neki, milyen 
társadalmi nyomás nehezedik a Palota lakóira. 

Doki lassú mozdulattal sört töltött poharába. 

— Azt hiszem — mondta -, bizonyítékkal is szolgálhatok. Figyeled, hogy 
ülnek ott, felénk fordulva? Körülbelül félóra múlva a július negyediki 
fölvonulás itt halad majd el a Világítótorony utcában. Ha csak megfordítják 
a fejüket, már láthatják, ha fölállnak, végignézhetik, és ha két rövidke 
háztömbbel odább mennek, az orruk előtt vonul el a tömeg. Én pedig egy 
lityi sörbe lefogadom, hogy meg se billentik a fejüket. 

— Tegyük fel, hogy igazad lesz — mondta Richard Frost. — Mit bizonyít 
ez? 

— Mit bizonyít? — kiáltotta Doki. — Azt, hogy pontosan tudják, milyen 
lesz a fölvonulás. Hogy az első autóban a polgármester fog ülni, s a kocsi 
tetejéről lobogókat lebegtet majd a szél. Utána meg Hosszú Bob jön, fehér 
lovon, a zászlóval. Aztán a városi tanács, két század katona a Presidióból, 
majd a Jávorszarvasok bíbor ernyőkkel, aztán meg a Templomosok fehér 
strucctollakkal, — kardosan. — Végül a — Kolumbusz-lovagok — vörös 
strucctollakkal, szintén kardosan. Mack és a fiúk ezt pontosan tudják. És azt 
15, hogy majd megszólal a rezesbanda. Már nemegyszer látták. Nem kell, 
hogy még egyszer megnézzék. 

— Akit a parádék nem érdekelnek — mondta Richard Frost —, az nem 15 él. 

— Hát akkor áll a fogadás? 


— All. 

— Nem furcsa — mondta Doki —, hogy amit csodálunk az emberben: a 
jóságot, nagylelkűséget, őszinteséget, becsületet, megértést, gyengédséget, 
a mi rendszerünkben mind a kudarc velejárói. Amit viszont megvetünk: a 
ravaszkodást, mohóságot, pénzvágyat, aljasságot, önzést, önteltséget, mind 
a siker tényezői. És míg az előbbieket csodáljuk, az utóbbiakat boldogan 
kitenyésztjük magunkban. 

— Mért akarjon valaki jó lenni, ha éhezés az ára? — kérdezte Richard 
Frost. 

— Ó, itt nem az éhezésről van szó. Egészen másról. A lélek áruba 
bocsátása a földi javak elnyerése céljából tökéletesen önkéntes, és csaknem 
általános. Csaknem, de mégsem egészen. Mindenütt a világon akadnak 
olyanok, mint Mack és a fiúk. Rájuk bukkantam egy mexikói 
fagylaltárusban, egy alaszkai aleutában". Tudod ugye, hogy mulatságot 
akartak rendezni nekem, csak valahogy félresikerült. De a lényeg az, hogy 
szándékuk szerint mulatságot akartak rendezni nekem. Figyelj csak — 
mondta —, nem a rezesbandát hallom? 

Gyorsan megtöltötte a két poharat, aztán mindketten az ablakhoz álltak. 

Mack és a fiúk letörten üldögéltek a farönkön, arccal a laboratórium felé 
fordulva. A rezesbanda hangja a Világítótorony utca felől hallatszott, 
dobpergés visszhangzott a házfalakról. És most a polgármester kocsija 
átfutott az utcán, hűtőjén lobogtak a kis zászlók. Aztán megjelent Hosszú 
Bob, fehér lován, kezében a lobogó, utána a rezesbanda, a katonák, a 
Jávorszarvasok, a Templomosok, a Kolumbusz-lovagok. Richard és Doki 
előrehajolva, feszülten figyelt, de nem a parádét, hanem a rönkön ülőket 
lesték. 

És ott a rönkön egyetlen fej se biccent, egyetlen nyak se moccant. A 
menet végigvonult az utcán, de ők nem mozdultak. A parádé eltűnt. Doki 
kiitta sörét, aztán lassan fölemelte két ujját: 

— Ha! — mondta. — Nincs jobb az első korty sörnél. 

Richard az ajtó felé indult. 

— Milyet akarsz? 

— Ugyanilyet — mondta Doki lágyan. A domb felé pillantott, mosolyogva 
nézte Macket és a fiúkat. 

Könnyű azt mondani, hogy "az idő a legjobb orvos, ez 15 majd elmúlik. 
Az emberek könnyen felejtenek". A "kívülállónak?" könnyű efféléket 
mondania, de annak, aki bajban van, nem múlik az idő, az emberek nem 


felejtenek, a bajba jutott a változatlanság kellős közepében áll. Doki nem 
tudott a Palota Lebujban sajgó fájdalomról, az önpusztító lelkismeret- 
furdalásról, mert másként megpróbált volna segíteni rajta. Mack és a fiúk 
viszont nem ismerték Doki érzelmeit, különben újra fölemelték volna 
fejüket. 

Rossz idők jártak. Az üres telken sötéten lopakodott a gonosz. Sam 
Malloy többször is összeveszett feleségével, és az asszony szüntelenül 
sírdogált. A visszhangos kazánban mintha víz alól hangzott volna a sírás. 
Mack és a fiúk, mondhatni, a bajok csomópontjában álltak. A derék 
kidobóember kivágott egy részeget a Mackós Lobogóból, de túlságos 
erővel, túlságosan messzire vágta ki, s a részeg a nyakát törte. Alfrédnak 
háromszor 1s el kellett mennie Salinasba, hogy tisztázza az ügyet, és ettől 
nemigen kerekedett jókedvre. Pedig különben olyan kiváló kidobó volt, 
hogy soha senkiben nem tett kárt. Részeghajítását mindenkor csodálatos 
ritmusérzék és báj jellemezte. 

Mindezek tetejébe a város fennkölt gondolkozású hölgyeinek egy 
csoportja azzal a követeléssel állt elő, hogy az amerikai ifjúság erkölcsi 
tisztaságának megóvása érdekében zárják be a bűnbarlangokat. Ez általában 
évenként megismétlődött, július negyedike és az állami vásár közti időben. 
Dora ilyenkor egy hétre bezárta a Mackós Lobogót. Ami végül 15 nem volt 
nagy baj. Mindenki szabadságra ment, és a vízvezeték meg a falak körüli 
apróbb javítási munkálatokat el lehetett végeztetni. Csakhogy ebben az 
esztendőben a hölgyek valóságos keresztes hadjáratot indítottak. Ezúttal 
fejeknek kellett hullaniuk. Az eseménytelen nyár után a hölgyek ingerültek 
voltak. Odáig fajult a dolog, hogy a végén tudomásukra kellett hozni, kik 
azoknak a barlangoknak a tulajdonosai, ahol a bűnt gyakorolják, mennyi 
bért szednek, és bezárásuk milyen nélkülözéseket vonna maga után. Már 
ennyire borotvaélen táncoltak a dolgok. 

Dora két teljes hétre bezárt, viszont ez alatt az idő alatt Montereyben 
három kongresszust is tartottak. Amikor a műintézet bezárásának a híre 
elterjedt, Monterey a következő esztendei kongresszusok közül ötnek a 
rendezési jogát elvesztette. És baj bajt követett. Dokinak kölcsönt kellett 
fölvennie, hogy a mulatság alkalmával összetört üvegedények árát 
kifizethesse. Elmer Rechati elaludt a Southern Pacific sínein, és erre 
mindkét lába ráment. Egy hirtelen támadt, teljesen váratlanul jött vihar négy 
halászcsónakot leszakított horgonyáról, s most törötten, búsan hányódtak a 
Del Monte öbölben. 


Az ilyen sorozatos csapásokra nincs magyarázat. Mindenki önmagát 
vádolja. Az emberek elméjük mélyén titokban elkövetett bűnöket idéznek 
föl, és eltűnődnek, nem ők indították-e el e gonosz folyamatot. Van, aki a 
bajokat a napfoltoknak tudja be, és van, aki az időjárásjelentésekre 
hivatkozva tagadja ezt a lehetőséget. Még az orvosok se húztak hasznot a 
dolgok ilyetén alakulásából, mert sokan ágynak dőltek ugyan, de senki se 
jövedelmező betegségtől. Jó hashajtóval vagy más, recept nélkül 15 kapható 
gyógyszerrel valamennyit ki lehetett kúrálnt. 

A bajok betetőzéséül Kedves 15 megbetegedett. Midőn a kór lecsapott rá, 
jó húsban levő, eleven kutyuska volt, de az ötnapos láztól csont és bőr lett. 
Májvörös orra rózsaszínűre sápadt, ínye kifehéredett. Szeme üvegesen 
csillogott a láztól, teste forró volt, noha időnként kirázta a hideg. Se enni, se 
inni nem akart, kövér kis hasa a gerincéig fonnyadt, és még a farkán 1s, a 
bőr alatt látni lehetett az ízületeket. Semmi kétség: szopornyicába esett. 

Erre azután a Palota Lebujban szörnyű pánik tört ki. Kedves 
nélkülözhetetlen volt számukra. Hughie és Jones tüstént otthagyták 
állásukat, hogy szükség esetén kéznél legyenek. A fiúk turnusokban látták 
el az ápolói teendőket. Hidegvizes borogatást raktak Kedves homlokára, de 
a kutyus mind gyengébb, mind betegebb lett. Végül is Hazelt és Jonest, 
hiába vonakodtak, elküldték Dokihoz. Doki épp egy árapálytérképen 
dolgozott, s közben csirkebecsináltat evett, amelynek fő alkateleme 
azonban nem csirke, hanem tengeriuborka volt. A fiúk úgy látták, kissé 
hűvösen néz rájuk. 

— Kedvesről van szó — mondták. — Beteg. 

— Mi baja? 

— Mack azt mondja, szopornyica. 

— Nem vagyok állatorvos — válaszolta Doki. — Fogalmam sincs, mit kell 
rá adni. 

— De mégis, ha csak megnézné — mondta Hazel. — Szörnyen beteg. 

Dokit körülállták a fiúk, miközben megvizsgálta Kedvest. Megnézte a 
szemgolyóját, ínyét, megtapogatta a fülét, hogy lássa, mennyire lázas. UJját 
végighúzta a kutyus abroncsként kiálló bordáin, gerincén. 

— Nem akar enni? — kérdezte. 

— Egy falat se megy le a torkán — felelte Mack. 

—  Erőltetni kell az etetést. Adjatok neki erőlevest, tojást és 
csukamájolajat. 


Mackék úgy érezték, ezek hűvös, érzéketlen szavak. Doki pedig 
visszatért a térképeihez és a becsinálthoz. 

De Macknek és a fiúknak most legalább volt valami tennivalójuk. 
Húslevest főztek, olyan erős lett, akár a whisky. Kedves nyelvére 
csukamájolajat öntöttek, Jó mélyen, hogy egy-két cseppet le is nyeljen. 
Föltartották a fejét, száját tölcsérszerűen szétfeszítették, és beleöntötték a 
langyos levest. Választania kellett, vagy lenyeli, vagy megfullad. 
Kétóránként megetették-megitatták. Eddig turnusokban aludtak, most 
egyikük se feküdt le. Szótlanul üldögéltek, és várták a krízist. 

A krízis a kora reggeli órákban következett be. A fiúk ültő helyükben 
szunyókáltak, de Mack ébren volt, és szemét a kutyuson tartotta. Kedves 
kétszer megbillentette fülét, mellkasa fölemelkedett. Aztán lassan, végtelen 
fáradtsággal pipaszárlábára tápászkodott, az ajtóhoz vonszolta magát, négy 
kortyot lefetyelt a vízből, majd összeesett a padlón. 

Mack ordítva riasztotta föl a fiúkat. Aztán döngő léptekkel táncra perdült. 
A fiúk összevissza üvöltöztek egymással. Li Csong, miközben kitette a 
szemétvödröket, hallotta ordítozásukat, és haragosan fölhorkant. Alfréd, a 
kidobóember is hallotta őket, azt hitte, mulatoznak. 

Kilenc órára Kedves saját jószántából megevett egy nyers tojást s hozzá 
két deci tejszínhabot. Délre már láthatóan gyarapodott a súlya. Egy nap 
múlva már hancúrozott 1s egy kicsit, s a hét végére teljesen fitt formában 
volt. 

A gonosz bástyáján ezzel rés támadt. Vereségének bizonyítékai Itt 15, ott 
is láthatóvá váltak. A halászcsónakokat bevontatták és lehorgonyozták. 
Dora üzenetet kapott, hogy tiszta a levegő, kinyithatja a Mackós Lobogót. 
Earl Wakefield egy kétfejű pókhalat fogott, és nyolc dollárt kapott érte a 
múzeumtól. A gonosznak, a várakozásnak bástyái megtörettek. Romokban 
hevertek. Akkor éjszaka a laborban a függönyöket behúzták, hajnali kettőig 
áradt a gramofonból a gregorián zene, aztán elhallgatott, de az épületből 
senki se jött ki. Li Csong szívében valamilyen küzdelem zajlott le, aminek 
eredményeként egy keleties pillanatában megbocsátott Macknek és a 
fiúknak, leírta a békatartozást, amely kezdettől fogva amúgy i1s5 csak 
pénzügyi fejfájást okozott neki. És bocsánatának jeléül egy fél liter Ócska 
Teniszcipővel megjelent a Palotában, és ajándékképpen átnyújtotta. Mackék 
üzleti kapcsolata a Bőség áruházzal sértette Li érzelmeit, de most ennek 15 
vége szakadt. Li látogatása egyébként egybeesett Kedves visszanyert 
egészségének első pusztító megnyilvánulásával. Addigra már annyira 


elkényeztetett kutyus volt, hogy a szobatisztaság kérdése többé fel se 
merülhetett. Amikor Li Csong megjelent az ajándékkal a Palotában, Kedves 
épp azzal foglalatoskodott, hogy elégedett gazdáinak tapsai közepette 
megfontolt szándékkal, boldogan darabokra tépje Hazel egyetlen pár 
gumicipőjét. 

Mack üzletileg sohase kereste fel a Mackós Lobogót. Ez, úgy gondolta, a 
vérfertőzést súrolná. Volt egy másik műintézet, a baseballpálya mellett, azt 
pártfogolta. Amikor hát belépett a Mackós Lobogó bárjába, mindenki azt 
hitte, csak egy pohár sörre tér be. Mack odalépett a pulthoz. 

— Dora Itt van? — kérdezte Alfrédtól. 

— Mit akarsz tőle? 

— Kérdezni szeretnék tőle valamit. 

— Mit? 

— Semmi közöd hozzá -— felelte Mack. 

— Jól van, jól. Ahogy akarod. Mindjárt megkérdem, bemehetsz-e hozzá. 

Egy perc múlva bevezette Macket a szentélybe. Dora redőnyös 
íróasztalánál ült. Narancsszínű haja gyűrükben tornyosodott, homlokán zöld 
szemellenző volt. Széles végű írótollával könyvelését hozta napra kész 
állapotba, egy szép, régi főkönyvbe jegyezgetett. Gyönyörű rózsaszínű 
selyemköntös volt rajta, csuklóját és nyakát csipke szegélyezte. Amikor 
Mack belépett, Dora villámgyorsan  megperdült  forgószékén, és 
szembenézett vele. Alfréd a küszöbön állt és várt. Mack azonban nem 
kezdett hozzá, amíg Alfréd be nem tette az ajtót, és el nem távozott. 

Dora gyanakodva kémlelte Mack arcát. 

— Nos — kérdezte végül —, miben lehetek segítségére? 

— Kérem, asszonyom — mondta Mack. — Bizonyára hallotta, mit 
műveltünk a múltkoriban odaát Dokinál? 

Dora föltolta homlokán a zöld szemellenzőt, tollát egy régimódi, 
tekercsrugós tartóba nyomta. 

— Igen! — mondta. — Hallottam. 

— Asszonyom — folytatta Mack —, Doki kedvéért csináltuk. Akár hiszti, 
akár nem, neki akartunk egy kis murit csapni. Csakhogy nem jött haza 
időben, és a muri valahogy elkanászosodott. 

— Nekem is így mondták — jegyezte meg Dora. — És én mit tehetek ebben 
az ügyben? 

— Én meg a fiúk — felelte Mack — úgy gondoltuk, megkérdezzük magát. 
Jól tudja, mit jelent nekünk Doki. Meg szeretnénk kérdezni magától, mit 


gondol, mit tehetnénk, amivel kimutathatnánk érzéseinket? 

— Hm — hümmögött Dora. Hátradőlt a széken. Keresztbe rakta a lábát, 
köpenyét elsimította a térdén. Aztán cigarettát vett elő, rágyújtott, és 
elgondolkozva nézett maga elé. 

— A múltkori mulatságon, amit a tiszteletére rendeztek, nem vett részt. 
Mért ne rendeznének most egy olyat, amelyiken részt vesz? 

— Jesszusom! — mondta később Mack a fiúknak. — Hát így egyből 
kivágta. Állati okos asszony! Nem csoda, hogy kuplerájosnő lett belőle. 
Állati okos asszony! 

Mary Talbot, azaz Mrs. Tom Talbot, gyönyörű teremtés. Vörös hajában 
zöld fények csillognak. Bőre zöld alapra fölrakott arany, s zöld szemét apró 
arany pettyek tarkítják. Arca háromszögletű, arccsontjai szélesek, szeme 
mélyen ülő, álla hegyes. Hosszú lába van, akár egy táncosnőnek, a járása 15 
olyan: szinte nem is érinti a földet. Felindult lelkiállapotban — ami elég 
gyakori nála — arca aranypírba borul. A déd-déd-déd-déd-déd-nagyanyját 
annak idején megégették mint boszorkányt. 

Mary Talbot mindennél jobban szerette a vendégeskedést: zsúrokat 
rendezni, zsúrokra járni. Mivel Tom Talbot nem sokat keresett, Mary sem 
rendezhetett folyton zsúrokat, így aztán különböző trükkökkel másokat vett 
rá. Néha felhívta valamelyik barátnőjét, és kerek perec megkérdezte: 

— Nem volna ideje már zsúrt rendezned? 

Mary évente általában hatszor ünnepelte a születésnapját, s 
jelmezbálokat, alkalmi összejöveteleket, ünnepi estélyeket is szervezett. 
Karácsonyeste Maryéknél: ennél izgalmasabbat el se lehet képzelni. Mary a 
zsúrokon izzott, akár a parázs. És izgalma még férjét is magával ragadta. 

Délutánonként, amikor Tom dolgozott, Mary néha teadélutánokat 
rendezett a környék macskáinak. Egy zsámolyra babacsészéket és 
kistányérokat helyezett. Aztán összeszedte a macskákat — egész csapatra 
való akadt — és erről-arról, hosszan elcsevegett velük. Mary nagyon élvezte 
ezt a játékot; csúfondáros játék volt, arra való, hogy önmaga előtt is 
leplezze: nincsenek szép ruhái, és pénzük sincs. Talboték többnyire a tönk 
szélén álltak, de Marynek még a legválságosabb percekben is sikerült 
nyélbe ütnie valamilyen zsúrt. 

Ehhez nagyon értett. Képes volt egy egész házat megfertőzni vidámsága 
varázsával, és ezt a képességét védőpajzsként használta a csüggedés ellen, 
amely állandóan ott lappangott a ház körül, s csak arra várt, hogy 
lecsaphasson Tomra. Mary azt érezte fő feladatának, hogy távol tartsa 
Tomtól a csüggedést, hisz mindenki tudta, Tomból előbb-utóbb nagy ember 
lesz. Általában sikerült is elkergetnie a sötét árnyakat, de néha-néha mégis 
belopakodtak, és rávetették magukat Tomra. Tom ilyenkor órák hosszat ült 
és tépelődött, miközben Mary kétségbeesett erőlködéssel igyekezett 
föléleszteni a vidámság hunyó parazsát. 


Egyik elsején szűkszavú felszólítást kaptak a vízművektől, a lakbért se 
tudták kifizetni, a Collier 5-től visszajött egy kézirat, a New Yorker pedig 
visszaküldte a karikatúrákat, Tom, akit ráadásul még mellhártyagyulladás is 
kínozott, a szobájába ment, és lefeküdt. 

Mary beosont hozzá, mert Tom mélabújának kékesszürke árnya 
kiszűrődött az ajtó alatt és a kulcslyukon. Mary papírcsipkébe csomagolt 
tatárvirág-csokrocskát szorongatott a kezében. 

— Szagold csak meg — mondta, és Tom orra alá tartotta a csokrot. Tom 
megszagolta a virágot, de nem szólt semmit. — Tudod, milyen nap van ma? 
— kérdezte Mary. Kétségbeesetten töprengett, mivel tehetné ünnepívé a 
napot. 

— Miért nem nézünk egyszer szembe a helyzettel? — kérdezte Tom. — Itt a 
vég. Elmerülünk. Minek áltatjuk magunkat? 

— Szó sincs róla — mondta Mary. — Mi a szerencse gyermekei vagyunk. 
Mindig 1s azok voltunk. Emlékszel, hogy egyszer tíz dollárt találtál az egyik 
könyvben, emlékszel, amikor az unokatestvéred öt dollárt küldött? Velünk 
nem történhet baj! 

— De most történt — mondta Tom. — Ne haragudj — folytatta —, nem tudom 
többé áltatni magamat. Torkig vagyok az egésszel! Ez egyszer, csak most az 
egyszer, szeretnék szembenézni az igazsággal. 

— Rendezhetnénk egy kis zsúrt ma este — mondta Mary. 

— Miből? Csak nem akarsz megint képeslapból kivágni sonkát, és azt 
tálalni fel a vendégeknek? Torkig vagyok már az effajta tréfákkal. Elkoptak. 
Csak sírni tudok rajtuk. 

— Azért egy kis zsúrt össze tudnék ütni — erősködött Mary. — Egy icipicit. 
Amire nem kell kiöltözni. Ma van a Bloomer Liga megalapításának az 
évfordulója. Ugye, erről megfeledkeztél? 

— Semmi értelme — felelte Tom. — Tudom, csúnya dolog tőlem, de 
egyszerűen nem futja az erőmből. Jobb volna, ha kimennél, becsuknád az 
ajtót, és békén hagynál. Különben még rád ragad a rosszkedvem. 

Mary jól megnézte férjét, és látta, hogy komolyan beszél. Nesztelenül 
kiment, becsukta maga mögött az ajtót, Tom pedig hasra fordult, és 
tenyerébe temette az arcát. Hallotta, hogy az asszony sürgölődni kezd a 
szomszéd szobában. 

Mary régi karácsonyfadíszekkel, üveggolyókkal meg  aranyfüsttel 
földíszítette az ajtót, aztán egy kartonlapra ráírta: "Isten hozott, Tom, 
hazánk hős fia." Egy ideig fülelt az ajtónál, de nem hallott semmit. Erre 


kicsit szomorúan elővette a zsámolyt, és leterítette egy szalvétával. A 
zsámoly közepére odaállította egy vázában a csokrot, és négy kis csészét és 
tányért rakott köré. Kiment a konyhába, teát öntött a kannába, és vizet tett 
fel forrni. Aztán kiment az udvarra. 

Randolph Cica az utcai kerítésnél sütkérezett. 

— Randolph kisasszony — mondta Mary -—, egy-két barátnőm eljön hozzám 
teára, magát 1s szívesen látnám. 

Randolph Cica kéjesen a hátára fordult, és elnyújtózott a forró napon. 

— Legkésőbb négyre várom — mondta Mary. — A Bloomer Liga 
centenáriumi fogadására készülünk a Nagyszállóba a férjemmel. 

Megkerülte a házat, s átment a hátsó udvarba, ahol a kerítést befutották a 
szederindák. Casini Cica a földön guggolt, morgott, és vadul billegette a 
farkát. 

— Mrs. Casini — kezdte Mary, de hirtelen torkán akadt a szó, mert 
észrevette, mit művel a macska. Casini Cica egeret fogott. Gyengéden, 
behúzott karmokkal paskolgatta, s az egér rémülten igyekezett menekülni, 
megbénult hátsó lábát maga után vonszolva. A macska a szederinda 
menedéket nyújtó közelébe engedte, aztán könnyedén  utánanyúlt, 
mancsából fehér tüskék meredtek ki. Finnyásan beledöfte karmait az egér 
hátába, és visszahúzta a vonagló állatkát. Farkát elragadtatva, kéjesen 
billegette. 

Tom már-már félálomban volt, amikor arra riadt, hogy valaki szólítgatja. 
Fölugrott, és kiabálni kezdett: 

— Mi baj? Hol vagy? 

Hallotta, hogy Mary sír. Kiszaladt az udvarra, és tüstént látta, mi történt. 

— Ne nézz oda! — kiáltotta, és agyonütötte az egeret. Casini Cica a kerítés 
tetejére szökkent, és haragosan nézett rá. Tom felkapott egy követ, 
hozzávágta a macskához, és elkergette a kerítésről. 

Mary még odabent is pityergett egy kicsit. Aztán vizet öntött a 
teáskannába, és a kis asztalra tette. 

— Oda ülj — mondta Tomnak. A férfi leguggolt a padlóra, a zsámoly 
mellé. 

— Kaphatnék egy nagyobb csészét? — kérdezte. 

— Nem hibáztatom Casini Cicát — mondta Mary. — Ismerem én a 
macskákat. Nem ő a hibás. De... ó, Tom! Hogy hívom meg legközelebb? 
Egy ideig rá se tudok nézni, akárhogy is igyekszem. 


Fürkészve nézett Tomra, és észrevette, hogy homlokán kisimultak a 
ráncok, s már nem pislog olyan szomorúan. 

— Igaz, most néhány napig amúgy is a Bloomer Ligával leszek elfoglalva 
— mondta. — Azt se tudom, hol áll a fejem, annyi a dolgom. 

Mary Talbot abban az évben terhességi zsúrt rendezett. És mindenki azt 
mondta: 

— Barátom! Annak a gyereknek aztán lesz része mókában! 

Biztos, hogy az egész Konzervgyár utca, sőt alighanem egész Monterey 
érezte a levegőben a változást. Jó, Jó, hogy az emberek nem hisznek a 
szerencsés vagy baljós előjelekben. Senki sem hisz bennük. De azért 
kockázatot vállalni oktalanság, és nem 1s vállal senki. A Konzervgyár utca 
éppoly kevéssé babonás, mint a többi, s mégis: melyik lakója sétálna el egy 
létra alatt, vagy nyitna ki odahaza egy ernyőt? Doki tetőtől talpig tudós volt, 
semmiféle babonában nem hitt, mégis mikor egyszer későn este hazatért, és 
fehér virágfüzért talált a küszöbén, megborzongott. De a Konzervgyár utca 
lakóinak zöme egyszerűen nem hisz az efféle dolgokban, csak épp óvakodik 
tőlük. 

Mack például egy pillanatig sem kétkedett abban, hogy a Palota Lebujra 
sötét árnyak nehezednek. Kielemezte a mulatság sikertelenségének okait, és 
arra az eredményre jutott, hogy akkor este minden kis résen át baj 
szivárgott, csőstül zúdult rájuk a balszerencse. És ha az ember egyszer ilyen 
passzba kerül, a legokosabb, ha ágyba fekszik, s kivárja, míg Jobb napok 
virradnak fel. Mert sorsát senki el nem kerülheti. De Mack nem volt 
babonás, hogy 15 lett volna az! 

Most azonban boldogság szüremkedett be az utcába és onnan tovább. 
Doki hölgylátogatói egész soránál szinte természetfölötti sikereket aratott. 
Pedig még csak nem 15 strapálta magát. A Palota kutyusa úgy nőtt, mint a 
futóbab, és ezer meg ezer idomított ősének tapasztalatát felhasználva, 
nekilátott önmaga idomításának. Megundorodott a padlóra brunzolástól, s a 
házon kívül végezte el a dolgát. Nyilvánvaló volt, hogy Kedvesből derék, 
szeretetre méltó kutya lesz. És még vitustáncot sem kapott a szopornyicától. 

A jóindulat ózondús levegője végigömlött a Konzervgyár utcán. 
Elszállingózott egészen Herman bisztrójáíg és a San Carlos hotelig. 
Szippantott belőle Jimmy Brucia meg Johnny, a dalos kedvű csapos 15. Meg 
Sparky Evea, aki a jóindulat hatására kedvtelve vetette bele magát a három 
új vidéki zsaruval folyó ütközetbe. Még a salinasi börtönbe 1s beszivárgott, 
ahol Gay mind ez ideig remekül élt, mert hagyta, hogy a seriff, akivel dámát 
szokott játszani, megverje, most azonban hirtelen elkanászkodott, és 
egyetlen partit sem veszített el többé. Emiatt ugyan le kellett mondania 
kiváltságairól, viszont újból embernek érezhette magát. 


Eljutottak a friss légáramlatok az oroszlánfókákhoz is, s ugatásuk olyan 
árnyalatokkal és lejtésekkel gazdagodott, hogy boldog örömmel töltötte 
volna el Szent Ferenc szívét. A katekizmusba mélyedt kislányok hirtelen 
fölpillantottak, és minden ok nélkül vihogni kezdtek. Egy érzékeny 
elektromos keresővel talán meg lehetett volna állapítani a szerteáradó 
boldogság és jó szerencse forrását. Háromszögeléssel valószínűleg a Palota 
Lebuj és Bisztróban lelték volna meg. Annyi bizonyos, hogy a Palota 
zsongott az örömtől. Mack és a fiúk telítve voltak elektromossággal. Jones 
egy alkalommal fölpattant a székről, dzsiggelt egyet, s aztán visszaült, 
Hazel mosolyogva révedezett. A boldogság olyan általános és cseppfolyós 
volt, hogy Mack csak a legnagyobb erőfeszítéssel tudta a célnak 
megfelelően összpontosítani. Eddie, aki ez idő tájt elég rendszeresen 
dolgozott a La Idában, némi reményekre jogosító italkészletet halmozott 
föl. Most már nem öntött sört a többi italhoz. Áporodott ízt ad a 
keveréknek, jelentette ki. 

Sam Malloy hajnalkát ültetett, hogy befuttassa vele a kazánt. Egy kis 
ponyvát is kifeszített, és esténként gyakran elüldögélt alatta felesége 
társaságában. Az asszony ágyterítőt horgolt. 

A jókedv még a Mackós Lobogóba is beférkőzött. Az üzlet virágzott. 
Phyllis Mae lába szépen javult, remélhető volt, hogy hamarosan megint 
munkába állhat. Eva Flanegan visszatért East St. Louisból, s nagyon boldog 
volt, hogy ismét itthon lehet. East St. Louisban nagy volt a hőség, s a város 
korántsem volt olyan kellemes, mint ahogy Eva emlékezetében élt. Igaz, 
hogy fiatalabb is volt azokban a boldog időkben. 

A tudat vagy meggyőződés, hogy Doki számára muri készül, ezúttal nem 
hirtelen fogamzott meg. És nem is egyik percről a másikra feslett ki teljes 
pompájában. Az emberek hírét vették, de hagyták, hadd fejlődjön csak ki 
szép lassan képzeletük gubójában, mint a lárva. 

Mack realista nézeteket vallott. 

— Legutóbb — mondta a fiúknak — erőltettük. Pedig úgy nem lehet jó 
murit csapni. Az az igazi, ha lassacskán környékezi meg az embert. 

— De hát tulajdonképpen mikor lesz? — kérdezte türelmetlenül Jones. 

— Nem tudom -— felelte Mack. 

— Meglepetésnek szánjuk? — kérdezte Hazel. 

— Úgy kellene — válaszolta Mack. — Az a legjobb módja. 

Kedves egy teniszlabdát hozott neki, amelyet talált valahol. Mack 
kidobta az ajtón a gizgazba. Kedves utánairamodott. 


— Ha tudnánk, mikor van Doki születésnapja — mondta Hazel -—, 
születésnapi murit csaphatnánk neki. 

Macknek tátva maradt a szája. Hazel mindig újabb meglepetésekkel 
szolgált. 

— Istenemre, Hazel, mondasz valamit — kiáltotta. — Úgy is van, ha 
születésnapi murit rendezünk neki, ajándékot is kap. És ez az igazi. Most 
már csak azt kell megtudnunk, mikor van Doki születésnapja. 

— Hát ezt könnyen megtudhatjuk — jegyezte meg Hughie. — Kérdezzük 
meg tőle! 

— Hogyisne! — mondta Mack. — Egyből rájön, miről van szó. Ha 
megkérdezel valakit, mikor van a születésnapja, különösen, ha már csaptak 
neki egy murit, mint mi tettük, rögtön rájön, honnét fúj a szél. Okosabb, ha 
átmegyek hozzá, és szaglászok egy kicsit, de nem jövök elő a farbával. 

— Én is veled megyek — mondta Hazel. 

— Nem! Ha ketten megyünk, képes kitalálni, hogy készülünk valamire. 

— De hát a fenébe 15! Az én ötletem volt! — tiltakozott Hazel. 

— Tudom — mondta Mack. — És ha jól sül el a dolog, meg is mondom 
majd Dokinak, hogy az ötlet a tied volt. De most, azt hiszem, mégis 
okosabb, ha egyedül megyek át. 

— Milyen kedvében van? — kérdezte Eddie. — Barátságos? 

— Hát persze, tip-top. 

Mack a laboratórium földszinti hátsó szobájában akadt rá Dokira. Hosszú 
gumikötény volt rajta meg gumikesztyű, hogy megvédje kezét a 
formaldehidtől. Törpecápák vissz— és— ütőereibe fecskendezett festéket. A 
kis mixer szakadatlanul forgott, keverte a kék festéket. A vörös folyadék 
már a fecskendőben volt. Doki finom keze akkurátusan dolgozott, beszúrta 
a tűt a kellő helyre, aztán megnyomta a pravazt, s a sűrített levegő 
belenyomta a vénákba a festéket. A cápákat szépen halomba rakta. Még 
egyszer kézbe kell majd vennie őket, hogy az artériákba kék festéket 
fecskendezzen. A törpecápa bonctani célokra igen Jól bevált. 

— Helló, Doki — köszönt Mack. — Megy a munka? 

— Megyeget — felelt Doki. — Hogy van a kutyus? 

— Prímán. De ha maga nincs, már régen beadta volna a kulcsot. 

Dokit egy pillanatra elöntötte az óvatosság hulláma, de aztán el 1s ült. 
Általában gyanakodva szokta fogadni a bókokat. Mackkel kapcsolatban 
különben is voltak már tapasztalatai. De Mack hangjából ezúttal csak hála 
csendült ki, semmi egyéb. Doki tudta, mennyire rajong a kutyáért. 


— Hogy mennek a dolgok a Palotában? — kérdezte. 

— Prímán, Doki, prímán. Két új széket szereztünk, örülnék, ha egyszer 
meglátogatna minket. Már egész szépen berendezkedtünk. 

— Majd elmegyek egyszer — jelentette ki Doki. — Eddie még mindig 
hordja haza a korsókat? 

— Persze — felelte Mack. — De sört most már nem önt hozzá, és szerintem 
jobb is így. Erősebb. 

— Az erejével eddig se volt hiba — jegyezte meg Dokt. 

Mack türelmesen várt. Doki előbb-utóbb bejön az utcájába, csak ki kell 
várnia. Ha maga Doki tér a tárgyra, kevésbé lesz gyanús a dolog. Mack 
módszere mindig ez volt. 

— Rég nem láttam Hazelt. Csak nem beteg? 

— Dehogyis — felelte Mack és megindította a hadműveletet. — Kutya baja. 
Ő meg Hughie állati vitát folytatnak egymással. Már legalább egy hete — 
kuncogott. — De a legjobb az egészben az, hogy olyasmin vitatkoznak, 
amihez egyik sem konyít. Én nem avatkozom bele, mert én se értek hozzá, 
de ők csak folytatják. Már majdhogy hajba nem kapnak. 

— Miről van szó? — kérdezte Dokt. 

— Hát — felelte Mack — Hazel egyre-másra vásárolja a planétákat, és a 
szerencsés napokat meg más efféléket bogarássza rajtuk. Hughie meg azt 
mondja, hogy hülyeség az egész. Hazel kardoskodik, hogy ha tudja, mikor 
született valaki, megmondja a jövőjét. Hughie erre azt mondja, hogy ebből 
csak annak a pacáknak van haszna, aki rásózza Hazelre a planétákat, 
darabját huszonöt centért. Én nem értek hozzá. Magának mi a véleménye, 
Doki? 

— Én inkább Hughie nézetét osztom — mondta Doki. Kikapcsolta a 
mixert, kimosta a fecskendőt, és kék festékkel töltötte meg. 

— Egyik este már majdnem összeverekedtek. Kérdik tőlem, mikor 
születtem. Mondom: április 12-én. Erre Hazel megy, vesz egy planétát, és 
mindenfélét rám olvas. Nem tagadom, egy-két dolgot eltalált. De majd 
minden Jó volt, amit mondott, és a Jót szívesen elhiszi az ember. Hogy bátor 
vagyok meg okos meg hű barát. Hazel azt állítja, ez mind igaz. Magának 
mikor van a születésnapja, Doki? 

A hosszú szósz végén egészen magától értetődőnek hatott a kérdés. 
Senkiben se keltett volna gyanút. De Doki, mint tudjuk, már régóta ismerte 
Macket. Ha nem így áll a dolog, elárulta volna, hogy december 18-án van a 
születésnapja, nem mondott volna október 27-ét, amikor nem volt. 


— Október huszonhetedikén — felelte. — Kérdezd meg Hazelt, mit tud 
ennek alapján kisütni rólam. 

— Valószínűleg süket duma az egész — vélekedett Mack. — De Hazel 
komolyan veszi. Majd szólok neki, nézze meg, mit tud mondani magáról, 
Doki. 

Amikor Mack eltávozott, Doki egy-két pillanatig eltöprengett, vajon mire 
megy ki a Játék. Mert tudta, hogy valami készül. Ismerte Mack technikáját, 
módszerét. Fölismerte a stílusát. Szerette volna tudni, mit kezd Mack a 
kapott felvilágosítással. De a teljes igazságra csak később jött rá, amikor Itt 
ís, ott is elkapott valamit a szállongó hírekből. Pillanatnyilag csak 
megkönnyebbülést érzett, mert arra számított, hogy Mack meg akarja vágni. 

A két kisfiú a hajógyár udvarán játszadozott, míg föl nem mászott egy 
macska a kerítésre. Rögtön üldözőbe vették, átkergették a vasúti síneken, s 
közben megtömték a zsebüket kövekkel. A macska bemenekült előlük a 
magas fűbe, de a kisfiúk azért eltették a köveket, mert mind súlyra, mind 
alakra és nagyságra tökéletesen megfeleltek a célnak: sose tudhatja az 
ember, mikor lehet szüksége ilyen kövekre. A gyerekek befordultak a 
Konzervgyár utcába, és  megcélozták a  Morden-féle Konzervgyár 
hullámlemez homlokzatát. Az irodaablakon egy ijedt ember kukkantott kit, 
az ajtóhoz rohant, de a kisfiúk gyorsabbak voltak nála. Már rég egy gerenda 
mögött lapultak, mire az ember az ajtóhoz ért. Ha száz évig keresi őket, 
akkor se találja meg. 

— Fogadni mernék, hogy egy életen át se találna meg minket — mondta 
Joey. 

Egy idő múlva elunták a bujkálást, mivel senki se kereste őket. Fölkeltek 
hát, és végigballagtak a Konzervgyár utcán. Sokáig bámulták Li Csong 
kirakatát, vágyakozó pillantást vetettek a  fogókra, fűrészekre, a 
mozdonyvezető-sipkákra meg a banánra. Aztán átmentek az utca túlsó 
oldalára, és leültek a laboratórium emeletére vezető lépcső legalsó fokára. 

— Ez a pacák ttt — szólalt meg Joey — csecsemőket tart üvegben. 

— Miféle csecsemőket? — kérdezte Willard. 

— Valódiakat. Azzal a különbséggel, hogy ezek még nem születtek meg. 

— Nem hiszem — mondta Willard. 

— Pedig így van. A Sprague srác látta 15 őket, és azt állítja, hogy csak 
ekkorák, ni, és egész pici kezük, lábuk meg szemük van. 

— Hajuk 1s van? — firtatta Willard. 

— Azt nem mondta Sprague. 

— Meg kellett volna kérdezned. Biztosan hazudott. 

— Szerencse, hogy nem hallja — mondta Joey. 

— Akár meg 15 mondhatod neki, hogy mit mondtam. Nem félek se tőle, se 
tőled. Senkitől se félek. Megmutassam? — Joey hallgatott. — Akarod? 

— Nem - felelte Joey. — Azon gondolkodom, hogy miért ne mehetnénk föl 
a pacákhoz, és kérdezhetnénk meg tőle, csakugyan vannak-e üvegben tartott 
csecsemőt. Lehet, hogy meg 1s mutatná, ha tényleg vannak neki. 


— Nincs itthon — mondta Willard. — Ha itthon volna, itt állna a kocsija. 
Elment valahová. Szerintem hazugság az egész. Az a Sprague hazudik. Meg 
te 15. Ha nem tetszik, tegyél róla! 

Álmos nap volt. Willardnak nagyon meg kellett erőltetnie magát, hogy 
izgalmasabbá tegye. 

— Meg gyáva 15 vagy. Ha nem tetszik, tegyél róla. 

Joey nem felelt. Willard kénytelen volt taktikát változtatni. 

— Hol az öreged? — kérdezte színlelt egykedvűséggel. 

— Meghalt — felelte Joey. 

— Igazán? Nem 15 tudtam. Mibe? 

Joey egy pillanatig nem válaszolt. Tudta, hogy Willard is tudja, miben 
halt meg az apja, de ezt nem mondhatta, ha nem akar összeverekedni 
Willarddal. Márpedig Joey félt Willardtól. 

— Öngyilkos... Megölte magát. 

— Igazán? — Willard komoly képet vágott. — És hogyan? 

— Patkánymérget vett be. 

Willard vad röhögésbe tört kt. 

— Mért? Patkánynak képzelte magát? 

Joey kuncogott egyet a tréfán, éppen csak a látszat kedvéért. 

— Biztos patkánynak képzelte magát — rikácsolta Willard. — Nem 
mászkált négykézláb? Így ni, ide nézz! Nem ráncolta az orrát? Hosszú farka 
15 volt? — Willard ájuldozott a röhögéstől. — Vett volna inkább egy 
patkányfogót, és dugta volna bele a fejét! 

Ezen mindketten jót röhögtek, legalábbis Willard. Aztán újabb tréfával 
próbálkozott. 

— És hogy nézett ki, amikor bevette? Így? 

Kancsalított, kitátotta a száját, és kitöltötte a nyelvét. 

— Egész nap beteg volt — felelte Joey. — Csak éjfélkor halt meg. Iszonyú 
fájdalmai voltak. 

— Miért csinálta? — kérdezte Willard. 

— Nem kapott munkát -— felelte Joey. — Már majd egy éve nem dolgozott. 
És tudod, mi a legviccesebb az egészben? Éppen másnap reggel jött valaki, 
hogy tudna munkát adni neki. 

Willard megpróbálta még egyszer elsütni a viccét. 

— Biztosan azt hitte magáról, hogy patkány — mondta, de ez már az ő 
fülének is laposan hangzott. 


Joey fölállt, és zsebre vágta a kezét. Észrevette, hogy az árokban csillog 
valami, elindult arrafelé, de épp amikor föl akarta venni, Willard ellökte, és 
ő vette föl a centet. 

— Én láttam meg előbb — kiáltotta Joey. — Az enyém! 

— Csak volt. És ha nem tetszik, tegyél róla — mondta Willard. — Vegyél be 
patkánymérget. 

Mack és a fiúk — az Erény, a Boldogság, a Szépség megtestesítői. A 
Palota Lebujban ültek, ihletük, akár a tóba dobott kő, végigfodrozott a 
Konzervgyár utcán, sőt azon 1s túl, Pacific Grove-ig, Montereyig, sőt a 
domb mögött egészen Carmelig. 

— Ezúttal biztosra kell mennünk, hogy Doki ott lesz a murin — mondta 
Mack. — Ha nem, meg se rendezzük. 

— És hol fogjuk rendezni? — kérdezte Jones. 

Mack a falnak billentette székét, és beleakasztotta lábfejét a szék lábába. 

— Ezen már magam 1s rengeteget gondolkoztam — felelte. — Persze 
csinálhatnánk nálunk is, csakhogy akkor fuccs a meglepetésnek. És amellett 
Doki szereti a maga vackát. Meg ott van a muzsikája 15. — Mack fenyegető 
pillantással nézett körül a szobában. — Nem tudom, ki törte el a múltkor a 
gramofonját — mondta. — De ha most valaki csak egy ujjal 15 hozzáér, 
személyesen taposom ki a belét. 

— Akkor hát legjobb volna nála rendezni — vélekedett Hughie. 

Az emberek nem hallottak semmit a mulatságról, de lassanként rájöttek, 
mi készül. Meghívót senki se kapott. De mindenki el akart menni. Október 
27-e köré képzeletben vörös karikát rajzoltak. S mivel születésnapi 
mulatság készült, ajándékról is kellett gondoskodni. 

Vegyük például Dora leányzóit. Nem akadt köztük egy sem, aki egyszer- 
másszor ne ment volna át a laborba tanácsért, gyógyszerért vagy egyszerűen 
azért, hogy ne mindig csak szakmai társalgást folytasson. És látták Doki 
ágyát. Tüskével, bogánccsal, homokkal teli, ócska, kifakult vörös takaró 
borította, mert Doki magával szokta vinni tengerparti túráira. Ha pénzhez 
jutott, laboratóriumi eszközöket vásárolt rajta. Sose jutott eszébe, hogy új 
takarót vegyen. Dora leányzói tarka selyemdarabokból gyönyörű paplant 
varrtak neki. S miután a rendelkezésükre álló selyemdarabkák többnyire 
fehérneműkből meg estélyiruhákból kerültek ki, a paplan testszínű, 
orchidea, halványsárga és cseresznyepiros színekben tündökölt. A lányok 
délelőttönként  dolgozgattak rajta, meg délutánonként is, míg a 
szardíniaflotta legénysége meg nem érkezett. A közös munka során a 
kuplerájokra jellemző örökös sértődések és torzsalkodások teljesen 
megszüntek. Li Csong huszonöt láb hosszú tűzkígyót meg egy nagy zsák 


kínai liliomhagymát szedett elő. Úgy gondolta, hogy a jól sikerült 
mulatságnak ez a legszükségesebb kelléke. 

Sam Malloynak régóta megvolt a maga külön elmélete a régiségekről. 
Tudta, hogy a maguk idejében teljesen értéktelen öreg bútorok, üveg— és 
cserépedények becsessége és pénzértéke az idők múltával szépségüktől és 
hasznosságuktól függetlenül aránytalanul megnövekszik. Tudott olyan 
székről, amely ötszáz dollárt hozott a tulajdonosának. Sam autóalkatrész- 
régiségeket gyűjtött, és abban a meggyőződésben élt, hogy gyűjteménye 
egy szép napon, miután őt dúsgazdaggá tette, a legelőkelőbb múzeumokban 
fekete bársonypárnákon fog pihenni. Sam sokat töprengett a készülő 
mulatságon, aztán szemügyre vette kincseit, amelyeket a kazán mögött 
őrzött, egy nagy, lelakatolt ládában. Elhatározta, hogy gyüjteménye egyik 
legszebb darabjával, egy 1916-ból való Chalmers-tengellyel és — 
dugattyúval ajándékozza meg Dokit. Addig dörzsölte és fényesítette 
szépséges kincsét, mígnem úgy ragyogott, akár egy régi-régi páncél. Aztán 
egy kis ládát készített neki, s fekete szövettel bélelte kt. 

Macknek és a fiúknak nagy gondot okozott az ajándék, és végül 15 arra a 
következtetésre jutottak, hogy Dokinak mindig szüksége van macskákra, 
viszont elég nehezen jut hozzájuk. Mack elővette kettős ketrecét. Aztán 
kikölcsönöztek egy épp vonzó állapotban levő cicahölgyet, és az üres telek 
végében, a ciprusfa alatt fölállították a csapdát. A Palota egyik sarkába 
drótketrecet szerkesztettek, s a dühös kandúrok száma éjszakáról éjszakára 
növekedett. Jonesnak napjában kétszer is el kellett látogatnia a 
konzervgyárakba halfejért, hogy zsákmányukat táplálhassák. Mack úgy 
vélekedett — igen helyesen —, hogy huszonöt kandúrnál szebb ajándékkal 
nem 15 lephetnék meg Dokit. 

— Dekorációt ezúttal nem csinálunk — mondta Mack. — Csak egy szolid, 
Jó kis murit csapunk, tenger piával. 

Gay még a távoli salinasi börtönben is hírét vette a mulatságnak. 
Megállapodott a seriffel, hogy arra az estére kiereszti, és az oda-vissza 
buszjegyre kölcsönkért tőle két dollárt. Gay nagyon szépen viselkedett a 
seriffel, s a seriff nem olyan ember volt, aki az ilyesmit elfelejti. Annál 
kevésbé, mert közeledett a választás, és Gay — legalábbis saját állítása 
szerint — rengeteg szavazatot tud majd neki szerezni. Amellett, ha akarja, 
rossz hírbe keverheti a salinasi börtönt. 

Henri egy aihletett pillanatában rájött, hogy a régimódi, színes 
gombostűkkel kirakott párna valamikor nagy népszerűségnek örvendett, a 


múlt század kilencvenes éveiben érte el virágkorát, de azóta feledésbe 
merült. Életre keltette e művészi formát, és elragadtatva tapasztalta, mi 
mindent lehet kifejezni a színes tűkkel. A kép sose vált befejezetté: a tük 
átrendezésével bármikor módosítani lehetett rajta. Éppen kiállítást készült 
rendezni ezekből a műalkotásokból, amikor hírét vette a mulatságnak. Erre 
abbahagyta saját munkáját, és nekiállt egy óriási tűpárnát készíteni 
Dokinak. Bonyolult, ingerlő mintát tervezett zöld, sárga és kék tűkből, 
csupa hűvös színből, s a kompozíciónak a Praecambriumi Emlék címet 
adta. 

Eric, Henri barátja, egy művelt borbély, aki első kiadású könyveket 
gyűjtött, olyan művekből, amelyek soha nem jelentek meg második 
kiadásban vagy olyan szerzőktől, akik nem is írtak második könyvet, 
szobaevezővel szándékozott Dokit meglepni. A szobaevezőt csődeljárás 
során szerezte egyik ügyfelétől, háromévi borbélyszámla fejében. A 
szerkezet kitűnő állapotban volt, nem sokat használták. Mert szobaevezőt 
nemigen használnak. 

Az összeesküvés egyre szélesebb körökre terjedt ki, véget nem érő 
látogatások kezdődtek, megbeszélték az ajándékokat, az italt, meg hogy 
mikor kezdik a murit, és hogy senki se szól egy szót se Dokinak. 

Doki nem 15 tudta volna megmondani, mikor figyelt föl rá, hogy valami 
készül körülötte. Ha belépett Li Csong boltjába, a beszélgetés hirtelen 
abbamaradt. Eleinte azt hitte, ismerősei elhidegültek iránta. Mikor aztán 
már vagy fél tucat ember megkérdezte tőle, mit csinál október 27-én, végleg 
zavarba jött, mert már régen elfelejtette, hogy ezt a napot jelölte meg 
születésnapjának. Voltaképp érdekelte volna, mit mond a horoszkóp erre az 
állítólagos születésnapra, de Mack azóta se hozta szóba, ő pedig 
megfeledkezett róla. 

Egyik este betért a Félút vendéglőbe, ahol olyan csapolt és kellő 
hőmérsékleten tartott sört mértek, amelyet különösen szeretett. Fölhajtott 
egy pohárral, s már nekikészülődött a második pohár gyönyöreinek, amikor 
meghallotta, hogy egy részeg odaszól a csaposnak: 

— Elmegy a murira? 

— Miféle murira? 

— Hát a Doktéra — súgta bizalmasan a részeg —, a Konzervgyár utcában. 

A csapos körülnézett a helyiségben, aztán visszafordult. 

— Csuda murit csapnak — mondta a részeg. — A születésnapjára. 

— Kik? 


— Hát mindenkit. 

Doki eltöprengett a hallottakon. A részeget még hírből sem ismerte. 

Vegyes érzelmek töltötték el. Jólesett neki, hogy mulatságot akarnak 
rendezni a tiszteletére, ugyanakkor meg 15 borzadt, mert még emlékezett a 
múltkori mulatság gyászos kimenetelére. 

Most már mindent értett. Mack kérdését 1s, meg azt 15, hogy elhallgatnak, 
ha betoppan valahová. Akkor éjjel, íróasztala mellett üldögélve, sokat 
töprengett a dolgon. Körülnézett, mit kell majd elzárnia. Tudta, hogy a 
mulatság sokba fog neki kerülni. 

Másnap nekilátott, hogy a maga részéről 15 megtegye az előkészületeket. 
Legértékesebb lemezeit becipelte a hátsó szobába, ahol el lehetett zárni 
őket. Ugyanoda rakott minden törékeny holmit. Tudta, mi lesz: vendégei 
megéheznek, de ennivalót nem hoznak magukkal. Az ital ís egykettőre 
elfogy, mint mindig. Kicsit kámpicsorodottan elballagott hát a piacra, ahol 
volt egy derék és megértő hentes ismerőse. Részletesen megtárgyalták, 
mennyi hús kéne. Doki hét kiló karajt, öt kiló paradicsomot, tizenkét fej 
salátát, hat kenyeret, egy nagy üveg amerikai mogyoróvajat, egy üveg 
eperdzsemet, húsz liter bort és négy liter Jó tömény, de nem túl finom 
whiskyt rendelt. Már előre tudta, hogy elsején kellemetlensége lesz a 
bankkal. Még három-négy ilyen mulatság, és rámegy a laboratórium. 

Eközben a Konzervgyár utcában a tervezgetés tetőpontjára ért. Dokinak 
igaza volt, ennivalóra senki se gondolt, csak italt tettek félre fél literenként, 
literenként. Az ajándékok halmaza egyre nőtt, és a vendégek listája, ha 
egyáltalában volt ilyen, lassanként népszámlálási ívre emlékeztetett. A 
Mackós Lobogóban szakadatlanul folyt a vita, ki mit vegyen föl. Miután a 
lányok nem munkába készültek, nem akarták gyönyörű, hosszú estélyi 
ruháikat fölvenni, mert ez végtére is az egyenruhájuk volt. Úgy döntöttek 
hát, hogy utcai ruhában mennek. A dolog azonban korántsem volt olyan 
egyszerű. Dora ugyanis ragaszkodott ahhoz, hogy az állandó vendégek 
igényeinek kielégítése céljából egy törzsgárda maradjon szolgálatban. A 
lányok váltott műszakban fognak dolgozni, egy részük otthon marad, míg a 
váltás meg nem érkezik. Kénytelenek voltak sorsot húzni, melyik csoport 
menjen elsőnek a mulatságra. Az első csoport tagjai látják majd, milyen 
arcot vág Doki, amikor átadják neki a gyönyörű paplant. A paplan az 
ebédlőben volt kifeszítve egy keretre, már csaknem készen volt. Mrs. 
Malloy egy időre abbahagyta az ágyterítőhorgolást. Most Dokinak készített 
hat kis tálcakendőt a söröspoharak alá. A Konzervgyár utcában az első 


izgalom elült, és helyébe egyre fokozódó halálos komolyság lépett. A 
Palota Lebujban tizenöt kandúr szorongott a ketrecben, éjszakai 
nyivákolásuk kissé az idegeire 15 ment már Kedvesnek. 

Elkerülhetetlen volt, hogy Frankie 15 előbb-utóbb tudomást ne szerezzen 
a mulatságról. Mert Frankie úgy sodródott, mint valami kis felhő. Mindig 
ott settenkedett valamelyik csoport szélén. Senki se vette észre, senki se 
törődött vele. Nem lehetett megállapítani, figyel-e vagy sem. De Frankie 
mindenesetre hallott a mulatságról, hallott az ajándékokról is, és túláradó, 
beteges vágyakozás öntötte el a szívét. 

Jacob ékszerboltjának kirakatában a világ legcsodálatosabb holmiját 
fedezte föl. Már Jó ideje ott állt. Egy fekete onix óra, arany számlappal, de 
az igazi szépség a tetején volt. Egy bronzszobor: Szent György, amint 
megöli a sárkányt. A sárkány a hátán feküdt, karmai égnek meredtek, 
mellében Szent György lándzsája. A szent teljes fegyverzetben, fölemelt 
sisakrostéllyal ült egy kövér, nagy fenekű lovon, s lándzsájával a földhöz 
szögezte a sárkányt. De a legnagyobb elragadtatással az töltötte el Frankie- 
t, hogy a szentnek hegyes szakálla volt, és egy kicsit Dokira hasonlított. 

Frankie hetenként többször is végigballagott az Alvarado utcán, megállt a 
kirakat előtt, és megbámulta a csodálatos órát. Még álmodott is róla, 
álmában megsimogatta a fényes, sima bronzot. Már hónapok óta csodálta, 
amikor értesült a készülő mulatságról és az ajándékokról. 

Frankie egy óra hosszat álldogált a járdán, mielőtt belépett a boltba. 

— Mit akarsz? — kérdezte Mr. Jacob. 

Mr. Jacob alaposan szemügyre vette Frankie-t, mikor belépett, és tudta, 
hogy legföljebb hetvenöt centje lehet. 

— Mibe kerül az ott? — kérdezte rekedten Frankie. 

— Melyik? 

— Az ni! 

— Ja, az az óra? Ötven dollár, a szoborral együtt hetvenöt. 

Frankie szó nélkül kifordult az üzletből. Lement a partra, bebújt egy 
fölfordított csónak alá, és kikukucskált a játszadozó hullámokra. A 
bronzcsoda olyan élénken bevésődött agyába, hogy szinte maga előtt látta. 
Szörnyű érzés fogta el: mintha csapdába esett volna. Meg kell szereznie azt 
a csodát! Szemében vad fények gyúltak ki, ha rágondolt. 

Az egész napot ott töltötte a csónak alatt, de éjszaka előbújt, és 
visszaballagott az Alvarado utcába. Az emberek bementek a moziba, ki 15 


Jöttek, betértek az Aranypipacsba, s Frankie még mindig föl-alá sétált az 
üzlet előtt. Nem volt se fáradt, se álmos, mert a csoda úgy lobogott benne, 
mint a tűz. 

Végre megritkult a járókelők serege, az utca lassan elnéptelenedett, a 
parkoló kocsik is eltűntek, a város nyugovóra tért. 

Egy rendőr alaposan végigmérte Frankte-t. 

— Mit keresel ilyenkor az utcán? 

Frankie elinalt, megkerülte a sarkot, és a mellékutcában bebújt egy hordó 
mögé. Fél háromkor odasurrant a boltajtóhoz, és lenyomta a kilincset. Zárva 
volt. Frankie visszament a mellékutcába, leült a hordó mögé, és töprengeni 
kezdett. A hordó mellett megpillantott egy darab cementet. Fölvette. 

A rendőr később jelentette, hogy hallotta a csörömpölést, és oda 15 
rohant. Jacob kirakata be volt törve. Megpillantotta a menekülő foglyot, és 
üldözőbe vette. Fogalma sincs róla, hogy tudott a fiú a huszonöt kilós 
órával meg a bronzszoborral olyan messzire és olyan gyorsan elszaladni, de 
tény, hogy kis híján sikerült meglépnie. Ha nem téved egy zsákutcába, meg 
15 lépett volna. 

A rendőrfőnök másnap felhívta Dokit: 

— Megtenné, hogy idefárad hozzám? Szeretnék beszélni magával. 

Bevezették Frankie-t, szeme vörös volt, arca szörnyen piszkos és 
mosdatlan. De erősen összeszorította a száját, s még egy kis mosolyt 1s 
küldött Doki felé, amikor meglátta. 

— Mi történt, Frankie? — kérdezte Doki. 

— Az éjszaka betört Jacobhoz — felelte a rendőrfőnök. — El is lopott 
valamit. Beszéltünk az anyjával. Azt mondja, nem ő tehet róla, mert a fiú 
állandóan a maga lakása körül lebzsel. 

— Nem lett volna szabad ilyesmit csinálnod, Frankie — mondta Doki. Az 
elkerülhetetlen végzet mint súlyos kő nehezedett a szívére. — Nem adhatná 
ki, ha jótállok érte? — kérdezte a rendőrfőnöktől. 

— Nem hiszem, hogy a bíró belemegy — felelte a rendőrfőnök. — Itt a 
jelentés az elmeállapotáról. Tudja, ugye, hogy mi a baja? 

— Igen — felelte Doki —, tudom. 

— És azt is tudja, hogy mi várható, ha pubertáskorba kerül? 

— Igen — felelte Doki —, tudom. — És a kő iszonyúan nyomta a szívét. 

— Az orvos szerint zárt intézetben volna a helye. Eddig nem helyezhettük 
oda, de most bűntettet követett el, és így, azt hiszem, nincs más hátra. 

Mikor Frankie ezt meghallotta, kialudt szemében az öröm fénye. 


— Mit lopott? — kérdezte Dokt. 

— Egy nagy órát meg egy bronzszobrot. 

— Megfizetem — mondta Dokt. 

— Ó, megvan minden. Nem hinném, hogy a bíró belemegy a dologba. 
Megismétlődhet az eset. Ezt maga 15 tudja. 

— Igen — mondta halkan Doki -—, tudom. De talán valami különös oka volt 
rá. Frankie — fordult a fiúhoz —, miért csináltad? 

Frankie sokáig nézett rá. 

— Mert szeretem magát — jelentette kt. 

Doki kirohant, kocsijába vetette magát, és elment állatokat gyűjteni Port 
Lobos alá, a barlangokba. 

Október huszonhetedikén négy órára Doki az utolsó medúzákat 15 üvegbe 
rakta. Kimosta a formalinos kancsót, megtisztította a csipeszeket, lehúzta és 
bepúderezte a gumikesztyűt. Fölment az emeletre, megetette a patkányokat, 
s legértékesebb lemezeit és a mikroszkópokat bevitte a hátsó szobába. 
Aztán bezárta a szobát. Megesett néha, hogy egy-egy ittas vendég 
mindenáron a csörgőkígyókkal akart játszani. Doki remélte, hogy a gondos 
előkészületek után, amelyek során minden eshetőséget számba vett, talán 
megússza a murtt halálos baleset nélkül, s mégse lesz unalmas. 

Vizet tett föl kávénak, fölrakta a gramofonra a Nagy Fúgát", és 
lezuhanyozott. Gyorsan elintézte, mert már tiszta ruhában hörpölgette a 
kávéját, mikor a zene véget ért. 

Az ablakon át kikémlelt a telekre, aztán a Palota felé, de sehol egy lélek 
se moccant. Dokinak fogalma se volt róla, kik és hányan jönnek el. De 
tudta, hogy figyelik. Egész nap érezte. Nem látott ugyan senkit, de biztos 
volt benne, hogy valaki vagy valakik szemmel tartják. Azt is tudta, hogy a 
mulatságot meglepetésnek szánják. Tehát meg kell lepődnie. Legjobb lesz, 
ha úgy csinál mindent, ahogy szokott, mintha semmi se lenne készülőben. 
Átment Li Csonghoz, és vett két liter sört. Li boltját valami fojtott, keleties 
izgalom ülte meg. Szóval ők 15 jönnek. Doki visszament a laborba, és töltött 
magának egy pohár sört. Az első poharat azért itta meg, mert szomjas volt, 
a másodikat már azért, mert ízlett neki. A telek és az utca még mindig 
néptelen volt. 

Mack és a fiúk a Palotában zárt ajtók mögött készülődtek. A kályha egész 
délután duruzsolt, fürdővíz forrt rajta. Még Kedvest 15 megfürdették, s 
vörös szalagot kötöttek a nyakába. 

— Szerintetek mikor menjünk át? — kérdezte Hazel. 

— Szerintem nyolc előtt semmi esetre se — felelte Mack. — Viszont semmi 
kifogásom se lenne ellene, ha egy kicsit bemelegítenénk. 

— Mi lenne, ha Dokit is bemelegítenénk? — kérdezte Hughie. — Talán 
átvihetnénk neki is egy üveggel, csak úgy. 

— Nem — mondta Mack. — Épp most járt Linél sörért. 

— Gondolod, hogy sejt valamit? 

— Ugyan, hogy sejtene? 


A sarokban két kandúr vitába elegyedett egymással, s a többi macska 
hangos morgással, begörbített háttal kísérte a vitát. Csupán huszonegy 
kandúrjuk volt. Lemaradtak a tervszámtól. 

— Csak azt szeretném tudni, hogy visszük át a macskákat? — mondta 
Hazel. — Ezzel a nagy ketreccel be se férünk az ajtón. 

— Nem is visszük át — felelte Mack, — Emlékezz csak, mi történt a 
békákkal. Csak megmondjuk Dokinak, hogy itt vannak. Ő majd átjön, és 
elviszi őket. — Fölállt, és kinyitotta Eddie egyik italos korsóját. — 
Gondolom, kezdhetjük a bemelegítést — mondta. 

Fél hatkor az öreg kínai csittegve-csattogva lejött a dombon, elhaladt a 
Palota előtt. Átvágott a telken, majd az utcán, és eltűnt az Élettani Labor és 
a Hediondo közötti átjáróban. 

A Mackós Lobogóban a lányok már készülődtek. Szalmaszállal sorsolták 
ki, ki maradjon otthon. Óránként fogják váltani egymást. 

Dora tündökölt. Frissen festett narancsszínű haja  gyűrükben 
tornyosodott. UJján karikagyűrű, keblén hatalmas gyémántbross pompázott. 
Fekete bambuszmintás fehér selyemruhát viselt. A hálószobákban a 
szokásos gyakorlattal ellentétes műveletek folytak. 

Az otthon maradókon hosszú estélyi ruha volt, azokon, akik elmentek, 
rövid, mintás utcai ruha; igen jól festettek bennük. A kész, bélelt paplan egy 
nagy kartondobozban a bárban várakozott. A kidobóember morgott egy 
kicsit, mert úgy döntöttek, hogy ő nem mehet el a mulatságra. Valakinek 
vigyáznia kell a házra. Az előírásokkal dacolva mindegyik lány eldugott 
magának egy üveg Italt, és leste a jeladást, hogy egy korty szíverősítővel 
felkészüljön a mulatságra. 

Dora méltóságteljesen bevonult az irodájába, és bezárta maga mögött az 
ajtót. Kinyitotta redőnyös íróasztala legfelső fiókját, üveget meg poharat 
vett elő, és töltött magának egy kis itókát. És az üveg halkan megkoccant a 
pohár száján. Az ajtónál hallgatózó lány hallotta a koccanást, és jelt adott. 
Dora most már nem érzi majd a leheletükön az italt. A lányok szobáikba 
nyargaltak, és elővették az eldugott üvegeket. A Konzervgyár utcára lassan 
leszállt az alkony, a napnyugta és a lámpagyújtás közti szürkeség. Phyllis 
Mae kikukucskált az utcai szoba függönye mögül. 

— Látod? — kérdezte Dora. 

— Igen. Villanyt gyújtott. Úgy ül ott, mintha olvasna. Jézusom, mit 
összeolvas ez a pacák! Az ember azt hinné, tönkre akarja tenni a szemét. 
Egy pohár sör van a kezében. 


— Akkor — mondta Dora — mi 15 ihatnánk egy kortyot. 

Phyllis Mae egy kissé még mindig bicegett, de ettől eltekintve tökéletes 
kondícióban volt. Úgy érzi, mondogatta, már a városi tanácstagoknál is 
megállná a helyét. 

— Hát nem muris — mondta. — Ott üldögél, és nem 1s sejti, mi készül. 

— Nálunk soha egy numerát se ad le — jegyezte meg Doris kissé 
szomorúan. 

— Sokan nem szeretnek pénzt adni érte — mondta Phyllis Mae. — Bár úgy 
többe kerül nekik, de azért azt hiszik, mégis más. 

— Talán szereti őket. 

— Kiket? 

— Hát akik járnak hozzá. 

— Az lehet. Egyszer át voltam nála. Még csak nem 1s tapizott. 

— Persze hogy nem — mondta Doris. — De ez még nem jelenti azt, hogy ha 
más szakmában dolgoznál, épen megúsznád. 

— Azt akarod mondani, hogy nem szereti a mesterségünket? 

— Ugyan, dehogyis. Csak valószínűleg azt hiszi, hogy a magunkfajta 
dolgozó nőknek más a hozzáállásuk. 

Erre ittak még egy kortyot. 

Dora az irodában szintén töltött magának még egy pohárkával, kiitta, 
aztán bezárta a fiókot. A falitükörben megigazgatta csodás haját, 
megvizsgálta fényes, vörös körmét, és kiment a bárba. Alfréd, a kidobó, 
durcáskodott. Nem mintha bármit í15 mondott vagy barátságtalan arcot 
vágott volna, de mégis durcáskodott. Dora hűvös pillantást vetett rá. 

— Olyan képet vágsz, mintha kitoltak volna veled. 

— Nem — mondta Alfréd. — Nincs semmi baj. 

Ez aztán végképp kihozta Dorát a sodrából. 

— Nincs semmi baj? Azt mondod? Te itt állásban vagy, fiam, ha nem 
tudnád. Meg akarod tartani, vagy nem? 

— Nincs semmi baj — ismételte meg jéghideg hangon Alfréd. — Egy szót 
se szóltam. — Karjával a pultra támaszkodott, és nézegetni kezdte magát a 
tükörben. — Mulasson jól — tette hozzá. — Majd én vigyázok a házra. 
Nyugodt lehet. 

Fájdalma meglágyította Dora szívét. 

— Ide figyelj! — mondta. — Nem szeretném férfi nélkül hagyni a házat. 
Megeshet, hogy egyik-másik bepiált pali balhézni kezd, és a lányok nem 


bírnak vele. De kicsit később majd átjöhetsz, és az ablakon át szemmel 
tartod a Mackót. Mit szólsz hozzá? Onnét 15 meglátod, ha valami történik. 

— Szeretnék ott lenni - mondta Alfréd, megenyhülve Dora 
engedékenységétől. — Később tán átmegyek pár percre. Tegnap éjjel 15 
randalírozni kezdett az egyik részeg. Tudja, Dora, azóta, hogy az a pacák a 
nyakát törte, rosszak az idegeim. Nem vagyok olyan biztos magamban, 
mint régen. Attól félek, legközelebb orrba vágok valakit, és máris kitör a 
gyalázat. 

— Pihenésre volna szükséged — vélte Dora. — Tán megkérem Macket, 
ugorjon be a helyedbe, és akkor elmehetsz vagy két hétre. 

Hát ilyen csodálatos madam volt Dora. 

Odaát a laborban Doki whiskyvel öblítette le a sört. Kissé spiccesnek 
érezte magát. Milyen rendes tőlük, hogy mulatságot rendeznek nekt! 
Lejátszotta a Pavanét egy infánsnő halálára," s ettől szentimentális és 
kissé szomorkás hangulatba került. S ha már ilyen hangulatban volt, a 
Daphnis és Chloéval" folytatta a muzsikálást. Ebben volt egy részlet, ami 
valami egészen másra emlékeztette. A marathóni csata előtt az athéni 
hírszerzők jelentették, hogy nagy porfelhőt láttak úszni a Síkság fölött, 
fegyvercsörgést hallottak, és hallották az eleuziszi dalokat. És Doki most 
erre a képre emlékezett. 

Amikor a lemez véget ért, Doki még egy korty whiskyt ivott, és azt 
latolgatta, hogy lejátssza az egyik Brandenburgi versenyt." Ez kiragadná 
édeskés, beteges hangulatából. De mi kifogása lehet az édeskés, beteges 
hangulat ellen? Hisz végeredményben igen kellemes. 

— Azt játszom, amit akarok — mondta hangosan. — Lejátszhatom a Clair 
de Lune-t vagy a Lenhajú lányt" is. Szabad ember vagyok. 

Töltött magának egy pohár whiskyt, és felhajtotta. Aztán a Holdfény 
szonátában " egyezett ki. Látta a La Ida neonfényeinek villogását. És a 
Mackós Lobogó előtti utcai lámpa 15 kigyulladt. 

Nagy barna bogarak vágódtak csapatostul a lámpának, lehulltak a földre, 
lábukkal kalimpáltak, a csápjaikkal tapogatóztak. Az út szélén egy nőstény 
cicus sétálgatott magányosan, kalandra várva. Azon tűnődött, mi 
történhetett a kandúrokkal, akik az életet oly érdekessé, az éjszakákat oly 
rúttá szokták tenni. 

Mr. Malloy négykézláb kikukucskált a kazánajtón, hogy lássa, indulnak-e 
már az emberek a mulatságra. A Palotában a fiúk türelmetlenül figyelték a 
vekker fekete mutatóit. 

A mulatságok természetét ez ideig még nem tanulmányozták kellő 
alapossággal. Az viszont általánosan elfogadott nézet, hogy a 
mulatságoknak megvan a maguk patológiája, hogy a mulatság voltaképpen 
valamiféle egyéniség, méghozzá igen fajtalan egyéniség. És az is közismert 
tény, hogy a mulatságok szinte sohase zajlanak le terv szerint. Ez az utóbbi 
megállapítás természetesen nem érvényes azokra a rémséges rabszolga- 
estélyekre, amelyeket emberevő, professzionista háziasszonyok tűzzel- 
vassal hoznak össze, tartanak kordában. Ezek valójában nem 1s mulatságok, 
lényegük a puszta alakoskodás és kérkedés, körülbelül annyi bennük a 
játékosság, mint a bélmozgásban, és olyan érdekesek 15, mint a bélmozgás 
végterméke. 

A Konzervgyár utcában valószínűleg mindenkinek volt valami 
elképzelése, hogy milyen is lesz a mulatság: az üdvrivalgások, a 
gratulációk, zenebona és a jókedv. Csakhogy egyáltalában nem így indult. 
Pontosan nyolc órakor Mack és a fiúk, kifésülködve, kimosakodva, 
fölkapták korsóikat, lemasíroztak a kaptatón, átvágtak a vasúti töltésen, a 
telken meg az utcán, és fölmentek az Élettani Labor lépcsőjén. 
Mindannyian zavarban voltak. Doki kitárta előttük az ajtót, és Mack egy kis 
beszédet tartott: 

— Lévén ma az ön születésnapja — mondta —, én meg a fiúk eljöttünk, 
hogy minden jót kívánjunk, és bejelentsük, hogy ajándékul szereztünk 
huszonegy macskát. 

Mack elhallgatott, és csak álldogáltak gyámoltalanul a lépcsőn. 

— Kerüljetek beljebb — mondta Doki. — Ez igazán nagy... meglepetés. 
Nem 1s sejtettem, hogy tudjátok, ma van a születésnapom. 

— Mind egy szálig kandúr — jegyezte meg Hazel. — De nem hoztuk 
magunkkal őket. 

Szertartásosan leültek a bal oldali szobában. Hosszú csend következett. 

— Ha már Itt vagytok — mondta Doki -, talán ihatnánk egyet. 

— Hoztunk egy kis piát — szólt Mack, és az Eddie által összegyűjtött 
három korsó italra mutatott. 

— Sör nincs benne — jegyezte meg Eddie. 


Ehhez az italhoz Doki még túl józan volt. De igyekezett leplezni 
vonakodását. 

— Nem — mondta —, majd én hozok valami innivalót. Véletlenül van 
idehaza egy kevés whiskym. 

Szertartásosan üldögéltek, óvatosan hörpölgették a whiskyt, amikor 
megérkezett Dora a lányokkal. Átadták a paplant. Doki az ágyra terítette. 
Gyönyörű volt. És Doráék is elfogadtak egy kis italt. Nyomukban megjelent 
Mr. és Mrs. Malloy az ajándékával. 

— Kevesen tudják — mondta Sam Malloy, és elővette az 1916-os 
Chalmers-tengelyt meg a dugattyút —, mit fog ez a darab egyszer még érni. 
Azt hiszem, az egész világon nemigen lehet már háromnál több belőle. 

Most aztán már csapatostul érkeztek a vendégek. Megjelent Henri 
háromszor négy láb nagyságú tűpárnájával. Szívesen tartott volna egy 
kisebb előadást erről az új művészi formáról, csakhogy addigra a 
szertartásos hangulat már föloldódott. Megérkezett Mr. és Mrs. Gay 1s. Li 
Csong átnyújtotta ajándékba a hosszú tűzkígyót meg a kínai 
lliomhagymákat. Tizenegy órára valaki megette a liliomhagymákat, a 
tűzkígyó későbbre maradt. A La Idából is átjöttek néhányan, viszonylag 
idegenek. A kezdeti merevség most már gyorsan oldódott. Dora egy 
trónszékszerűségben ült, narancsszínű haja szinte lángolt. Kényeskedve, 
kinyújtott kisujjal tartotta kezében a whiskyspoharat. És közben vigyázta a 
lányokat 15, hogy illedelmesen viselkedjenek. Doki tánclemezt tett föl a 
gramofonra, aztán kiment a konyhába, hogy kisüsse a karajt. 

Az első ütközet nem volt túlságosan heves. A La Idából érkezett 
vendégek egyike tisztességtelen ajánlatot tett Dora egyik leányzójának. A 
lány tiltakozott, mire Mack és a fiúk, az illemsértésen fölháborodva, 
egykettőre — és anélkül, hogy bármiben is kárt tettek volna — kitették a 
pasas szűrét. Ettől fényes kedvük támadt, mert úgy érezték, hogy 
hozzájárultak az est sikeréhez. 

Doki közben a konyhában három tepsiben sütögette a karajt, majd 
paradicsomot szeletelt, és halomba rakta a kenyérszeleteket. Nagyon jól 
érezte magát. Mack személyesen őrködött a gramofonra, s talált egy 
albumot Benny Goodman együttesének lemezeivel. Megkezdődött a tánc, s 
a mulatság egyre barátibb, egyre élénkebb lett. Eddie bement az irodába, és 
dzsiggelni kezdett. Doki kivitt magával egy üveg italt a konyhába, és azt 
iszogatta. Mind jobb és jobb hangulatba került. Amikor föltálalta a húst, 
mindenki nagyon meglepődött. Valójában senki se volt éhes, s így 


pillanatokon belül eltüntették a húst. A táplálék hatására a társaságot 
kellemes emésztési szomorúság fogta el. A whisky elfogyott, és Doki 
előhozta a bort. 

Dora a trónszékből megszólalt: 

— Doki, játsszon valamit abból a szép muzsikából. Azzal az oltári 
wurlitzerrel odaát már torkig vagyok. 

Doki erre egy Monteverdi-albumból lejátszotta az Ardót és az Amort." A 
vendégek csendben, magukba mélyedve üldögéltek. Dora szinte itta a 
szépséget. Két újonnan jött vendég lábujjhegyen osont fel a lépcsőn, halkan 
léptek be a szobába. Dokin jóleső, kellemes mélabú lett úrrá. A muzsika 
véget ért, de a vendégek tovább is csendben ültek. Doki elővett egy 
könyvet, és tiszta, mély hangon olvasni kezdett: 


Még most is, 

ha lelkemben látom a citromkeblű lányt, 

az aranyszínút, arca, mint egünkön a csillagok, 
futnék felé; testét, hol csapkod a láng, 

a vágy izzó lándzsája döfi át, 

engem meg ifjú évei sebeznek legvéresebbre, 

s ekkor dobogó szívem ellepi a hó. 


Még most is, 

ha lótuszszemével rám nézne a kedves, 

fáradtan ifjú szerelme igája alatt, 

újra e két fonnyadt karomba venném, 

ajkáról innám nehéz borát, 

miként a zümmögő méhkalóz, mely könnyedén libegve 
orozza el a tavirózsa mézét. 

Még most is, 

ha látom őt tágra nyilt szemmel feküdni, 

arca két gödrét sápadt homlokáig, 

hófehér füléig rajzolja ki a szemkenőcs, 

így gyötri a láz, hogy nem vagyok vele, 

szerelmem virághágcsóként nyújtanám neki, 

s éjszakám fekete fürtös szeretőül a nappal kebelén. 


Még most is 

rajzolja hunyni vágyó szemem, egyre rajzolja 
elveszett kedvesem arcát. Ó, ti arany fürtök, 
magnolialevélke-orcáját simogatók, 

ó, te puha pergamenek legfehérebbje, 

melyre szegény, elárvult ajkam csókok 
csodás verssorait írta, s többé sosem írja. 
Még most is 

elküldi nékem a Halál kedvesem vad szemén 
púderes szemhéja rebbenését, karcsú testét, 
mit a kéj korbácsa szánalmasra tépett, 
elküldi vigaszul kendők fölött hullámzó keble 
vörös virágait, s keservül nedves bíborajka 
mit egykor, mint magamét haraptam. 


Még most is 

bazárról bazárra adják a szót: gyenge volt, 

ő, aki engem oly erősen szeretett. S az emberkék, 
kik ezüstért adnak-vesznek, e rabszolgalelkek 
szemük körül ráncolják a hájt. De se város, 

se tenger hercege nem kapta meg őt, 

nem vitte kegyetlen ágyába. Énhozzám simultál, 
magányos, kicsi lány, akár a ruhám, ó, kedves. 


Még most is 

szeretem nagy fekete szemét, e selymesen simogatót, 

mindig szomorú, mindig nevető szemét, 

szemhéját, mely oly gyönyörű árnyakat vet, hogyha lehunyja, 
szinte új csodás pillantást idéz, 

szeretem friss száját, ó, ez illatos szájat, 

fürtös haját, mely finom, mint a füst, 

könnyű ujját, mosolya zöld ékszerét. 


Még most is 

emlékszem, mily halkan válaszoltad, 

egy lélek vagyunk, kezed hajamban pihent, 
égő emlék zárt ajkaidnak íve; 


láttam én Rati" papnőit fogyó hold fényeinél szeretkezni, 
majd szőnyeges teremben aranylámpák tüzénél 
közömbösen, ahol épp hely akadt, aludni térni." 


Amikor Doki befejezte a verset, Phyllis Mae leplezetlenül sírt, sőt maga 
Dora is a szemét törölgette. Hazelt annyira lenyűgözte a szavak zenéje, 
hogy értelmükre nem is figyelt. De valamennyiüket elfogta valami kis földi 
bánat. Mindegyikük felidézett egy-egy elvesztett szerelmet, egy-egy 
elnémult hívó szót. 

— Jézusom, de szép! — mondta Mack. — Eszembe Jut egy baba... — s itt 
elhallgatott. Megtöltötték borospoharaikat, és csendben üldögéltek. A 
mulatság az édes mélabú hullámain hajózott. Eddie az irodába ment, 
dzsiggelt egy kicsit, majd visszajött, és leült. A társaság már épp azon a 
határon volt, hogy hátradőljön, és elaludjon, amikor léptek dobogása 
hangzott föl a lépcsőn. 

— Hol vannak a lányok? — kiáltotta egy mély hang. 

Mack csaknem boldogan ugrott föl, s gyorsan az ajtóhoz lépett. Hughie 
és Jones arcán 15 örömteli mosoly villant föl. 

— Miféle lányokra gondol? — kérdezte Mack. 

— Hát nem ez a kupleráj? A taxisofőr azt mondta, hogy errefelé van. 

— Eltévesztette a házszámot, miszter — mondta Mack vidáman. 

— Hát azok ott bent miféle hölgyikék? 

Erre kezdetét vette az ütközet. A jövevények, egy San Pedró-i tonhal- 
halászhajó matrózai, belevaló, markos, jókedvű, tapasztalt harcosok voltak. 
Első rohamukkal áttörték a társaság sorfalát. Dora leányzói levették 
cipőjüket, és a hegyénél fogva szorongatták a markukban. A dulakodás 
közepette a vasalt sarkokkal jókat koppintottak a támadók fejére. Dora 
kiugrott a konyhába, és üvöltve tért vissza, feje fölött egy húsdarálót 
forgatva. Még Dokit ís magával ragadta a harci kedv. Az 1916-os 
Chalmers-dugattyúval és —tengellyel vagdalkozott maga körül. 

Kemény tusa volt. Hazel elcsúszott; kétszer rúgták arcba, mielőtt újra 
lábra tudott állni. A villanykályha nagy robajjal fölborult. A sarokba 
szorított jövevények a polcokról lekapott vastag könyvekkel védekeztek. De 
lassan visszaszorították őket. A két utcai ablak betört. Alfréd az utcán át 
meghallotta a harci zajt, s váratlanul hátba támadta az ellenséget. Kedvenc 
fegyverével, egy baseballütővel vonult a csatába. A küzdelem előbb a 
lépcsőkön, majd az utcán, végül a telken folyt tovább. Az ajtó újból az 


egyik sarokvason kókadozott. Doki inge elszakadt, keskeny, erős válláról 
egy karmolás nyomán vér csöpögött. Az ellenséget már a telek közepéig 
szorították vissza, amikor fölvíjjogtak a szirénák. A születésnapi 
vendégseregnek épp csak annyi ideje maradt, hogy visszavonuljon a 
laborba, benyomja a törött ajtót, s eloltsa a villanyt, mielőtt a rendőrautó 
megérkezett. A zsaruk már semmit se találtak. A társaság boldogan 
kuncogva, borozgatva üldögélt a sötétben. A Mackós Lobogóban maradt 
lányokat fölváltották. Az új turnus csupa tűzzel robbant be. A mulatság csak 
most kezdődött igazán. A zsaruk visszajöttek, benéztek, csettintettek egyet 
a nyelvükkel, és csatlakoztak a társasághoz. Mack és a fiúk a riadóautóval 
elmentek Jimmy Bruciához még egy kis borért, és Jimmy is velük jött. A 
zenebonától az egész Konzervgyár utca visszhangzott. A mulatság immár 
egy zendülés és egy barikádokon töltött éjszaka legvonzóbb tulajdonságait 
egyesítette magában. A San  Pedró-i tonhal-halászhajó legénysége 
alázatosan visszatért, és csatlakozott a társasághoz. Baráti öleléssel és 
csodálattal adóztak nekik. Öt háztömbbel odább egy asszony rendőrt akart 
hívni, hogy panaszt emeljen a ricsajozás miatt, de közel s távolban egy 
rendőrt sem talált. A zsaruk bejelentették, hogy valaki ellopta a 
riadóautójukat, de később megtalálták a tengerparton. Doki keresztbe tett 
lábakkal ült az asztal tetején, mosolygott, és lágyan dobolt a térdén az 
ujjával. Mack és Phyllis Mae indián módra birkózott a padlón. A törött 
ablakokon át az öböl felől hűvös szél áramlott be. És ekkor történt, hogy 
valaki meggyújtotta a huszonöt láb hosszú tűzkígyót. 

A Konzervgyár utcában a papsajttal benőtt üres telek sűrűjében egy 
jókora pocok ütött tanyát. Ennél jobb helyet nem is kívánhatott volna 
magának. A mélyzöld, buja papsajt magasra nyújtogatta gazdag, friss 
leveleit, és amikor megért, apró gyümölcsei hívogatón lógtak alá. A föld 
pompás lakást kínált a pocoknak, fekete volt és puha, de kissé agyagos is, 
nem porladt szét, az alagutak nem omlottak be. A kövér, jól táplált pocok 
mindig elegendő élelmet tárolt pofazacskóiban. Fülecskéi tiszták, formásak 
voltak, fekete szeme színre és nagyságra egy ódivatú gombostűfejhez 
hasonlított. Ásásra termett mancsa jó erős volt, hátán a prém barnás színben 
tündökölt, mellét hihetetlenül lágy és tömött, sárgásbarna szór borította. 
Szájából hosszú, sárga fogak villantak elő, farka kurtára nőtt. Mindent 
egybevéve gyönyörű, élete virágkorában levő pocok volt. 

Messzi földről jött ide, megtetszett neki a hely, és azonnal hozzálátott, 
hogy megépítse odúját. Egy kisebb magaslatot szemelt ki, ahol 
kikukucskálhatott a papsajtból, megfigyelhette a Konzervgyár utcában 
elhaladó teherautókat. Megleshette Mack és a fiúk lábát, midőn a telken 
átvágva a Palota Lebuj felé tartottak. És minél mélyebbre ásott le a 
szénfekete földbe, annál pompásabbnak találta, mert a talaj alatt nagy kövek 
feküdtek. Az élelem elraktározására szolgáló nagy termet egy ilyen kő alá 
építette, s így a terem a legnagyobb felhőszakadásban sem omolhatott be. Itt 
kedvére letelepedhetett, s korlátlan számú utódot nevelhetett, mert az odút 
minden irányban kibővíthette. 

Az első reggel, amikor kidugta a fejét az odúból, gyönyörű látvány 
fogadta. A papsajton zöld fények szivárogtak át, a felkelő nap első sugarai 
bevilágítottak üregébe, s kellemes meleget árasztottak. A pocok igen 
elégedetten és kényelmesen feküdt odújában. 

Midőn megásta a nagy termet, a négy vészkijáratot, valamint vízmentes 
óvóhelyét, hozzálátott az eleséggyűjtéshez. Csak a legtökéletesebb 
papsajtszárakat válogatta ki, pontosan a kívánt méretre vágta, asztagba rakta 
a nagy teremben, és gondosan elrendezte, nehogy megerjedjenek vagy 
megsavanyodjanak. Jobb helyet nem is találhatott volna a letelepedésre. 
Kert nem volt a közelben, nem kellett csapdától félnie. Macskák ugyan 
nagy számban akadtak, de a konzervgyári halfejektől és belektől akkorára 


duzzadt a bendőjük, hogy már réges-rég fölhagytak a vadászgatással. A 
talaj eléggé homokos volt, tehát a víz nem maradt meg rajta, hosszabb időre 
nem öntötte el odúját. A pocok kitartóan dolgozott, míg a nagy terem 
színültig nem telt eleséggel. Ekkor kis oldalsó termeket épített, az eljövendő 
utódok számára. Néhány év múlva ezrével és ezrével szélednek majd szét 
az ősi tűzhely mellől. 

De ahogy teltek-múltak a napok, a pocok türelmetlenkedni kezdett, mert 
egyetlen nőstény se bukkant fel. Reggelenként kiült odújának bejárata elé, 
és éles hangon cincogott, emberi fül ugyan nem foghatta föl, a többi 
pocoknak azonban még mélyen a föld alatt 15 meg kellett volna hallania. De 
hívogató szavára se bukkant föl nőstény. Türelmetlenségében végül 1s 
átvágott a vasúti töltésen, ahol aztán talált is egy másik pocokodút. 
Bejáratánál kihívó cincogásba fogott. Mozgolódást hallott bentről, 
nőstényszagot 1s érzett, csakhogy az odúból egy vén, harcedzett kan pocok 
Jött elő, s úgy elagyabugyálta, összevissza harapta, hogy hazakecmergett, és 
három napig feküdt a nagy teremben, míg fölépült. A küzdelemben mellső 
mancsának két ujját 15 elvesztette. 

Tovább várt hát, tovább cincogott a csodálatos telken csodálatos odúja 
előtt, de nőstényt még véletlenül se látott. Egy idő múlva kénytelen volt 
elköltözni. Két háztömbbel odább, a domboldalra költözött, egy dáliakertbe, 
ahol minden éjjel csapdákat állítottak föl. 

Doki lassan, nehézkesen ébredt föl álmából, ahogy egy kövér ember 
botorkál ki az úszómedencéből, öntudata többször is áttört a felszínen, de 
aztán újból visszazuhant. Szakálla rúzsfoltos volt. Kinyitotta szemét, 
meglátta a paplan ragyogó színeit, s erre gyorsan megint lehunyta. De 
kisvártatva újból fölnézett. Pillantása a paplanról a padlóra tévedt, a 
sarokban heverő törött tányérra, a fölfordított asztalon álló poharakra, a 
kiömlött borra, és a könyvekre, amelyek mint kimúlt lepkék feküdtek a 
földön. A lakás tele volt összegyűrt piros papírdarabkákkal; orrát a tűzkígyó 
erős szaga csapta meg. A konyhaajtón át megpillantotta a föltornyozott 
húsos tányérokat és a zsírtól mocskos tepsiket. A padlót száz és száz 
eltaposott cigarettavég borította. És a tűzkígyó szagába bor, whisky és 
parfüm finom egyvelegének illata keveredett. Szeme egy pillanatra 
megakadt egy kis hajtűkupacon, amely a szoba közepén hevert. 

Doki lassan a másik oldalára fordult, és könyökére támaszkodva 
kibámult a törött ablakon. A Konzervgyár utca némán sütkérezett a napon. 
A kazán ajtaja tárva-nyitva állt. A Palota Lebuj ajtaja viszont be volt 
csukva. Az üres telken békésen aludt a gizgazban egy ember. A Mackós 
Lobogó ablakát-ajtaját lehunyta. 

Doki fölkelt, kiment a konyhába, majd útban a vécé felé meggyújtotta a 
bojlert. Aztán visszatért, az ágy szélére ült, és lábujjait tornáztatva fölmérte 
a pusztulást. A dombtető felől harangszót hallott. Amikor a bojler 
duruzsolni kezdett, visszament a fürdőszobába, lezuhanyozott, kék nadrágot 
és flanellinget vett föl. Li Csong boltja ugyan még zárva volt, de a kínai 
meglátta, ki áll az ajtóban, és kinyitott. A jégszekrényhez ment, és kérés 
nélkül kihozott egy üveg sört. Doki fizetett. 

— Jól mulatott? — kérdezte Li. Barna szeme alatt a könnyzacskók kissé 
gyulladtak voltak. 

— Jól! — felelte Doki, és a hideg sörrel visszatért a laborba. Kent magának 
egy mogyoróvajas szendvicset, azt eszegette a sörhöz. Az utca nagyon 
csöndes volt. Egy lelket se lehetett látni. Doki fejében muzsika szólt — 
violák és csellók, gondolta. Hűvös, lágy, enyhet adó zene, kiemelkedő 
mozzanatok nélkül. Doki eszegette a szendvicset, hörpölt hozzá a sörből, és 
hallgatta a zenét. Amikor végzett a sörrel, kiment a konyhába, és kirakta a 


piszkos edényt a mosogatóból. Forró vizet eresztett bele, s annyi 
szappanpelyhet szórt a vízbe, hogy a fehér hab teljesen elborította. Akkor 
összeszedte az épen maradt poharakat, és belerakta a meleg szappanos 
vízbe. A tűzhelyen magas toronyban álltak a barna szósztól és a fehér 
zsírtól egymáshoz ragadt húsos tányérok. Doki helyet csinált az asztalon az 
elmosott poharaknak. Aztán kinyitotta a hátsó szobát, kihozott egy album 
gregorián lemezt, föltett a gyramofonra egy Paternostert és egy Agnus Deit. 
— Az angyali, testetlen hangok betöltötték a labort, hihetetlenül tisztán, 
édesen zengtek. Doki óvatosan mosogatta a poharakat, vigyázott, hogy 
össze ne koccanjanak, meg ne zavarják a zenét. A fiúkórus föl-le szárnyalt a 
dallammal, egyszerűségében 15 oly gazdagon, ahogy csak gyerekek tudnak 
dalolni. Amikor a lemez lejárt, Doki megtörölte a kezét, és kikapcsolta a 
gramofont. Meglátott egy könyvet, amely félig az ágy alatt feküdt, fölvette, 
és leült az ágyra. Egy másodpercig magában mondta a szavakat, de aztán 
megmozdult az ajka, és egy pillanat múlva már hangosan olvasott, lassan, 
minden sor végén megállva. 


Még most is 

bosszant a bölcsek fecsegése, kik tornyokból 

bújnak elő, hol eltöprengték ifjúságukat, 

s hogy hallgatom beszédük, nem lelem bennik 

kedvesem suttogó szava sóját, 

a kusza színek mormolását, míg az álom peremén hevertünk, 
a bölcs, az elmés aprócska szavakat, 

mik ömlöttek bőven, mint a víz, buzgó, mézes folyó. 


A mosogatóban a magas, fehér hab lehűlt, és egymás után pattantak szét 
a buborékok. Kint, a pillérek alatt magasba szökött a dagály, és a hullámok 
a sziklákat csapkodták, amelyeket már régen nem értek el. 


Még most is 

bánom, hogy valaha ciprusra, rózsára pazaroltam szerelmem, 
nagy kék hegyekre, szürke dombocskákra, 

tenger morajára. Mert ím, egy napon 

különös szemeket láttam, lepkekönnyű kezet, 

s reggelente a kakukkfűről nékem röppent fel a pacsirta, 

s gyermekek jártak fürödni a kis patakokba. 


Doki becsukta a könyvet. Hallotta odakint a pillérek alatt csapkodó 
hullámokat, hallotta a fehér patkányok futkározását a ketrec rácsain. A 
konyhába ment, és látta, hogy a mosogatóban a víz kihűlt. Forró vizet 
eresztett hozzá. És fennhangon mondta tovább a verset a mosogatónak, a 
fehér patkányoknak és önmagának: 


Még most is 

tudom, hogy az élet forró gyönyörét ízleltem, 
zöld és arany csészékből ittam dús lakomáján, 
s néhány, oly kurta, elfeledett percre 
kedvesemről szemembe csapott 

az örök fények legtisztább sugára... 


Keze fejével megtörölte szemét. És a fehér patkányok ide-oda 
rohangáltak ketreceikben. Es az üveg mögött mozdulatlanul feküdtek a 


csörgőkígyók, szürke, töprengő szemmel bámultak a semmibe. 

.  Lao-ce (valószínüleg i.e. 6-5. sz.) kínai filozófus. Bölcseletének foglalata a híres 7a0-te king. 

John Graham (1754-1817) skót festő. 
3 
b3] Salvadore Dali (1904) spanyol festő. Képein delíriumos hallucinációkat ábrázol aprólékos 
naturalizmussal. 
4 
[3] George Grosz (1893-1959) német expresszionista grafikus és festő. Legjobb művei kíméletlen 
politikai szatírák. 


b) 

[8] Li Taj-po (701-762) az egyik legkiválóbb középkori kínai lírikus. 

6 

Lé] Az ókori Egyiptom legfontosabb irodalmi emléke, csodatevő imákat és egyéb szakrális 
szövegeket tartalmaz. 


7 
[1] Bel Geddes (1893-1958) amerikai díszlettervező. 


8 
[8] Claudio Monteverdi (1567-1643) nagy olasz zeneszerző. A cím jelentése: Most, mikor az ég és a 
föld. Petrarca egyik versének kezdő szavai. 


[2] 


." Francesco Petrarca (1304-1374) Daloskönyve a költő elveszett szerelmét, Laurát siratja. 


10 
[14] Arthur Rimbaud (1854-1891) francia költő, a modern líra legnagyobb úttörője. 


11 
1] Alessandro Scarlatti (1660-1725) az ún. nápolyi iskola vezéralakja, többek között 115 operát és 
660 szólókantátát írt. Ma azonban gyakrabban játsszák fia, Domenico Scarlatti (1685-1757) 
műveit. Ő csembalójátékával és szonátáival vált híressé. 


[12] 


. " Aleuta: az Alaszkához tartozó Aleuták szigetcsoportján élő bennszülött. 
13 
[8] Ludwig van Beethoven (1770-1827) egyik késői műve vonósnégyesre, op. 133. Beethoven 
eredetileg az op. 130 B-dúr vonósnégyes zárótételének szánta. 
14 
8] Maurice Ravel (1875-1937) francia zeneszerző műve; eredetileg zongorára íródott, Ravel 
később átdolgozta zenekarra. 


15 

18] Szintén Ravel műve, balett; a belőle készült zenekari szvit népszerű hangversenydarab. 

16 
[16] A Brandenburgi versenyek Johann Sebastian Bach (1685-1750) hat zenekari versenyműből álló 
ciklusa. Christian Ludwig brandenburgi őrgrófnak ajánlotta, innen az elnevezés. 


17 
[3] Claude Debussy (1862-1918) zongoradarabjai. Az első cím jelentése: Holdfény. 


[18] 


. " Beethoven zongoraszonátája, op. 27., No. 2, cisz-moll. 

a] A két cím jelentése: Lángolok; Szerelem. 

. "A szerelem és gyönyör istennője. 

Black Marigolds (Fekete körömvirágok). E. Powys Mathers fordításai szanszkritból. (Steinbeck 
jegyzete.) Az idézett szakaszok Bilhana 11. századi költő A tolvaj ötven versszaka c. költeményéből 
valók. 

[22] 


. " A gregorián mise tételei. A szavak az ide tartozó latin liturgikus szöveg kezdőszavai. Jelentésük: 
Miatyánk, Isten Báránya. 

